
( סימן א: תחילת ניסן ( 

פרק א
 חודש ניסן
א: כאשר חל ראש חודש ניסן ביום ראשון, בשבת שלפניו מברכים החודש וקוראים למפטיר פרשת החודש, ומפטירין בשל פרשת החודש ולא בשל מחר חודש
.

ב: באותה שבת אין אומרים אב הרחמים בשחרית ולא אומרים צדקתך צדק במנחה
.
ג: אם אוכל פת בסעודה שלישית אחרי בין השמשות נחלקו הפוסקים לגבי אמירת רצה ויעלה ויבוא, ועל כן טוב יעשה אם לא יאכל אז פת
.
ד: ראוי להכריז "יעלה ויבוא" במעריב לפני שמו"ע כדי להזכיר לציבור
.
ה: ראוי לברך ברכת האילנות באותו יום, א' ניסן
.
ו: בכל החודש אין אומרים תחנון
 ולא יהי רצון שאחרי קריה"ת ואין מזכירים נשמות ובשבת אין אומרים אב הרחמים ואין אומרים צדקתך
. אבל בשבת שמברכים ראש חודש אייר, אומרים אב הרחמים
.
ז: טוב לקרות בניסן בכל יום את הנשיא של אותו יום
.
פרק ב
 שבת ז' ניסן
א: דרשת "שבת הגדול" דורשים בשבת הראשונה של החודש, ז' ניסן
.
ב: אולם, גם בשבת ערב פסח יש שנהגו לומר דברי דרש ואגדה
.
ג: פיוטים של שבת הגדול אומרים בשבת ערב פסח
.
ד: לנוהגים בשבת הגדול, שבמקום לומר "שבת שלום" אומרים "שבת הגדול מבורך", נראה שינהגו כן בשבת הבאה, ערב פסח
.
ה: וכן הנוהגים לומר הגדה של פסח בשבת הגדול אומרים אותה בשבת ערב פסח
.
ו: יש שכתבו שבמוצאי שבת הזה יש להדר ביותר בעניין מלווה מלכה, על כל פנים בחו"ל
.
V
( סימן ב: הימים שלפני יו"ט ( 

פרק א
תענית בכורים

א: נהגו שתענית בכורים הוא ביום חמישי
.
ב: אבל גדול הבית, ונקבות בכורות, לא מתענות
.
ג: והנוהגים לפדות את התענית על ידי סיום מסכת, יסיימו ביום חמישי, ויש אומרים שטוב לעשות סיום גם ביום שישי
.
ד: מי שהתענית קשה עליו יכול לטעום קצת לפני בדיקת חמץ או לבקש מאחר לבדוק והוא יאכל
.
פרק ב
בדיקת חמץ

א: צריכים לכבד את הבית ביום חמישי לפני הערב קודם בדיקת חמץ
.
ב: בלילה, אחרי תפילת מעריב, יבדוק את החמץ בברכה
.
ג: יש לבדוק גם כיסי בגדיו, אף הבגדים שילבשו למחרת ובשבת
.
ד: אע"פ שמותר לשרוף את החמץ בלילה, טוב לשורפו בבוקר
.
ה: חדרים שאין ברצונו לבדוק, ימכור את החמץ שבהם לנכרי לפני ליל י"ג
.
ו: שכח ולא בדק בליל י"ג יבדוק ביום י"ג. לא בדק ביום, יבדוק בחולו של מועד
.
ז: נראה שאם שכח לברך בשעת בדיקה, בשנה זו, לא יברך למחרת בשעת שריפה
.
ח: ולאחר הבדיקה יאמר הנוסח של כל חמירא כמו בכל שנה
.
פרק ג
דינים כללים ליום שישי
א: אין צריך להקדים לקום לתפילת שחרית כמו בשאר שנים
.
ב: אומרים מזמור לתודה ולמנצח יענך בשחרית
.
ג: מותר להקיז דם ביום זה
.
ד: מותר לעשות מלאכה ביום הזה אחרי חצות
.
ה: הנוהגים לאכול מצות עד פסח, יש אומרים שמותרים לאכול השנה בערב שבת
.
פרק ד
ביעור חמץ

א: ביום שישי בבוקר מבער את החמץ, ומשאיר מה שצריך לאכול
.
ב: ויש לבערו בתחילת שעה עד סוף שעה חמישית
.
ג: ואינו אומר נוסח "כל חמירא" ביום שישי
.
ד: לאחר זמן ביעור מותר להמשיך לאכול חמץ עד למחרת, והרוצה להחמיר שלא לאכול חמץ משעת שריפה עד ליל שבת, יחמיר לעצמו
.
ה: נראה שמי שיש לו סעודת מצוה כגון ברית מילה, מותר לו לאכול שם חמץ כל היום
.
ו: כלים שרוצה להגעילם לפסח י"א שראוי לעשות כן לפני שעה חמישית
.
ז: שיניים תותבות יש להגעילן בערב שבת, ולא יאכל בהם חמץ חם עשרים וארבע שעות לפני סוף זמן אכילת חמץ
.
ח: בבישולים לשבת יש ליזהר שלא לבשל חמץ שיכול להידבק לכלי
.
פרק ה
הכנות לליל הסדר

א: אסור להכין כלל בשבת עבור יו"ט
, ועל כן ראוי להכין כל צרכי ליל הסדר כבר מערב שבת.
ב: הלוקח עלי חסה מרור, יש לבודקם ולנקותם מערב שבת. לא בדקם בערב שבת יבדוק אותם ביו"ט
. וכאשר בודקם בערב שבת, אין להניחם במים במשך כל השבת, אלא במגבת רטובה או במקרר
.
ג: אסור לטחון את החריי"ן (תמכא) בשבת
.
ד: יש להכין את המי מלח לפני שבת, לא הכין לפני שבת עי' הערה
.
ה: אין דכין תבלינים לחרוסת ביו"ט. לא הכין לפני שבת יכין ביו"ט בשינוי (לבני אשכנז)
. אבל יכולים להניח היין בחרוסת ביו"ט עצמו
.
ו: יש לצלות את הזרוע לפני שבת, ואם שכח בדיעבד אפשר לצלותו בליל יו"ט ויאכל ממנו ביו"ט בבוקר
.
ז: את הביצה של ליל הסדר אפשר להכינו ביו"ט, ויאכלנו באותו לילה. ואם מכינו בערב יו"ט, לא יקלפנו לפני יו"ט
.
ח: גם כאשר חל ליל הסדר במוצ"ש, נותנים ביצה וזרוע בקערת ליל הסדר.
ט: ראוי לערוך את השולחן ולסדר את מקומו לפני שבת
.
י: יש להכין את הנרות של ליל יו"ט כבר בערב שבת.
יא: בערב שבת יברר אם הפרישו חלה גם מהמצות
.
יב: לא הפריש חלה, מותר להפריש כל בין השמשות של שבת
.
יג: לא נזכר בבין השמשות, ואין לו חלות אחרות לשבת, בחו"ל מותר להפריש בשבת ויתן החלה לכהן פחות מבן ט' שנים או לגדול שטבל לקריו
.
יד: אסור להפריש בשבת חלה מן המצה שרוצה לאכול בליל הסדר
.
טו: לא הפריש חלה מן המצות של ליל הסדר וכבר קידש היום, ראה בהערה, ולדינא, ישאל למורה הוראה
.
טז: עי' בסימן הבא (פ"ו) לגבי מוקצה של המצות של פסח, בשבת.
V
( סימן ג: שבת ערב פסח (
פרק א
כניסת שבת

א: הבאנו לעיל (סימן א פרק ב) מה נהוג בשבת זו ומה נעשה בשבת הקודמת.
ב: כאשר פושטים את בגדי חול בכניסת שבת, ראוי לבדוק את הכיסים
.
ג: יש לזכור להבהב גם את הנרות של שבת וגם של יו"ט, בערב שבת
.
ד: אין להניח את הפמוטות על השולחן שעליו מניח חמץ
.
ה: יש נוהגים שכשאופים את החלות בערב שבת, מניחים אותם על השולחן של שבת מיד עם הוצאתם מהתנור, ובשבת זו יראה שאין לעשות כן
.
ו: תפילת קבלת שבת, כרגיל כמו בכל שבת
.
ז: הנוהגים ללבוש בגד מיוחד ליו"ט כגון פראק, ראוי ללבוש אותו כבר לשבת
. ובמקומות שיש פרוכת מיוחדת ליו"ט, יש להחליפה במוצ"ש
.
ח: יש שנוהגים שבמקום לומר "שבת שלום" אומרים "שבת הגדול שלום", עי' לעיל (סימן א פרק ב סעי' ד).
פרק ב
הסעודה והמאכלים
א: יש להשתדל לעשות קידוש במקומות שהנרות דלוקים
. ומכל מקום גם אם אינו רוצה לאכול בבית, אין לאכול בחצר שיש בו עפר
.
ב: מותר לקדש ולאכול כביצה של פת במקום אחד ולהמשיך לאכול את שאר הסעודה במקום אחר, ולחזור למקום הראשון לאכול פת ולברך ברכת המזון
.
ג: מצות מצוה שמקפידים עליהם הרי הם מוקצה בשבת
.
ד: מצה שמותרת בטלטול לרוב פוסקים אפשר לצרף אותה ללחם משנה
.
ה: ויזהר שלא יגע המצה בלחם, ואפשר שיכול להניחו בעטיפה
.
ו: לדעת הרבה פוסקים מותר לאכול מצה עשירה בשני סעודות הראשונות בשבת זו, וי"א שהמנהג להחמיר בזה
.
ז: אם עשה מצה עשירה ונשאר לו, א"צ לבער אלא ישאיר עד אחר פסח
.
ח: לחמניות העשויות מקמח מצה, אסורים בבוקר מדין מצה
.
פרק ג
תפילת שבת בבוקר
א: הנוהגים לטבול בשבת, יטבלו בבוקר ויכוונו גם על יו"ט
.
ב: בשבת זו משכימים להתפלל ולא יאריכו הרבה כדי שיהיה זמן לאכול
.
ג: הנוהגים לומר פיוטים של שבת הגדול, יאמרו אותם בשבת זו
.
ד: אין להוסיף על שבעה קרואים בשבת זו
.
ה: המנהג הנפוץ הוא להפטיר "וערבה לה' מנחת יהודה"
.
ו: האומרים שיר היחוד בכל שבת, אם הזמן קצר, לא יאמרו אותו בכלל
.
ז: מי שהתעורר מאוחר ואין לו זמן להתפלל, אין לו לאכול לפני שחרית, אבל יכול להתפלל בדילוג, ויקדש ויאכל לפני מוסף אם יש לו שומר
.
פרק ד
סעודת שבת בבוקר
א: יש המחלקים סעודה ראשונה לשתים כדי לקיים סעודה שלישית, ויש שאין עושים כן, וסבירא להו שבשבת זו אינו חייב בסעודה שלישית בכלל
.
ב: ובענין איך לקיים סעודה שלישית עי' להלן (פרק ח).
ג: ומ"מ אין לחלק סעודת ליל שבת לשתים
.
ד: המחלק סעודתו לשתים, יברך ברכת המזון, וישהה איזה שהות, ואחרי זה יטול ידיו שנית ויכוון שזה לסעודה שלישית
.
ה: המחלק סעודתו של הבוקר, י"ל שראוי שיקפיד לאכול המאכלים החשובים בסעודה ראשונה של היום
.
ו: ואם מבשל את החמין בקדירה של פסח, יש שהיו נוהגים לאכול מאכלים קרים לסעודה ראשונה, ומאכלים חמים לסעודה שניה
.
ז: מותר לאכול ביצים בשבת זו בבוקר, וכן ראוי לעשות לנוהגים כן
.
ח: אין מניעה מלאכול קטניות בשבת בבוקר
.
ט: אסטניס שאם הוא אוכל בערב יו"ט לא יכול לאכול בליל יו"ט לתיאבון, מ"מ יש לו לאכול מעט כדי לצאת סעודת שבת
.
י: וכן מי ששבע מהסעודה הראשונה ואינו יכול לאכול עוד סעודה מיד, די אם יאכל כביצה. ואם גם זה קשה לו, אינו חייב לצער את עצמו
.
יא: כשמחלק סעודת בוקר לשנים כדי לצאת ידי סעודה שלישית, יש אומרים שלא יזמרו בסעודה שניה "אתקינו סעודתא"
.
יב: בסעודה ראשונה אם שכח רצה בברכת המזון, חוזר, ובסעודה שניה אינו חוזר
.
יג: הגיע זמן איסור אכילת חמץ באמצע סעודתו, אע"פ שאסור לאכול פת, מכל מקום י"א שאינו צריך לברך על שאר המאכלים שלפניו
.
פרק ה
ביעור חמץ בשבת
א: בסעודות שאוכל לפני חצות יש להשתדל לגמור את כל החמץ שיש לו
.
ב: אם נשאר לו חמץ, יכול ליתנו לגוי
.
ג: שאר החמץ יכול לזרוק לביהכ"ס, וי"א שלאחר זמן איסורו, לא מועיל להשליכו לביהכ"ס
.
ד: עצה אחרת היא לפגום את החמץ עד שאינו ראוי לאכילת כלב
.
ה: אבל, אין להניח את החמץ בפח שבביתו או בחצרו. ובפח שברשות הרבים, יש מקילים להניח בו חמצו, ויותר טוב עם מערה עליהם חומר חריף שפוגמו מאכילת כלב
.
ו: אין לזרות את החמץ לרוח
.
ז: אם אי אפשר לעשות אף אחת מן העצות הנ"ל, יש לכפות עליו כלי
.
ח: יש לנקות את החמץ מן הקערות, צלחות וסכו"ם עם באצבעו
.
ט: כלים של חמץ, יניחם ברשות של הגוי ויטמינם מן העין לפני סוף זמן איסור
.
י: ראוי לבדוק את כיסי הבגדים מחמץ
.
יא: יבדוק שלא נשאר פירורי לחם על השולחן והכיסאות
.
יב: ואחר כך יטאטא את הבית, עכ"פ בחדרים שאכל בהם
.
יג: ינקה שיניים תותבות ופלטות השיניים וכיו"ב
.
יד: ישטוף פיו ושיניו מכל שארית של חמץ
. 
טו: ומבטל את החמץ בסוף שעה חמישית ואומר כל חמירא
. ויכול לומר את ה"יהי רצון" שאומרים אחרי הביטול
.
פרק ו
שבת אחרי הצהריים
א: יש המקפידים להתפלל מנחה גדולה בערב פסח
. ואין אומרים צדקתך
.
ב: אחרי מנחה אומרים סדר קרבן פסח
.
ג: יש נוהגים לומר הגדה של פסח בשבת אחה"צ
.
ד: אין לומר שהולך לישון כדי שיהיה לו כח לליל הסדר
.
ה: מותר לטבול בשבת אחה"צ לכבוד יו"ט
.
ו: משבת זו ואילך (עד אחרי סוכות) לא אומרים ברכי נפשי במנחה
.
ז: סגולה גדולה לקרוא אגרת הקודש של ר' שמשון מאוסטרופולי זיע"א
.
ח: יזהר שלא להכין שום דבר משבת ליו"ט, ולכן אין לגלול את הס"ת בשבת למקום שיקראו ממנה ביו"ט
. ולא יקח את המחזור לביהכנ"ס מבעוד יום
. ולגבי בגדי יו"ט עי' לעיל (ח ז).
ט: מותר לסדר את המיטות לאחר שקם משינתו, לצורך שבת
.
י: אין להכין שום מאכל לליל הסדר
.
פרק ז
מוקצה
א: כל החמץ מתחילת שעה שישית הרי הוא מוקצה מחמת גופו
.
ב: ועל כן אם משהה מלבער את החמץ, או מצא חמץ משעה שישית והילך, אסור לטלטלו כלל
.
ג: ומ"מ ע"י עכו"ם מותר לטלטלו ולבערו מן העולם
.
ד: כלים של חמץ, לאחר שהצניעם, אם הם מוקצה, עי' בהערה
.
ה: ולגבי מוקצה של המצות, עי' לעיל (פרק ב סעי' ג).
פרק ח
סעודה שלישית
א: בענין איך לקיים סעודה שלישית בשבת זו, מצאנו כמה אפשרות:
(1) יש אומרים שסעודה שלישית נדחה מכל וכל בשבת זו, ויש שהיו עכ"פ עוסקים בתורה במקום סעודה שלישית
.
(2) יש שמחלקים סעודה ראשונה לשנים (ועי' להלן סעי' ד)
.
(3) יש שמקיימים סעודה שלישית בבשר ודגים או פירות
.
(4) ויכול לקיימו בתבשיל העשוי מה' מיני דגן כגון קניידליך או מצה עשירה
.
ב: ואע"פ שיכול לקיימו עם קניידליך, יש להימנע מלאכול "חרעמזלי"ך" או מצה מבושלת
.
ג: ואם מקיים סעודה שלישית בפירות, יש להעדיף פירות ז' מינים, ואם אפשר יאכל פירות מבושלים
.
ד: מי שאינו נזהר בסעודה שלישית כל השנה, אין לחלק סעודה ראשונה לשנים
.
ה: ונראה שגם מי שמחלק את הסעודה הראשונה לשנים, לא ימנע עצמו מלאכול דבר מה אחרי הצהריים
.
פרק ט
המאכלים לערב פסח
א: אסור לאכול בערב פסח מצה שיוצאים בה יד"ח בלילה
.
ב: מצה עשירה, מצה מבושלת, וקניידלעך, מותר לאכול עד שעה עשירית
.
ג: מצה שנעשה כתיקונה ואח"כ נתפוררה ונילושה ביין ושמן, אסור לאכלה בערב פסח כל היום
.
ג: תבשיל שעירבו בו מעט קמח מצה באופן שברכתו אינו מזונות, מותר לאוכלו
.
ד: ולא ישתה מעט יין בערב פסח, ואם רוצה לשתות, ישתה הרבה
.
ה: יש נוהגים שלא לאכול מרור בערב פסח, אבל שאר הדברים שאוכלים בליל הסדר מותר לאכול בערב פסח
.
ו: נראה שגם לנוהגים להימנע משרויה בפסח, ערב פסח מותר, אפילו לאחר זמן אכילת חמץ
.
ז: הנוהגים שלא לאכול קטניות, אסורים מזמן איסור אכילת חמץ
.
V
( סימן ד: יום טוב (
פרק א
מוצאי שבת

א: יש להתפלל מעריב מיד בצאת הכוכבים
.
ב: מותר להתפלל מתוך הסידור אע"פ שעדיין לא בירך מאורי האש
.
ג: אין מזמרים "לדוד ברוך" במוצאי שבת שהוא יו"ט
.
ד: אין אומרים מזמור שיר ליום השבת אלא מתחילים מ"ברכו"
.
ה: יש נוהגים לומר "וידבר משה את מועדי ה'" בסיום ברכת השכיבנו
.
ו: בשמו"ע אומרים "ותודיענו", ואם שכח אין מחזירים אותו
.
ז: שכח לומר ותודיענו ואכל לפני קידוש של יקנה"ז צריך להתפלל שוב
.
ח: הרבה נהגו לומר הלל שלם בברכה בליל פסח בביהכנ"ס
.
ט: מי שלא אמר "ותודיענו", אין לעשות מלאכה עד שאומרים ברכת המבדיל - ונוסח ברכה זו הוא המבדיל בין קודש לקודש
.
י: ויזהיר את אנשי ביתו שלא לעשות מלאכה עד שהבדילו
.
יא: אם עדיין לא קידש הלבנה, יקדשנו בליל יו"ט
.
פרק ב
כניסת החג
א: אם לא הכין את מאכלי הסדר מבעוד יום, אפשר להכינם ביו"ט עם שינוי, ובני ספרד לא צריכים לעשות שינוי
.
ב: גם את התמכא (חריין), לא יטחון לתוך קערה אלא על מפה או על השולחן או יהפוך את הפומפיה
.
ג: מותר לערב יין בחרוסת בליל יו"ט
.
ד: לוקחים אש להדלקת נרות מאש קיימת
.
ה: מותר להוציא את הדיסקית ואין לטלטלה יותר מן הצורך
.
ו: לכתחילה לא תדליק האשה בפתילה שהדליקה בשבת
.
ז: ומותר לתחוב פתיל צף למכסה שעם מנוקב, אם לא הכינו מבעוד יום
.
ח: אין לכבות את הגפרור שמדליקים עימה
.
ט: נהגו הנשים לברך קודם שתדליק, ומברכות אקב"ו להדליק נר של יו"ט
. ועי' להלן (פרק ג סעי' יז) לגבי ברכת שהחיינו.
י: טעתה בנוסח הברכה ואמרה להדליק נר של שבת, יצאה בדיעבד
.
יא: שכחה לברך, יכולה לברך כל זמן שהנרות דולקות
.
יב: יש שנהגו להדליק את הנרות סמוך לתחילת הסדר ולא בכניסת החג
.
פרק ג
ליל הסדר
א: בליל יום טוב סדר הקידוש הוא "יקנה"ז", ואין מברכים על הבשמים
.
ב: אם טעה בנוסח הקידוש, הדין הוא כך:
( הקדים ברכת הקידוש לברכת היין, לא יצא. אבל, בכל דבר אחר אם שינה את הסדר יצא
.
( נוסח ברכת המבדיל הוא "בין קודש לקודש", טעה ואמר בין קודש לחול לא יצא
.
ג: שכח להבדיל, או שטעה בדבר שצריך לחזור עבורו יבדיל שוב ויאמר ברכת בפה"ג
.
ד: נזכר באמצע הסעודה, יפסיק מיד ויבדיל
.
ה: לא נזכר עד אחרי אכילת אפיקומן, יברך ברכת המזון והבדלה על כוס אחד
.
ו: נזכר אחרי ששתה כוס של ברכת המזון יתמין עד לאחר גמר הלל ויבדיל על כוס רביעי
.
ז: לא נזכר עד לאחר ששתה כוס רביעי, יקח כוס חמישי ויבדיל עליו
.
ח: שכח לומר שהחיינו, יברך מתי שיזכור בכל ימי החג
.
ט: הנוהגים לעמוד בהבדלה ולשבת בקידוש, יאמרו יקנה"ז בישיבה, אבל הנוהגים לקדש כל השנה בעמידה, יאמרו בעמידה
.
י: לא ימלאו את הכוס עד גדותיו עד שנשפך לארץ
.
יא: אין להסתכל על הציפורניים לאור הנר כבכל מוצאי שבת
.
יב: אין לכבות את הנר אחר הבדלה
.
יג: מצוה מן המובחר לברך על אבוקה
.
יד: ויכול להחזיק ב' נרות סמוכות זה לזה לזמן קצר, ואף להפרידם אחרי הברכה, אם לא נגעו זה בזה. ויש גם עצות אחרות כמבואר בהערה
.
טו: במקומות שנוהגים שכל אחד מהמסובין אומר קידוש בליל פסח, מותר גם לנשים לומר כל נוסח יקנה"ז. ומ"מ לא יברכו על האש, אבל יכולות לענות אמן
.
טז: אין מניעה לנשים לשתות מהכוס למרות שהוא גם של הבדלה
.
יז: יש נשים הנוהגות לברך שהחיינו בהדלקת הנרות, ויש שמברכות רק בקידוש, ומ"מ היא יכולה לענות אמן על ברכת בעלה
.
יח: בסוף "מגיד", בברכת "אשר גאלנו", יש משנים ואומרים "מן הזבחים ומן הפסחים", ולא מן הפסחים ומן הזבחים כמו כל שנה. ויש שאין משנים
.
יט: יש שמוסיפים מאכל אחד לכבוד מלווה מלכה
.
פרק ד
שבת אחרון של פסח
א: מדליקים נרות מבעוד יום, ומברכים להדליק נר של שבת ושל יו"ט ואין מברכים שהחיינו
.
ב: טעתה בנוסח הברכה ולא הזכירה שבת או יו"ט ונזכרה תוך כדי דיבור יכולה לומר את הברכה הראויה ויצאה. ואם לא נזכרה תכ"ד הדין כך;

 (אם אמרה רק להדליק נר של שבת לחוד, לא תברך שוב
.
( ואם בירכה להדליק נר של יו"ט ולא אמרה של שבת, אם עוד לא קבלה שבת בהדלקתה, יכולה לברך כל זמן שמותר עדיין להדליק
.
( וראוי שתדליק נר נוסף, ויש לה להזכיר שבת ויו"ט בברכתה
.
( אבל אם הגיע זמן בין השמשות לא תברך שוב ויצאה בדיעבד
.
( וכן אם קיבלה שבת בהדלקתה שוב אינה יכולה לברך, ויכולה לבקש מאחר שלא קיבל שבת עדיין להדליק נר נוסף ושהוא יברך
.
( בירכה על הנרות אבל הקדימה יו"ט לשל שבת, יצאה
.
ג: מנהג בנות אשכנז להדליק את הנרות ואח"כ לברך
.
ד: מקצרים במזמורים הנאמרים בכל ערב שבת, וכל אחד יעשה כמנהגו
.
ה: הנוהגים לומר פסוקים בסיום ברכת השכיבנו יקדימו "ושמרו" שאומרים בשבת לפני "וידבר" של יו"ט
.
ו: בשמו"ע מזכירים של שבת באמצע, וחותמים "בא"י מקדש השבת וישראל והזמנים"
.
ז: טעה בהזכרת שבת או יו"ט, הדין כך;

 (אמר מקדש ישראל ולא אמר "והזמנים", או שאמר "מקדש ישראל והשבת והזמנים" לא יצא
.
 (לא הזכיר שבת כלל, לא באמצע ולא בחתימה, לא יצא
.
( הזכיר שבת רק ב"ותתן ולנו" או "יעלה ויבא" וחתם בשל שבת ויו"ט, או אפילו בשל שבת לחוד, אינו חוזר
.
( חתם בשל יו"ט לחוד, או אפילו חתם בשל שבת ויו"ט אבל לא הזכיר באמצע כי אם בברכת "והשיאנו", צ"ע אם יצא, וסב"ל
.
( התפלל תפילת יו"ט אבל חתם בשל שבת לחוד, לא יצא
.
( התפלל תפילה של שבת, אם הזכיר יו"ט באמצע אפילו אם לא הזכיר בסוף, יצא. אבל אם לא הזכיר יו"ט כלל או שהזכיר רק יו"ט בסוף, לא יצא
.
ח: וכשצריך לחזור, אם עקר רגליו חוזר לראש, ואם לא עקר רגליו אף על פי שסיים תפילתו, חוזר ל"אתה בחרתנו"
.
ט: אחרי שמו"ע אומרים ויכולו ומעין שבע, וחותם בשל שבת לחוד
.
י: הנוהגים לומר קידוש בביהכנ"ס, מקדשים לפני ספירת העומר
.
יא: יש נוהגים שלא לומר "שלום עליכם" וזמירות שבת כשחל שבת ביו"ט
.
יב: בקידוש מתחילים "ויכולו" ואומרים ברכת "אשר בחר בנו" עם ההוספות של שבת
.
יג: שכח לומר ויכולו, אומרו על הכוס מתי שנזכר
.
יד: אמר קידוש של שבת לבד או של יו"ט לבד, נראה שדינו כנ"ל לגבי תפילה
.
טו: הואיל ובשנה זו אין שבת חוה"מ, קוראים שיר השירים בשביעי של פסח
.
יז: בקריאת התורה של הבוקר, י"א שגם במקום שעושים הוספות, אין לקרוא את שירת הים כהוספה
.
יח: יש נוהגים לעמוד בשעת קריאת שירת הים
.
יט: תפילת יזכור אומרים אחרי יקום פורקן
.
כ: שיר של יום, מזמור שיר ליום השבת, גם לנוהגים ע"פ הגר"א
.
כא: במנחה אומרים "ואני תפילתי"
.
פרק ה
אחרי פסח
א: כאשר פסח חל במוצ"ש, ישנם כמה הלכות שנוגעות בהמשך השנה כאשר יתבאר
.
ב: בשנה זו יחול פסח שני ביום שאומרים סליחות בה"ב, ויש שאין אומרים סליחות, ויש שאומרים
.
ג: בשנה זו ל"ג בעומר יחול ביום שישי. ולכתחילה יש להסתפר בו ביום
.
ד: ראש חודש אב יחול בשבת, ולגבי ההפטרה, עי' בהערה
.
ה: שבת ערב ראש חודש אלול מפטירים עניה סוערה
. ולגבי יעלה ויבוא במוצאי שבת, עי' לעיל (סימן א פרק א סעי' ג-ד).
ו: יום כיפור הבא יחול ביום חמישי, וראוי להתחיל מיד אחרי יוה"כ בבניית הסוכה, ואם אפשר יש לסיימה עד חצות בערב שבת
.
V
בעבור היות יציאת מצרים מורה על אלוה קדמון מחדש חפץ ויכול כאשר פירשתי בדבור הראשון (שם שם ב), על כן אמר בכאן אם יעלה בלבך ספק על השבת המורה על החדוש והחפץ והיכולת תזכור מה שראו עיניך ביציאת מצרים שהיא לך לראיה ולזכר. הנה השבת זכר ליציאת מצרים, ויציאת מצרים זכר לשבת כי יזכרו בו ויאמרו השם הוא מחדש בכל אותות ומופתים ועושה בכל כרצונו, כי הוא אשר ברא הכל במעשה בראשית, וזה טעם על כן צוך ה' אלהיך לעשות את יום השבת. 


(רמב"ן דברים ה טו)











� עי' מ"ב (תרפה יג) שאם חל ראש חודש ניסן בשבת קוראים בשל החודש ולא השמים כסאי של שבת, והרי זה מדובר שדוחים קריאה של ראש חודש ביומו בכדי לקרוא ארבע פרשיות, וא"כ ה"ה בזה. וכן. הוא בלוחות.


� אב הרחמים לא אומרים משום דהוי שבת מברכים (עי' רמ"א רפד ז) וממילא גם אין מזכירים אז נשמות (מ"ב יז). וצדקתך צדק לא אומרים משום דהוי ערב ראש חודש (שו"ע רצב ב ומ"ב ז).


� עי' שו"ע (קפח י) וזה לשון המ"ב (לג) "אם חל ר"ח במוצאי שבת, יזכיר בברכת המזון של שבת לבד ולא של ר"ח, ודוקא כשגמר סעודתו מבעוד יום אבל אם אכל פת גם בלילה ויש עליו חיוב להזכיר גם של ר"ח ושניהן אי אפשר להזכיר דהוי תרתי דסתרי דהיאך יאמר ביום השבת הזה ואח"כ יאמר ביום ר"ח הזה דהא ר"ח הוא ביום א' א"כ מוטב להזכיר של ר"ח דזה יש חיוב לכ"ע משא"כ בהזכרת שבת דיש פלוגתא בין הראשונים אם חייב להזכיר כלל כשמברך במוצאי שבת (זה דעה ראשונה). וי"א דאם חל יום טוב או ר"ח במו"ש יזכיר רצה וגם יעלה ויבוא דאזלינן בתר התחלת הסעודה וגם בתר שעה שהוא מברך בו ולא קפדינן במה דנראה כסותרים אהדדי". ולמעשה המ"ב לא מכריע להדיא. ומצאנו בזה שלשה שיטות בפוסקים. (א) בקיצור שו"ע (מד יז) ובשש"כ (נז יג) כתבו שבכדי לאפושי נפשיה מפלוגתא לא יאכל פת בלילה (וכן עמא דבר). והוסיף עוד בשש"כ (הערה מו) שאם בכל זאת אכל פת גם בלילה ביותר מכדי אכילת פרס, מזכיר רק של שבת. (ב) דעת השו"ע הרב (קפח יז) ששיטת הט"ז, שיזכיר רק שבת, עיקר (משמע שאין אפילו ענין להימנע מלאכול פת בלילה), ואין כאן תרתי דסתרי בכלל. (ג) בשו"ת תשובות והנהגות (ב קיט) מחדש שאם ממשיך סעודתו אל תוך הלילה באופן סתמי, אין בכלל ספק שיזכיר רק רצה ולא יעלה ויבוא כי אותה זמן היא שבת, אבל אם אכל פת בלילה לשם סעודת ראש חודש, בזה נחלקו הט"ז והמג"א המובאים במ"ב הנ"ל, ולהלכה יאמר שניהם רצה ויעלה ויבוא.


� מ"ב (רלו ז ושעה"צ ד) שאע"פ שאם שכח לאומר יעלה ויבוא אינו חוזר, מ"מ מותר להכריז. ונלענ"ד שראוי לעשות כן ולא מה שעושים במקומות מסוימים שדופקים על הסטנדר כי עם הזמן הדבר נהפך למטרד כאשר יש המקפידים להרבות בזה ומפריעים לתפילה (ומלבד סיבות אחרות). וראוי שאחד יכריז ולא יוסיף.


� שו"ע (רכו א) ויברכו בראש חודש משום זריזים.


� שו"ע (תכט ב) ובמ"ב (ז) כותב מפני שי"ב נשיאים הקריבו בי"ב ימים וכל ימי הקרבן היה יום טוב שלו וע"פ וימי הפסח גופא ואסרו חג א"כ יצא רוב החודש בקדושה לפיכך עושין כולו קודש. והנה, בי"ג ניסן לא הקריב שום נשיא, ולמה לא נאמר בו תחנון. ובהגהת חת"ס (שו"ע תכט) מביא שלשה טעמים לזה; (א) שאותו יום היה גמר אכילתו של הנשיא אחירע בן עינן, הואיל ושלמים נאכלים לשני ימים ולילה אחד. (ב) ועוד ע"פ היפה תאר (על המדרש בר"ר נ) שאברהם אבינו נימול בי"ג ניסן וראוי לעשותו יו"ט. (ג) ועוד שכאשר חל י"ד בשבת, לשיטת הר"י מקורבי"ל (מובא' רא"ש פסחים י כה) מביאים החגיגה בי"ג, ואותו יום הוא יו"ט.


� שו"ע שם (תכט ב) ומ"ב (ח). ואין אומרים אב הרחמים בכל יום שאין אומרים וצדקתך (רמ"א רפד ז). ואין מזכירים נשמות בחודש ניסן, אפילו בימים שאחרי פסח שהם ימי הספירה, אע"פ שאומרים אז אב הרחמים, מכל מקום אין מזכירים אז נשמות (מ"ב רפד יח).


� כשמברכים ראש חודש אייר אומרים כמבואר ברמ"א (רפד ז) שבימי הספירה אומרים משום שהיו הגזרות באותו זמן (מ"ב יח) ,והיינו גזירת תתנ"ו (מחצה"ש ח). וכותב עוד המ"ב שם שאפילו אם יש מילה בביהכנ"ס מכל מקום אומרים אב הרחמים. ואע"פ שאומרים אב הרחמים בשבת מברכים חודש אייר, אין מזכירים בו נשמות (מ"ב יז).


� מ"ב (תכט ח). והנה, יש שקוראים את הנשיאים מתוך ס"ת (נימוקי אורח חיים תרסט) ע"פ דברי הבאר היטב (רפה א) שמותר לקרוא שמו"ת מתוך ס"ת, והרבה לא הסכימו לזה (עי' שו"ת מהרש"ם א קעה ושו"ת משיב דבר טז ועי' להורות נתן טו לז שהסכימו שאין לקרוא בס"ת ביום שאין בו קריאה, עי"ש בדבריהם).


� כ"ה במ"ב (תכט ב) ופשוט שהטעם הוא מאחר ועניין דרשת שבת הגדול הוא להזכיר לעם את המעשה אשר יעשון (וכדברי המ"ב תכט ב "והעיקר להורות לעם דרכי ה' ללמד המעשה אשר יעשון דהיינו דיני הגעלה וביעור חמץ ואפיית המצה ושאר הלכות פסח"), וע"כ יש להקדימו לשבת הראשונה, וכן כתבו אחרונים נוספים (באה"ט ב חק יעקב ג א"ר תל ב) וכ"כ בקובץ מבית הלוי, וכן מצאנו במנהגים של קהילות רבות (דרשות חת"ס תקסה, שו"ת כנסת יחזקאל כג). ואמנם הערוך השולחן (תל ה) כותב "לדידן שכל מי שיש לו שאלה שואל מהרב ודרשתינו הוי בעניינים אחרים אנו דורשים בשבת ערב פסח", וכבר נתבאר שרוב פוסקים לא כתבו כן.


� בן איש חי (שנה ראשונה צו ערב פסח שחל בשבת ה).


� פרי מגדים (תל מש"ז א) א"ר (תל ב).


� המקור לומר כן הוא במחזיק ברכה (תל ב) מובא בכה"ח (ב) דאל"ה לאיזו סיבה הביא השו"ע הלכה ששבת זו "קוראים אותו שבת הגדול" (אור לציון ג ה ב). אך למעשה נראה שיש "לקרוא" לשבת הגדול, שבת ערב פסח. ועי' להלן (סימן ג פרק א סעי' ח)


� פרי מגדים שם. ענין אמירת הגדה מוזכר ברמ"א (תל א), והגר"א (שם בביאורו) חולק מחמת הדרשה "בעבור זה לא אמרתי אלא בשעה שיש מצה ומרור מונחים לפניך".


� כך מביא בספר נטעי גבריאל (א ט) בשם חוק לישראל, והוא משום שבשבועיים הבאים, שהם מוצאי שבת ליל פסח, וליל אחרון של פסח לא יהא ניכר שעושה סעודה לכבוד מלוה מלכה. ובא"י אינו אלא שבוע אחד, אבל עכ"פ בחו"ל שיש המתנה של שבועיים כנראה ענין יש בזה בכל זאת.


� בתענית בכורים מתענה בין בכור מאב בין בכור מאם (שו"ע תע). ובשו"ע (ב) מובא שני דעות האם יתענו ביום חמישי (דכיון שאינו זמנו טוב יותר לדחות על יום ה'.  – מ"ב ו) או בכלל לא (דבתענית זה שאינו אלא מנהגא כיון דנדחה ידחה – מ"ב ז), והרמ"א כותב שנוהגים לעשות ביום חמישי. ובלבוש (תרפו) לגבי תענית אסתר נדחה שמתענים ביום חמישי ולא ביום שישי, כותב הטעם "שלא היו יכולין לטעום התבשילין של צרכי שבת". ובכה"ח (תיז כא) הביא עוד טעמים שלא לצום ביום שישי. והביא גם טעמו של הלבוש. ובאורחות רבינו (ב סב) הביא שהגריי"ק (ובנו מרן הגרח"ק) החמירו לעשות סיום ביום חמישי וגם ביום שישי.


� טור (תע) כותב "גדול הבית א"צ להתענות אף ע"פ שהיתה בהם המכה לא מחמרינן כולי האי" ומובא במ"ב (ב) ועי' במהרי"ל (הל' ערב פסח ו) "ואמר מהר"ש מה אין מתענין גדולי הבית דדי לנו במה שמתענין גם בכור לאמו". ובלבוש (א) ושו"ע הרב (ג) כתבו "כיון שעיקר תענית הבכורות אינו אלא מנהג לא נהגו להחמיר כל כך מפני שעיקר ההתראה והמכה הכתובה בתורה בפירוש לא היתה אלא על הבכורים הזכרים". ואשה בכורה, בשו"ע (א) כותב שי"א שאפילו בכורה מתענה והרמ"א מציין שאין המנהג כן, ובחק יעקב (ג) מביא מפסח מעובין שהנשים מתענות וכותב שאין מנהגינו כן. ואפילו לספרדיות, כותב החיד"א (מחזיק ברכה תע ב) שלא נהגו לצום.


� כ"כ בקובץ מבית הלוי, ועי' אגר"מ (ד סט) שכותב שמאחר וכל הצום הוא רק מנהג ויש אומרים (שם בשו"ע) שאם ערב פסח חל בשבת אין מתענים כלל, יש להקל בעשיית סיום ביום חמישי בלבד. ובשו"ת תשובות והנהגות (ב ריא) כותב שמהנהג פשוט לעשות סיום ביום חמישי, אך הוא מוסיף שם "יש מדקדקין להשתתף גם ביום ששי בסעודת מצוה אם אפשר". וכ"ה במשנה הלכות (ז סה) שהיכן שאין מנהג קבוע אפשר לעשות ביום שישי ואם רוצה להחמיר יכול לסיים גם ביום שישי, ובזה יקיים כל השיטות, וגם באורחות רבינו (ב נז) הביא שהגריי"ק החמיר לעשות סיום גם ביום שישי. וכל זה הוא דלא כישועת יעקב (תע ג) שלא מועיל סיום הואיל ואפשר לצום ולסיים בלילה (משא"כ כל שנה שהוא ליל הסדר ולא מינכרא מילתא שעושה סיום) ונחלקו עליו האחרונים שלא מצאנו שיהא הטפל חמור מן העיקר והואיל ובתענית רגיל מועיל סיום, ה"ה כשחל ביום ה'.


� מ"ב (תע ו) וקצ"ע שכאן לא התיר המ"ב טעימה אלא משום שיושב בתענית וקשה עליו התענית, משמע שבשנה רגילה שאינה מתענה אסור אפילו טעימנ, ואילו לגבי בדיקת חמץ של כל שנה, כותב המ"ב (תלא ו) שאכילה אסור לפני בדיקה אבל טעימה מותרת, הרי שאפילו אם אינו יושב בתענית מותר לטעום, וצ"ע, ומידידי הרב י.פ שמעתי שבאמת טעימה מותרת תמיד, אבל אחרי התענית שהוא רעב יש מקום לחוש שטעימה יגרור אותו לאכול עוד, ועל זה כותב המ"ב שאם קשה עליו התענית מותר אפילו לו לטעום (ועי' א"ר תרצב יא כעי"ז). אולם, בשו"ת האלף לך שלמה (שטז) כותב "אם יודע הבכור ומרגיש בנפשו שתמיד לאחר התענית הוא חלוש ולא יהי' יכול לבדוק בעצמו שיש טרחא בדבר וכדומה אז (אולי צ"ל אם) יתענה אף שאפשר לצוות לאחר לבדוק כיון דקיי"ל בכל דבר דמצוה בו יותר מבשלוחו א"כ עדיף טפי שיבדוק בעצמו לכך מותר לו שלא להתענות כדי שיהי' יכול לבדוק בעצמו ויקיים המצוה בו וכל כה"ג שומר מצוה לא ידע דבר רע כנ"ל נכון לסמוך בזה במלתא דרבנן". אך המ"ב כותב שאם לא מספיק לו טעימה "יצוה לאחר לבדוק והם יאכלו". ומ"מ מסתבר שגם לדעת המ"ב, מי שאין לו אחר לבדוק עבורו, ואם יתענה, לא יספיק לו טעימה בלבד לפני הבדיקה, יכול שלא להתענות כלל. ובבן איש חי (א צו א) כותב שיטעום כדי שיבדוק בנחת, משמע בכל מקרה. 


� רמ"א (תלג יא) ובמ"ב (מו) דלא מיבדק שפיר בלא כיבוד. ואף דבשנה זו לא מוציאים כל החמץ לאחר הבדיקה כבשאר שנים, מכל מקום מצאנו שלא מקילים בשום דבר והכל נעשה באור לי"ג כמו שעושים בשאר שנים באור לי"ד. טוב לרחוץ ידיו לפני הבדיקה (מ"ב תלב ב).


� שו"ע (תמד א) "י"ד שחל להיות בשבת, בודקין ליל שלשה עשר", משום שלמחר בע"ש א"א לבדוק דאין בודקין לאור החמה (מ"ב ב) ובליל שבת אין בודקים משום שאי אפשר לטלטל את הנר (ב"י).


� הרמ"א (תלג יא) כותב שהכיסים צריכים בדיקה, וכותב המ"ב (מז) "ואפילו הוא אומר ברי לי שלא ניתן בהם חמץ (בכל זאת צריכים בדיקה, משום), דמילתא דלא רמיא עליה הוא ולאו אדעתיה ולכן צריך בדיקה, והעולם נוהגין רק לנער הכיסים בשעת הביעור ונכון לבדוק אותם בשעת הבדיקה ומ"מ צריך לחזור ולנערם בשעת הביעור שמא חזר והכניס בהם מחמץ שאכל אחר הבדיקה". והנה, מטעם "לאו אדעתיה", וודאי ראוי לבדוק את כיסי הבגדים בערב שבת, ואף שיבדקם שוב למחר (עי' להלן סימן ג פרק ה סעי' י) מ"מ כעת, בשעת בדיקת חמץ, הוא עיקר זמן הבדיקה.


� כ"כ הרמ"א (תמה א) שטוב לשרוף את החמץ ביום (בכל שנה). ושני טעמים נאמרו בזה. הרמ"א עצמו מביא שם דומיא דנותר ששורפים רק ביום, והמ"ב (ז) כותב "ומהרי"ל כתב טעם אחר דנכון יותר לשרוף ביום כדי שמתוך זה יזכור לבטל בטול שני שמבטלין ביום". והנפק"מ בין שני הטעמים היא בשנה זו. דאי מטעם נותר, גם השנה יש לשרוף אותו ביום דמאי שנא, ואי מטעם ביטול, הרי השנה לא מבטלים את החמץ לגמרי ביום, ומ"מ מטעם "נותר" יש לשרוף את החמץ ביום ולכאורה משום הכי לא ראינו שהפוסקים כותבים שהשנה אפשר לשרוף בלילה, וכמו שלא חילקו בשאר הדברים לכאורה ה"ה בזה.


� בשנה רגילה אם מוכר את החדר לנכרי ביום י"ד, מביא המ"ב (תלו לב) מחלוקת האם צריך לבדוק בליל י"ד, דדעת המקור חיים וחיי אדם שצריך לבודקן הואיל וכעת חייבים הם בבדיקה שעדיין אינם ברשות נכרי, אבל בשו"ת בנין עולם סבור שאינו צריך דזה עצמו שמוכר מקיים "תשביתו", וכן כותב החתם סופר, כשמקיים מצוות בדיקה בשאר חדרים. ולמעשה המ"ב נוקט שאף דאין למחות ביד המקילין, המוכר ביום י"ג שפיר עדיף טפי, וכן עושים הרבה בתי הוראה שיש מכירת י"ג ומכירת י"ד. ויש שנוהגים שלא מוכרים את החדר עצמו מחמת האיסור למכור קרקע בא"י לגוי (יו"ד קנא ח) אלא משכירים לו את החדר (שבט הלוי ח קיג) ואפילו בחו"ל נזהרים בזה כדי שלא יכנס לבית הספק אם החדר חייב במזוזה לאחר הפסח (דעת מרן הגריש"א, אשרי האיש יו"ד סד כ, ועי' חוט שני עמ' קח). ואולם בשנה זו, כתוב בשו"ת התעוררות תשובה (א צב) דאפשר שיש מקום להקל יותר. שהרי מה שאנו בודקים בי"ג אינו מוזכר כלל בגמרא ועיקר חובת הבדיקה כדקיימא קיימא בליל שבת, והיה אפשר לכאורה לעשותו ע"י נכרי שיחזיק לו את הנר (או שומר) ורק משום טרחא (או טעמים אחרים) מקדימים ועושים בליל י"ג, אבל עיקר חובת בדיקה אינה אלא בי"ד, וא"כ מעיקר הדין אפשר שאינו צריך למכור חדריו לפני הבדיקה. אולם, יש לעיין בדבריו שהרי אם בדיקת י"ג יש לו שם בדיקה, הרי אנו מפקיעים את עצמנו מעיקר החובה שהוא בליל י"ד, וגם הטור והשו"ע וכל האחרונים לא הביא עצה זו לבדוק בליל שבת ע"י נר (עי' לעיל הערה כא). ומשמע שחובת בדיקה חל מן הדין בליל י"ג. ואפשר דכוונת ההתעוררות תשובה היא שאיה"נ חובת בדיקה מן הדין הוא בי"ג, אבל מאחר ולא מוזכר בגמרא והיה אפשר לקיימו ע"י נכרי, א"כ עכ"פ אפשר לסמוך על הפוסקים המתירים כל שנה למכור בי"ד בבוקר. ובנטעי גבריאל (ב כז) כותב שמרן בעל קהילת יעקב נהג למכור לפני י"ג. אולם מי שרוצה לסמוך על מכירת י"ד, מלבד שהמ"ב כבר מקיל מן הדין, גם הגרנ"ק (עמ' קז) כותב שמכירת י"ג אינו אלא לרווחא דמילתא, ובאורחות רבינו (ב ז.כו) כותב שגם החזו"א נהג להקל בזה, והגרשז"א (הליכו"ש ד דב"ה ו) כותב שלמעשה המנהג להקל בזה, וע"כ מי שאינו בודק יסמוך על המקילים, אבל הנוהג כל שנה לבדוק או למכור במכירת י"ג יקפיד גם השנה לבדוק או למכור במכירת י"ב.


� בכל שנה, מי שלא בדק בליל י"ד יבדוק בי"ד ביום (עי' שו"ע תלה) וא"כ לכאורה ה"ה השנה שיבדוק ביום י"ג.


� הרמ"א (תלב א) כותב "ואם התחיל לבדוק בלא ברכה, יברך כל זמן שלא סיים בדיקתו". וכותב שם הט"ז (ב) והמג"א (ב) דאם לא בירך עד גמר הבדיקה יברך בשעה שעוסק בשריפת חמץ דהא עושה מעשה בעיקר המצוה, אך, בחק יעקב (ו) כותב שמשמעות לשון הרב (רמ"א) שאין לברך אחר סיום הבדיקה ושכ"כ הב"ח, וכותב החק יעקב קצת ראיה לדברי הרמ"א "יש אומרים שאם שח תוך הבדיקה דחוזר ומברך כיון שמפסיק תוך המצוה, ואם איתא דהמשך מצוה יהיה עד שעת הביעור אמאי אינו חוזר ומברך ביום בהפסק גדול כזה, אלא ודאי דכבר נגמרה הבדיקה בלילה, אכן הרא"ש (דס"ל שאפשר לברך אחרי סיום הבדיקה עד שעת שריפה) אזיל לשטתו דסבירא ליה דשיחה לא הוי הפסק כלל, לכן סבירא ליה דגמר הבדיקה הוי ביום בשעת הביעור". ובמ"ב (ד) מסביר הדעה שאפשר לברך עד שעת שריפה שהרי "חייב לשרפו מתקנת חכמים ועוד דהא אז אמר כל חמירא דלא חזיתיה והחמץ שראה לא ביטל", ומביא את הדעה שאין לברך אלא עד גמר הבדיקה, ואם לא בירך, יברך בשעת שריפה בלא שם ומלכות. והנה, לטעם הראשון יש לדון בשנה זו אם מה שאנו שורפים בי"ג בבוקר נקרא "תקנת חכמים" ואפשר עדיין לברך (דאילו הטעם השני של המ"ב שאז אמרינן כל חמירא דלא חזיתיה, הרי לא אומרים כן בשנה זו בי"ג בבוקר). ומסקנת המ"ב "שהרוצה לסמוך ולברך (בשעת שריפה) אין מוחין בידו דיש לו על מי לסמוך", משמע שלכתחילה לא יברך (מרן הגרח"ק אמר שכן כוונת המ"ב כשכותב לשון "אין מוחין") רק מי שיברך יש לו על מי לסמוך. ולפי"ז בשנה זו וודאי שלא יברך בשם ומלכות אחרי סיום הבדיקה (וכ"ה בהלכות ערב פסח של הרב כהן ו ו).


� מ"ב (תמד א). ומשמע שיאמר אותה לשון של כל שנה ובלוח א"י כותב שאין לומר להוי "הפקר", רק בשבת בבוקר. ובקובץ מבית הלוי, סתם ש"מבטל את החמץ ע"י אמירת כל חמירא".


� המ"ב (תכט יג) כותב משכימין לבהכ"נ בערב פסח כדי שיגמור סעודתו קודם ד' שעות, ואין זה נוגע בשנה זו שמותר לאכול חמץ כל היום. וכ"כ בלוח א"י ובקובץ מבית הלוי (ועי' להלן סימן ג פרק ג סעי' ב).


� בשאר השנים לא אומרים מזמור לתודה בערב פסח בבוקר משום שלא היו מקריבים אז קרבן תודה משום שהיו בו לחמי חמץ ואסור לגרום לקדשים שיבואו לידי שריפה (רמ"א תכט ב, ומ"ב יב כותב שמביא אותם לידי נותר ובמ"ב נא כב כותב כמש"כ). אולם, בשנה זו שאין איסור אכילת חמץ כל היום אין מניעה לאומרו (וכ"ה בקובץ במית הלוי). וגם למנצח יענך שאין אומרים משום שהוא זמן הקרבת פסח, בני אשכנז אומרים בשנה זו (וכ"ה בקובץ מבית הלוי). אבל בני ספרד שנוהגים שאין אומרים למנצח כל שאין נופלים על פניהם, אין אומרים למנצח כל החודש.


� בשאר השנים אסור להקיז דם בכל ערב יו"ט גזירה אטו ערב שבועות כמבואר ברמ"א (תסח י) ומ"ב (לח), וכאשר חל שבועות ביום ראשון, אסור להקיז דם בערב שבת שלפניו (מהר"י מברונא קיח), אבל ערב שבת הגדול מבואר בכה"ח (צח) דשרי.


� בשאר שנים אין עושים מלאכה בערב פסח אחרי חצות (שו"ע תסח א) ושלשה טעמים נאמרו בזה. (א) המ"ב (א) מביא טעם מהירושלמי הואיל שהוא זמן שחיטת קרבן (ועי' מג"א א בטעם הדבר שלא התבטל האיסור כעת שאין לנו קרבן פסח), ולפי זה כותב הביאור הלכה ("ומחצות") שבשנה זו מותר במלאכה, מאחר ואין שוחטין את הפסח עד למחר. (ב) הביה"ל מביא טעם מרש"י שלא יהא טרוד במלאכה וישכח לבער החמץ, ולטעם זה גם השנה יש לאסור. אבל הביה"ל מסיק שמאחר שרוב פוסקים תופסים טעם הירושלמי לעיקר, אפשר דאין להחמיר. (ג) וטעם שלישי בזה מובא בפני יהושע (פסחים נ. "מקום") משום דכתיב אלה מועדי ה' וסמיך ליה בחדש הראשון בארבעה עשר בין הערבים, ומשמע דמהאי שעתא די"ד לאחר חצות איקרי מועד והיינו לענין איסור עשיית מלאכה כחולו של מועד. וגם לדבריו יהיה מותר בשנה זו בערב שבת. ואף שבביה"ל מסיק "אפשר" שאין להחמיר, אבל בשע"ת (סוסי' תמד) מביא פוסקים להתיר, ובחק יעקב (תסח א) לומד שגם לדעת רש"י הנ"ל, אין הכוונה לאסור לכו"ע רק עבור מקום שנהגו איסור, אבל מן הדין גם לדידיה מותר. ופשוט ואין צריך לומר שאותם המלאכות האסורות כל ערב שבת (עי' שו"ע רנא) אסורים גם היום. ולגבי הגעלת כלים עי' להלן (פרק ד סעי' ו).


� איסור אכילת מצה לפני פסח מובא ברמ"א (תעא ב) ומ"ב (יב). ולאלו שאין נוהגים להימנע אלא בערב פסח, לכאורה אין איסור בערב שבת שהרי אינו ערב פסח, ועד פסח עוד יאכל המצה לתיאבון. איברא, בספר ערב פסח כהלכתו (הר' כהן, ז ד) מביא בשם שו"ת פרי השדה (ג קפז) לאסור גזירה אטו שאר שנים כמו שגוזרים לענין ביעור חמץ אטו שאר שנים. והדברים נשמעים מחודשים מאוד, וצ"ע.


� שו"ע (תמד ב), ושם (סעי' א) נאמר "ומשיירין מזון שתי סעודות". ובביה"ל ("ומשיירים") כותב "נקט שתי [סעודות] משום דמדינא אינו מחוייב לבערו עד סמוך לשבת וא"כ אינו מניח בשעת הביעור רק שתי סעודות לצורך השבת", אבל לפי המנהג שלנו שמבערים בתחילת היום (כמבואר בסעיף הבא) "דמבער הכל קודם חצות כמו בשאר השנים יכול להניח יותר משתי סעודות אם רוצה לאכול עוד קודם הלילה". ומה שמבערים כבר ביום שישי אפשר שהוא כדי לקיים מצוות שריפה בחמץ שא"א לקיימו בשבת (ועי' סעי' הבא).


� שו"ע (שם ב) "טוב לבער בערב שבת קודם חצות, כדי שלא יבואו לטעות בשאר שנים לבער אחר חצות", וכמו שהביא הב"י שהנהיג רש"י לשרוף חמץ בערב שבת קודם חצות, גזירה שמא ישהה אותו לשנה הבאה אחר חצות וצריך לשרפו שלא יחליף בשאר השנים. ועי' משנה ברורה (ט) שקודם "חצות" לאו דווקא ורוצה לומר בתחילת שעה שישית כשאר שנים וכן העתיק בשונה הלכות (ב). והרי לגבי שאר שנים כותב המ"ב עצמו (תלד יב) שיש לשרוף את החמץ לפני שעה שישית דהיינו עד סוף חמישית ולא בתחילת שישית כמש"כ כאן, וביאר הגרצ"פ (מקראי קודש א מח 4) שהתם היינו טעמא משום שצריך לבטל, ובשעה שישית שנאסר עליו החמץ, כבר אינו בידו לבטלו, אבל הכא שאינו צריך לבטלו (כדלהלן) אפשר לבטלו בתחילת שעה שישית. אולם החיי אדם (קכט ט) ומאמ"ר (ג) כותבים שמבערים בשעה חמישית, וכ"נ בקיצור שו"ע (קטו א) וכה"ח (כב) ותשובות והנהגות (ב ריא.ד) וכ"ה בקבוץ מבית הלוי. אולם, בלבוש (ב) ושו"ע הרב (ה) כותבים שאפשר לבער עד חצות 


� מ"ב (תמד י) שהרי אינו מבטל את החמץ שצריך עוד להיום ולשבת. אולם היהי רצון שאומרים אחרי הביעור, יאמר אותו אחרי השריפה ביום שישי (תשובות והנהגות ב ריא.ד).


� כן מבואר בביה"ל (תלב א) ובכל האחרונים שמותר להמשיך לאכול חמץ. אולם בשו"ת מנחת אלעזר (א נט) כותב שסיפר הה"ג החסיד מו"ה אלטיר ז"ל ממאגרוב ששלח הרב הגאון מהרצ"ה ארינשטיין ז"ל אבדק"ק לבוב מילי מסר ע"י שליח להרב אבד"ק בעלזא זצ"ל אשר דעתו נראה שלא לאכול חמץ ביום ע"ש אחר שריפת החמץ עד הלילה ליל ש"ק שאז יוכלו לאכול חמץ וביקש מהה"ק הנזכר לפרסם הדבר ויזהיר על ככה" וכותב שהרב לא הסכים לפרסם אך החמיר לעצמו. ועי' אורחות רבינו (ב סג).


� וכמובן מדובר על סעודת מצוה שזמנה היום, דאל"כ אין לקיים סעודה זו בערב שבת כמבואר בשו"ע (רמט ב ברמ"א ועי"ש מג"א ו). ואף על פי שצריך לבער את החמץ בבוקר, אין זה אלא קיום מצוות ביעור אבל אינו מבער את החמץ מן הבית ומשאיר כל מה שצריך לאכול עד שבת בבוקר, וא"כ גם סעודת מצוה מותר. וכתבתי זה לענ"ד מאחר וראיתי אחרים שכותבים שממה שראינו שחיפשו הפוסקים עצות ותחבולות שלא יהיה חמץ בבית א"כ בסעודת מצוה שיש אנשים רבים ואי אפשר ליזהר, על כן יש לסיימו עד שעת ביעור. ואמנם שכן הוא שיש לסיימו מוקדם, אך היינו ממה שכתב המג"א (רמט ו) מובא דבריו בביה"ל ("מותר") וזה כוונת המ"ב שם (יג) שבערב שבת עדיף לקיים את המצוה בשחרית, אך זה מדין ערב שבת, אבל מדין שיהא לו חמץ בבית, יתן לחכם וימצא עצה לזה.


� השו"ע (תנב א) כותב, לגבי שאר שנים, שיש להגעיל את הכלים לפני שעה חמישית, דאל"כ צריך ליזהר מהרבה דברים כמבואר שם שקשה ליזהר בהם, משום שלאחר זמן זה החמץ מקרי איסורא בלע אבל לפני שעה חמישית החמץ זה עדיין בגדר היתרא בלע (עי' מ"ב א). אולם, השנה שכל היום החמץ מקרי היתר, יש לומר שמותר להגעיל כל היום. אולם, בשו"ת תשובות והנהגות (ב ריא) כותב "ובהגעלת כלים ראוי לא לשנות מכל שנה ולהגעיל רק עד שעה חמישית, אבל כששכח מגעיל עד השבת". ובקובץ מבית הלוי מתיר לכתחילה להגעיל כל היום שלא מצאנו שגזרו חז"ל אטו שאר שנים אלא בביעור חמץ ולא בהגעלת כלים.


� דנו בזה רבות בפוסקים, וכמש"כ כאן, כ"ה בקובץ מבית הלוי (תשסא) וכותב שאם יכול להגעילם בעירוי מכלי ראשון, מה טוב, ואם יש חשש קלקול יכשירם בכלי שני וינקה אותם היטב כמה פעמים. ועי' עוד בשו"ת תשובות והנהגות (ב ריא) וכותב שם "משתמש בהם בשבת לסעודות שבת, רק נזהר מרוטב חם שיד סולדת בו שאז נבלע בהו מהפת שאוכל באותה סעודה, וסמוך לזמן האיסור רוחצם היטב ומערה עלייהו חמין שיהיו נקיים מחמץ בעין להשתמש בהם בשבת גופא לאחר זמן האיסור".


� שו"ע (תמד ג) אין מבשלין לשבת זה דייסא וכיוצא בזה, ואין עושין בו פת הצנומה בקערה ובמ"ב (יא) כותב "דבר שדרכו להידבק בכלי כי יצטרך להדיחם אחר האכילה משום איסור חמץ ואסור כיון שאין צריך להם שוב באותו היום". ואם בשלו, כותב שם הרמ"א שאם אי אפשר לקנחו יש להדיחו מעט להעביר את החמץ. ובספרי הפוסקים האריכו למעניתם לברר היאך מבשלים לשבת זו ומה עם הכלים שאוכלים איתם וכו'. אך הואיל ואפשר לבשל הכל כשר לפסח ולהשתמש בכלי אכילה חד פעמיים וע"כ אין צורך להאריך בזה (ועי' בשש"כ כח עט שעדיף בשבת זו להשתמש בכלים חד פעמיים).


� פשוט, ואפילו הבאת יין משבת ליו"ט אסור כל שמוכח שאינו לשבת רק ליו"ט אא"כ הוא שעת הדחק (שעה"צ תקג ב), אבל בלא"ה אפילו טרחא בעלמא אסור בשבת עבור יו"ט (מ"ב שם א). וכ"ה בפמ"ג (א"א תמד א) "ערב פסח בשבת אין לסדר המטות וכלים ליום טוב עד הלילה, דאין יום טוב מכין לחבירו, וכל שכן שבת", וכ"כ הפר"ח (סוסי' תמד). ועי' להלן (יג ד) לגבי שינה בשבת כדי שיהיה לו כח לליל הסדר.


� בשריית, נקיית, והוצאת תולעים מחסה ישנם שאלות של בורר, במה שמוריד מהם את הלכלוך והתולעים. אולם במה שמוריד את העלים החיצונים שאינם ראויים לאכילה, זה אפשר לעשות בשבת אם אוכל מהם בשבת ובורר את העלים החיצונים סמוך לאכילתם, אבל רחיצה מלכלוך, דעת החזו"א להחמיר אפילו סמוך לאכילה (עי' כל זה באורחות שבת ג עא, צב, קיג, קטז ועי' בשש"כ ג מ פרטי דינים בזה). ועל כן עדיף להכינם לפני שבת ואם שכח, כל מה שהוא משום בורר מותר ביו"ט, וכן משום מוקצה בהסרת התולעים ג"כ י"ל דמותר שטלטול מוקצה לצורך או"נ מותרת (שו"ע תקט ז והגהות הגרעק"א תקא ט"ז ז). אבל שריית העלים במי סבון אסורה גם ביו"ט משום נטילת נשמה (שש"כ ד ט).


� אם מניחם במים במשך כל השבת, כותב המג"א (תעג יד) שמרור הכבוש במים מעת לעת אינו יוצא בו דהוי כבוש. אולם החק יעקב (כ) חולק וסובר שאין בזה פסול, ומסקנת המ"ב (לח) ליזהר בזה לכתחילה. ועוד יש לחוש שלאחר שרייה במים מעת לעת יהיו העלים כמושים, וכבר הביא המ"ב (לז) מחלוקת אם יוצאים בהם (ועי"ש בשעה"צ מח שדעת רוב פוסקים שיוצאים, מ"מ במ"ב הביא מחלוקת ולא הכריע). אולם, עי' שו"ת אגר"מ (א קפה) ושבט הלוי (א קעו) שאתרוג שנמצא במקרר (ואפילו במקפיא) ואפילו אם נקרש מרוב קור, לא מקרי כבוש (וכ"ה בקובץ מבית הלוי). וע"כ יש להניח עלי החסה במקרר - במקום שלא יתרטבו.


� חיתוך החריין דק-דק בשבת אסורה משום טוחן (שו"ע שכא יב). ובמשנה ברורה (תעג לו) מביא "הגר"א הנהיג שלא לפרר אותו (את החריי"ן) קודם ביאתו מביהכ"נ כדי שלא יפיג הטעם דאז אינו יוצא בו אלא יפרר אותו אחר ביאתו ויכסנו עד התחלת הסדר", ואם עושה כן בליל יו"ט י"א שצריך לעשות בשינוי (מ"ב תקד יט) ובאורחות רבינו (ב עג) מובא שהשינוי רק לרווחא דמילתא ומה שהגברים מפררים וזה מלאכת נשים, הוי שינוי. ואמנם המ"ב שם מביא שיטה שיכין אותו מערב יו"ט כדי שיפיג טעמו ויהיה ראוי לאכילה, אבל בשנה זו אם מכינו בערב שבת (אפשר שיפיג) טעמו כל כך עד שאינו יוצא בה, ועל כן יש להכינו בליל יו"ט (עי' להלן סימן ד פרק ב סעיף ב ובהערה שם) או בערב שבת ולהניחו בכלי סגור היטב.


� שו"ע (שכא ב) אין עושין מי מלח הרבה ביחד משום דדמי לעיבוד, אבל יכול לעשות ממנו מעט לתת לתוך התבשיל, ושיעור של "מעט" כשיעור הנצרך לסעודה אחת (ר"ן שבת קח. מובא באורחות שבת ז יב בהערה). אבל ג"ז אסור להכין בשבת עבור יו"ט משום איסור הכנה, ובפרט שלדעת השו"ע הרב (תעג יט) הלשון הוא "ובלבד שלא יעשה אלא מעט מזעיר מה שצריך לטיבול זה בלבד", וקשה להכריע מהו שיעור "מעט מזעיר". ואם לא הכין בשבת וצריך להכין ביו"ט, יש לעיין מה דינו, שהרי המ"ב (תעג כא) ושו"ע הרב הנ"ל כותבים היאך יעשה את המי מלח כאשר פסח חל בשבת ולא הכין בערב שבת, ומשמע מדבריהם שבשנה רגילה שפסח ביום חול ולא הכין לפני יו"ט מותר להכין ביו"ט כדרכו, אבל בחיי אדם (קל יט.א) כותב "ומי המלח יעשה מבעוד יום, ואם שכח, יתן המים תחלה ואחר כך יתן לתוכו מלח", ושם לא מיירי בשבת, וכ"ה בקיצור (קיח ד) "אם עושהו ביום טוב צריך לעשותו בשינוי שיתן תחלה את המים ואחר כך המלח". מבואר שאף ביו"ט אסור לעשות מי מלח כי אם בשינוי (ויש לציין כי המ"ב לא הביא היתר לעשות ע"י שינוי בשבת). ולמעשה אם יש לו אפשרות להשתמש בחומץ במקום מי מלח, וי"ל דהכי עדיפא טפי, כי כן מבואר במ"ב (תעג כא למרות שבחיי אדם נראה שעדיף להשתמש במי מלח ויעשנו בשינוי). אבל אם אין לו חומץ ושכח להכין מי מלח לפני שבת, יסמוך על המ"ב ושועה"ר ויכין בשינוי, שיתן קודם את המים ואח"כ המלח (חיי"א). ואפשר שיש להחמיר שלא לעשות שני שליש מלח (עי' שו"ע שכא ב).


� והוא משום דיכה (פרי מגדים תמד מ"ז ב). ואע"פ שתבלינים הם מהדברים שמפיגים טעמם, מכל מקום יש פוסקים שס"ל שאם ידע שיצטרך אותם מאתמול, צריך להכין לפני יו"ט, ואם לא הכינם לפני יו"ט, יכינם ביו"ט בשינוי (עי' רמ"א תקד א ומ"ב יא). ולדעת השו"ע שם מותר להכינם ביו"ט כדרכם. ועי' בכה"ח (תעג צו) שכאשר פסח חל במוצ"ש יש להכין את החרוסת ביום ו' (והוא כדי למהר עשיית הסדר במוצ"ש - עי' ויגד משה ד סוף אות ו) ואם ירצה יעשנו במוצ"ש שהרי חרוסת, אע"פ שלכמה שיטות אין החרוסת עצמה מצוה (עי' מ"ב תעב לב מהחק יעקב ושוהע"ר שם כו, אולם ברמ"א שם סעי' ד י"ל דס"ל שחרוסת הוא מצוה בפ"ע), מ"מ יש מצוה שיהא חרוסת כדי להטביל בו את המרור אלא מצוה, והשתא תבלין שמפיג טעם, מותר ביו"ט, חרוסת שהוא מצוה או עכ"פ מכשירי מצוה, מיבעיא. והנה, לא מצאנו ברוב פוסקים שהביאו דין עשיית חרוסת בשבת כמו שדנו לגבי מי מלח (בסעי' הקודם), ואפשר משום שלאו דווקא שהחרוסת נעשית בדיכה, ומה שחותכים הרכיבים דק-דק, מותר לעשות כן ביו"ט (פמ"ג תקי מ"ז ח).


� בהוספת יין לחרוסת יש בו משום לישה ולש (כמבואר במ"ב שכא סח) והפוסקים שדנו על החרוסת דנו רק מצד דיכה ולא מדין לש, משמע שהבינו שפשוט שמותר לשפוך את היין ביו"ט עצמו, ואפשר משום שוודאי מתקלקל אם עושהו מבעוד יום, עי' להלן (סימן ד פרק ב סעי' ג).


� כן מבואר במג"א (תעג ח) ומ"ב (לב) שהואיל ואין אוכלין צלי בלילה הזה (כמבואר במ"ב תעו א) על כן יש להכינו לפני יו"ט, ואם שכח עכ"פ יאכלנו מחר בבוקר. והאם מותר להכינו ביו"ט לכתחילה כדי לאוכלו מחר? במ"ב הנ"ל כותב "אסור לצלות הזרוע בלילה אלא מבעו"י אם לא שדעתו לאכלו למחר באותו היום" וכותב שם בשעה"צ (לט) "משום דמסתמא אין דעתו לאכול רק להניחו לצורך סדר השני", משמע שאם דעתו להדיא לאכול ביו"ט בבוקר (ובפרט בא"י שאין יו"ט שני), מותר לכתחילה. אולם בשערי תשובה (י) מביא מהבית יהודה "שאין לאכול צלי גם ביום ולילי פסחים". אולם, למעשה, השע"ת עצמו מביא את זה כשיטה אחת אבל לא לא להלכה, ובמ"ב ושעה"צ הנ"ל למדו בדברי המג"א שמותר לאכול צלי ביו"ט, ואף לבשלו בליל יו"ט לצורך אכילתו ביום.


� אין מניעה מלאכול ביצה בליל הסדר אפילו שהיא צלויה, ודעת הגר"א (במ"ב תעו יא) שיש לאכול את הביצה מהקערה, וממילא אין מניעה לצלות אותו בליל יו"ט, אך יקפיד לאכול ממנו. ולא יבשל יותר ממה שהוא צריך לאותו לילה ולא שייך כאן ההיתר של ריבוי בשיעורים בקדירה אחת (עי' שו"ע תקג א), דדוקא בשר שמשתבח במה שעושים הרבה (פמ"ג תמד מ"ז ב) ואם עושהו בערב שבת ומניחו כבר אז בקערת ליל הסדר, אין לקלוף אותו עד ליל הסדר כדי שלא יעבור עליו לילה, ומה שישאירו במקרר, אינו מועיל להתיר לאכול ביצה קלופה (כך שמעתי ממו"ר הגר"י זילברשטיין  שליט"א). ובדיעבד, אם קלפהו לפני שבת, ואין לו ביצים אחרות, או שהוא חס על ממונו, יש מקום להקל ולסמוך על הי"א שלא נאמר דין סכנה בביצים, רק בשום ובצל (עי' רש"ש נדה יז. וחלקת יואב ד יב ובבא"ח ב פנחס יד שלא כתב "ביצים" ואגר"מ ג כ). ויש לצדד להתיר גם משום דמשתמש בו לדבר מצוה ושומר מצוה וכו' (עי' מ"ב תנה יח).


� השו"ע (תעב א) כותב יהיה שלחנו ערוך מבעוד יום. והרי אי אפשר לערוך את השולחן בשבת, וא"כ אין אפשרות לקיים הלכה זו אא"כ עורך את השולחן בערב שבת. ואמנם, הרבה לא רוצים שיהיו כלי פסח ערוכים על השולחן כאשר עדיין אוכלים חמץ (אפילו אם זה בחדר אחר) ועכ"פ יש לפרוס מפה לבנה.


� במשנה (שבת לד.) מובא שבכל ערב שבת ישאל אדם לבני ביתו "עשרתם", והטור (רס) מביא שמהר"ם מרוטנבורג לא היה שואל עשרתם אלא הפרשתם חלה, וכ"ה במ"ב (רס יג) "וכעת אין נוהגין לישאל זה, אך בע"פ בודאי צריך לישאל ואם חל בשבת צריך לישאל בע"ש", והטעם לשאול בערב פסח מבואר בכנסת יחזקאל (שהמ"ב ציין אליו) הוא משום שבכל שבת אם לא הפריש בערב שבת אפשר לאכול בשבת ולהשאיר בכדי להפריש ממנו במוצאי שבת (עי' רמ"א תקו ג ומ"ב כא) אבל בשבת ערב פסח אין עצה זו שהרי א"א להשאיר החלה לאחר זמן איסורו, וע"כ יש ליזהר לשאול בערב שבת אם הפרישו חלה. ואולם, הני מילי רק בחלת חו"ל אבל בחלת א"י כל השנה אי אפשר לאכול על סמך מה שיפריש אח"כ, וע"כ מן הדין כל שבת צריכים ליזהר מאוד בזה, ועל כל פנים בערב פסח שצריך לקיים מצוות אכילת מצה דאורייתא וודאי יש ליזהר ולברר האם הופרש חלה כדין. ואם שכח, עי' להלן (סעי' יג).


� משנה בשבת (לד.) ספק חשכה ספק אינו חשכה אין מעשרין את הודאי ונפסק בשו"ע (רסא א), וכותב שם המ"ב (ד) דה"ה שאין מפרישים חלה, שאפילו אין לו חלה אחרת, אפשר לאכול ולהשאיר ולהפריש ממנו אחרי שבת (והיינו רק בחו"ל כדלעיל בס"ק הקודם), "וכשחל שבת בע"פ ולא הפריש חלה מהמצה בע"ש מבעוד יום מותר להפריש אף בע"ש בין השמשות דא"א לאכול ולשייר חתיכה מכל מצה. וה"ה אם לא הפריש חלה מבעוד יום מהלחם חמץ שיאכל בבוקר בשבת" (מ"ב שם) ופשוט שהיינו רק ביה"ש בכניסת שבת אבל ביה"ש שבין שבת ליו"ט אסור ממנ"פ משום דהוי אז או שבת או יו"ט.


� בד"כ אסור להפריש חלה בשבת כמבואר במ"ב (שלט כו), אולם בחו"ל יש עצה למי שלא הפריש חלה לאכול את הלחם ולשייר ולהפריש במוצאי שבת (כדלעיל ס"ק נא) אבל בשבת ערב פסח אין עצה להשאיר את החלה שהרי צריך לבער הכל, ועל כן דעת המג"א (תקו ח) שאין תקנה ואסור לאכול החלות הללו, ובביאור הלכה (תמד א "לצורך") כותב עליו "וכדבריו מצאתי בספר בגדי ישע בסימן תק"ו ובנתיב חיים שם ובחידושי רע"א וכולם מסכימים שבמקום הדחק יכול להפריש אפילו בשבת בחלת חו"ל והחלה יתן לכהן קטן פחות מבן ט' שנים או לגדול שטבל לקירויו". אולם, הרבה אחרונים חולקים עליו (עי' חת"ס שם בהגהה בשם היעב"ץ ושע"ת תמד ועוד אחרונים בביה"ל הנ"ל), ומסקנת הביאור הלכה (שם) "מ"מ יש לסמוך על הגדולים הנ"ל להקל כשאין לו פת אחר לאכול ושלא לבטל עונג שבת דחיובו בפת" אבל גם זה הוא רק בחו"ל (עי' מ"ב תנז כ). ועי' מש"כ להלן (הערה נה).


� זה פשוט כי לא היתר הביאור הלכה הנ"ל אלא כשאין לו פת אחר וכדי שלא לבטל עונג שבת, אבל את המצות בלא"ה אינו אוכל כעת, ויש בו משום הכנה. וגם אם מפריש מן החלה של חמץ, אי אפשר להפריש באותו זמן על המצה (אפילו באופן שאינו עושה פעולה נוספת וממילא אין בו משום הכנה) שהרי הוא מקפיד עליהם שלא יתערבו (שו"ע יו"ד שכו א).


� הרבה דנו בזה בפוסקים, ונביא כמה נקודות בקצירת האומר. אם לא היה בכל העיסה שיעור חיוב חלה (שזה הרגילות במצות יד) ולא היה צירוף כלי לפני יו"ט, הרי שלא התחייבו בחלה עד יו"ט, דעת כמה אחרונים שמותר להפריש מהם חלה ביו"ט (מ"ב תנז י). ואפילו אם התחייבו בחלה לפני יו"ט, אם מדובר בחלת חו"ל אוכל ומשייר קצת ובמוצאי יו"ט מפריש מן המשוייר חלה (רמ"א תקו ג ומ"ב כא) רק שבערב פסח, כתבנו לעיל (הערה נג) שנחלקו האחרונים אם אפשר לעשות כן, ומקילים בדיעבד. אבל אם היה בא"י וגם התחייב בחלה לפני יו"ט, דעת המהרי"ל דיסקין (הובא בכמה אחרונים) להקנות כל המצות לקטן שהוא מופלא סמוך לאיש שיפריש לצורך עצמו (והוא כיען מש"כ הרשב"א שמותר לספות לקטן איסור מדרבנן כשהוא לצורך עצמו, והביאו הביה"ל שמ"ג "מדברי" ושהגרעק"א סמך עליו כאשר עכ"פ הוא לצורכו, ובאמת המ"ב ס"ק ג כותב שכשהקטן צריך לכך מותר, ואילו בסי' שסב מד כותב שאם עושה לאביו אסור). אך יש שלא קבלו דברי המהרי"ל. הפמ"ג (תקו א"א ח) כותב שאם שכח להפריש עד ליל יו"ט יבוא עשה דאורייתא דאכילת מצה (וה"ה בליל יו"ט ראשון של סוכות) וידחה שבות של הפרשת חלה ביו"ט. אבל למעשה המ"ב לא הביא דברי הפמ"ג, אבל הכה"ח (תנז טז) הביאו. ובשש"כ (יא הע' נח) כותב בשם הגרשז"א שמאחר והפמ"ג נשאר בצ"ע, אפשר דמוטב להפריש במחשבה ולא בדיבור. ולמעשה ישאל מורה הוראה כדת מה לעשות.


� הבאנו לעיל (הערה כב) דברי הרמ"א שיש לבדוק את הכיסים שלפעמים מכניסים בהם חמץ, ולמרות שעיקר הבדיקה יעשה מחר בשבת בבוקר לפני זמן ביעור, מכל מקום כדאי לבדוק בערב שבת מתרי טעמי, שמא ישכח מחר לבדוק בגדי החול כאשר הוא לבוש בבגדי שבת, ועוד שמא יש בהם מוקצה ויהיה אסור לטלטל אותם כדי לבודקם. ולמרות שלא ישתמשו בבגדים אלו (בדרך כלל) במשך כל ימי הפסח, בכל זאת חייב לבדוק שמא יש שם פירורי חמץ.


� כמש"כ ברמ"א (רסד ט) נהגו להדליק הפתילה ולכבותה כדי שתהיה מחורכת ותאחז בה האור יפה (ולאומרים שהאידנא גם בלי הבהוב מוקדם האור נאחז יפה, וההבדל בין אם הבהב או לא, אינו אלא רגע ממש, נר' שהגמרא בשבת כז: "מי בדלת", מוכח דלא כוותיהו ועי"ש בצל"ח). אבל בשבת ויו"ט עצמה אי אפשר לעשות כן, שאסור לכבות את הנר, ע"כ יכין גם עבור יו"ט כבר מערב שבת. ובאופן הכנת הנר ביו"ט לאחר שהדליק בו שבת עי' להלן (סימן ד פרק ב סעי' ו והלאה). וכן יש לזכור לסדר את השעון שבת, מזגן וכו', בחישוב הנצרך גם ליו"ט - ליל הסדר.


� בשו"ע (רעט א) מבואר שפמוטות בשבת הם בסיס לנר והרי הם מוקצה גם לאחר שהנר כבה. ואם התנה עליהם מבעוד יום שיטלטלנה לאחר שכבה הנר, דעת השו"ע (שם ד) שמותר לטלטלו ודעת הרמ"א שאסור. וא"כ לדעת השו"ע אפשר לכאורה להדליק הפמוטות על השולחן ולהוריד ולנקות אותם לפני סוף זמן ביעור חמץ. אולם, השש"כ (כ ס"ק רמב) כותב שפמוטות העשויות מכסף יש להחשיבם כמוקצה מחמת חיסרון כיס ואסור לטלטלם גם לולי הדין של בסיס. ועל כן יש ליזהר שלא להניחם על אותו שולחן שמתכונן לנער לפני כניסת החג. ובנטעי גבריאל (יד ב) כותב להניח את הנרות בסוף השולחן ולא יניח שם מפה.


� המנהג להניח את החלות על השולחן מוזכר בט"ז (יו"ד קעח ז) ומביאו החת"ס (הג' או"ח רמב רמ"א א) והוא משום כבוד שבת. אולם לגבי שבת זו, הרי המשנה ברורה (תמד ג) כותב שהפת שמשאיר לשבת יש להצניע במקום מוצנע כדי שלא יתפזר ויצטרך בדיקה אחרת, ואפשר שמה שמניחו על השולחן הוי סתירה ל"מקום מוצנע". וגם מי שעושה כן כל שבוע, אפשר שאינו צריך להתיר נדר כמנהג טוב, מאחר ואינו מבטל נדרו אלא משום סיבה אי אפשר לקיימו בפעם הזאת, ואולי אם מניחו בשקית סגורה, שפיר דמי.


� כן פשוט וכן נוהגים ברוב המקומות אבל יש שנוהגים שהואיל ואותו יום אפו מצות והוי כיו"ט אומרים קבלת שבת כמו שבת שחל אחרי יו"ט ומתחילים מזמור לדוד ומקצרים לכה דודי וכו'.


� אף שבגדי יו"ט צריכים להיות מהודרים יותר מבגדי שבת (עי' שו"ע תקכט ג ומחזיק ברכה שם ד), אולם, להחליף בשבת עבור יו"ט או מיד אחרי שבת נראה שיש בזה קצת משום זילותא דשבת, וכן ראיתי בנטעי גבריאל (טו ב) בשם פוסקים. ולמרות שמשום הכנה אין בזה שהרי נהנה כבר בשבת מהלבישה, אבל זלזול של שבת אפשר יש בה. ונראה שזה טעמו של המהרי"ל להלן (ס"ק הבא). אולם, בבן איש חי (צו ד) כותב "בגדי מועד ילבשום בשבת זו אחר מנחה". ואמנם שיש לדון בכוונת דבריו כפי שיראה המעיין, אך לענ"ד כוונתו שמותר להחליף את בגדי השבת אחרי מנחה, ויל"ע למה אין בזה משום זילותא דשבת. ואפשר שטעמו הוא כי אם לא יחליפנו עתה יחליפו רק כאשר חוזר מביהכנ"ס אחרי מעריב, ואין זה כבוד יו"ט, וצ"ע.


� כ"כ המהרי"ל (מנהגים, שבועות ב) כאשר חל שבועות ביום ראשון יש להחליף את הפרוכת במוצאי שבת, ואפשר שהיה להם פרוכת לשבת ופרוכת אחרת ליו"ט ולא רצו לתלות את הפרוכת של יו"ט בשבת. ומ"מ פשוט שמעיקר הדין אפשר גם בערב שבת, רק שלא יתלו את הפרוכת של יו"ט בשבת.


� כ"כ בקובץ בית הלוי. בשו"ע (רעג ז) כ' "י"א שאין הקידוש תלוי בנר ואם הוא נהנה בחצר יותר מפני האויר או מפני הזבובים, מקדש בחצר ואוכל שם אף על פי שאינו רואה הנר, שהנרות לעונג נצטוו ולא לצער, והכי מסתברא", והיינו שאינו חייב לאכול את הסעודה לאור הנר, אבל חייב ליהנות מהנרות לפני או אחרי כן כמבואר בשו"ע (רסג ט) דאל"ה הוי ברכה לבטלה. ומה שהותר לאכול את הסעודה שלא ליד הנרות כותב המג"א (יד) שהיינו דווקא אם מצטער הרבה ומביאו המ"ב (רסג לט ורעג לב). ובשבת ערב פסח שכיח שמדליקים במקום אחד ואוכלים במקום אחר, אלא שמה שעושים כן הוא מחמת נקיון של פסח, ויל"ע אם גם זה בגדר "לעונג נצטוו ולא לצער" (ועי' שו"ת אור לציון ב כא.ג שאין להימננע מלאכול מאכלים מענגים בשבת רק מטעם שמירת משקל ויש בזה משום ביטול עונג שבת),  וע"כ ראוי לאכול עכ"פ מעט ליד הנרות ואח"כ ימשיך סעודתו במקום אחר כמבואר במ"ב הנ"ל בשם הפמ"ג. ואפשר שאם אוכל ליד הנרות בתוך הבית, בעלת הבית תצטער "הרבה", ומותר לאכול בחצר וכמג"א הנ"ל, וע"כ בשבט הלוי הנ"ל כתב לשון "ישתדל", ויל"ע.


� כי יכול להיכשל בכמה איסורים. השו"ע (שלו ג) כותב שהאוכלים בגינות, אסורים ליטול ידיהם על העשבים שמשקים אותם, אף על פי שאינם מכוונים, פסיק רישיה הוא, ועי"ש במ"ב (כו) שאיסורו משום חורש וזורע. וכותב שם הרמ"א שטוב להחמיר שלא לאכול בגינות, אם ישתמש שם עם מים, ומאחר וכמעט בכל סעודה משתמשים עם משקים, צריך ליזהר שלא לאכול שם. ומלבד כך, יתכן שיעבור על איסור מגבל (עי' מ"ב שכא נו) ועי' שש"כ (כו ה). ובכה"ח (שלו לד) כותב בשם כלכלת שבת עוד טעם שלא לאכול בגינה שמא ישליך גרעין שבפירות. ויזהר בשעת אכילתו מחוץ לביתו שלא יהיה בו משום האוכל בשוק (קידושין מ: שו"ע חו"מ לד יח),וכבר האריך בפרטי הדינים בזה ידידי הר"ר ח.מ. בשם סבו הגדול הגאון מורנו ר' יצחק זילברשטיין שליט"א (ועי' דף על דף על הגמרא קידושין שם בשם ר' יעקב סופר ששאל הגרב"צ אבא שאול על אלו שאוכלים במסעדות הנמצאות ברחוב, ואת השולחנות מניחים בחוץ ברחוב ממש אן יש בו משום אוכל בשוק).


� מנחת יצחק (ו מח) עי"ש.


� אף על פי שהשו"ע (שי ב) כותב "אין שום אוכל תלוש הראוי לאכילה מוקצה לשבת", בכל זאת כותב הפמ"ג (שח א"א י) מצת מצוה בערב פסח בשבת אין לו דין "אוכלין", והוא מחזק דבריו בהלכות פסח (תמד א"א א) "יראה דמצות מצוה אסור לטלטל בשבת ערב פסח, דאסור באכילה מדרבנן בערב פסח, הוה מוקצה, ושאר מצה יכול ליתן לעופות או לעכו"ם, מה שאין כן זו אין רוצה", ושוב כותב (תעא א"א ח) שאינו ראוי לתת לקטן כי רוצה שיהיו שלמים בשביל הלילה. וכ"כ הבן איש חי (צו ו) שאדם מקפיד מלהאכיל לתינוקת. ועי' באשל אברהם (בוטש' סוסי' שח) שמצת מצוה שאין לו אלא בצמצום הרי הם מוקצה מחמת חיסרון כיס, ואם יש לו, הרי אפשר להאכיל לקטנים (שאינו יודע מה שמספרים בלילה ביציאת מצרים, כמבואר ברמ"א תעא ב) והוי כאוכל לכל אדם ומותר. ונראה דלא פליגי, ובמקום שיודע שאינו מקפיד לתת לתינוק מצה, כגון שיש לו ברווח, אינו מוקצה. ומי שמקפיד ואינו מוכן לתת לתינוק מצה (ושכיח במי שאצלו בבית אוכלים גם מצות יד וגם מצות מכונה, שמצות יד עולים במחיר פי כמה של המכונה כידוע, ואם צריך לתת לתינוק יתנו לו מן המכונה, הרי שעל מצות יד הוא מקפיד), אזי הוי מצות אלו מוקצה מחמת חיסרון כיס, ואם אינו מקפיד אינם מוקצה. וכעין זה כתוב בשלמי יהודה (ח כ) שאותם שלש מצות המיוחדות לליל הסדר יש להחמיר מלטלטל אותם - ומי שיש לו הרבה מצות שכולם אוכלים מהם כל ימי החג אינם מוקצה, ועי"ע בשש"כ (כ כב והע' עח). ולגבי דין מוקצה בכלים, עי' להלן (פרק ז).


� זה נראה פשוט שאותם מצות שהם מוקצה הואיל ומקפיד עלייהו (כבס"ק הקודם), אי אפשר לצרף אותם ללחם משנה (עי' מ"ב תקט לא, וצריך לחם משנה שאפשר לאכול). ועי' בשערים המצויינים בהלכה (קטו ס"ק ו) שלומד בדברי הא"א הנ"ל (בס"ק הקודם) שמותר לצרפם (ועי"ש בקו"א שגם מי שמחמיר על מצה שמורה, יכול לצרף מצה פשוטה ללחם משנה כל ימי החג) וכותב שהואיל ואפשר לצרף אותם ללחם משנה, שוב אינם מוקצה. אבל שאר הפוסקים כתבו שמצות מצוה מוקצה ואי אפשר לצרפו ללחם משנה, אבל שאר מצות הכשרות לפסח מותר לצרפם כשאין לו משהו אחר, וכ"כ באגרות חזון איש (א קפח) ובבן איש חי (צו ו) ובקובץ מבית הלוי (תשסא עמ' כא) ותשובות והנהגות (ב ריא) ועי' שו"ת פרי השדה (דייטש, ב פח) שמסיק שטוב לקחת מצה כדי שלא יצטרך להכין הרבה חמץ. אולם, בשו"ת בצל החכמה (ג קי) ושו"ת אפרקסתא דעינא (קכב) כותבים שהואיל ואינו ראוי לאכילה באותה סעודה משום שאסור לאכול מצה בערב פסח, אין לצרפו ללחם משנה. ומש"כ בשבט הלוי (ו לא) שחלה קפואה, אף שהיא עומדת להפשיר עד סוף הסעודה ראוי להחמיר שלא לצרפו ללחם משנה (ובשש"כ נה הע' לט החמיר עכ"פ בשעה שהיא קפואה) אפשר היינו רק שלא בשעת הדחק, ומש"כ כאן בשם קובץ מבית הלוי שאפשר לצרף מצה ללחם משנה של חמץ היינו אם אין לו מה שהוא אחר, והוי כבשעת הדחק, ויל"ע.


� נראה שאפשר לצרף לחם משנה הגם שהלחם עטוף, ומש"כ בשו"ע (קסז ד) שיתן שתי ידיו על הפת בשעת ברכה, כותב שם המ"ב (כג) ד"טוב" לעשות כן. ועי' בשו"ת רבבות אפרים (א רא) דאין קפידא בלחם משנה בחלה המונחה בשקית וטוב יותר להוציאה, ובשו"ת באר משה (ו קלד) נראה שהקיל לגמרי, וכן מובא באורחות רבינו (ב סג.ז) שמותר לצרף מצהללחם משנה אך שיכניס את המצה לשקית ניילון שלא תגע בחלה. ואם החלה נגעה במצה, עי' מ"ב (תמז ז) שאם אינו יד סולדת בו מותר. ואם היה יד סולדת, הב"י (תנא) מביא כל בו, והעתיקו החק יעקב (נד), שאפילו הונח לחם מצה על חלות לחם חמץ אפילו חם בחם לא אסרוהו דלא בלע מיניה כלל, ובכל בו סיים אבל ראוי להרחיק מזה לפי שזה דבר זר בעיני קצת העם וראוי להחמיר בו מפני מראית העין.  


� מצה עשירה הוא מצה שנילושה במי פירות בלבד (מ"ב תמד ו). בשו"ת נו"ב (ק' או"ח כא) ובשועה"ר (תמד ג) ובערוה"ש (תמד ה) התירו לאכול מצה עשירה עד חצות או עכ"פ עד שעה חמישית. אולם בקובץ מבית הלוי כותב שהמנהג להחמיר בזה ולא לאכול מצה עשירה בכלל בשבת זו, וכן בנטעי גבריאל (יח ב) הביא שיש שסברו כן מחמת הספק של ברכתו (כי מעיקר הדין ברכתו במ"מ ואפשר דזה נקרא קביעות סעודה וברכתו המוציא), ודעת המאמ"ר (תמד ב) לברך במ"מ והברכ"י (שהביא שם במאמ"ר) והגאון בעל אגר"מ (א קנה) סוברים שברכתו המוציא. אך, מצה שנאפה כתקנה ואח"כ נתפררה ונילושה ביין ושמן (בין שאנפתה שנית בין שלא נאפתה, מ"ב יט, אך לא בושלה), וודאי אסור לאכול בערב פסח כמש"כ הרמ"א (תעא ב) משום "אינה נקראת מצה עשירה". אבל מצה שנאפה כתיקונה ואח"כ בשלה, וכמו קניידליך, מותר לאכול לפני שעה עשירית (כמבואר ברמ"א תמד א). ולכאורה זה גם לשיטות שאיןלאכול מצה עשירה כל היום, אבל אם בשלה, מותר גם לדידהו.


� משנה ברורה (תסב יח).


� עי' רמ"א (תעא ב) ומ"ב (יט) ושעה"צ (טז), ועי מ"ב (יב) שהאיסור רק ביום ולא באור לי"ד וכ"ה בשבט הלוי (ח קיז.א). והיינו שאע"פ שחמץ מותר בהאי שעתא אבל אסור לאכול אותם הואיל וחוששים שנקראים מצה שאסור באכילה בערב פסח. וכ"כ הגרשז"א (בהערה בסוף ספר ערב פסח שחל בשבת מהגר"צ כהן).


� על טבילה בכלל בשבת כבר האריכו הפוסקים ואין כאן מקומו. ועי' להלן (פרק ו סעי' ה) לגבי טבילה אחה"צ של שבת לכבוד יו"ט. ועי' נטעי"ג (טו א).


� משנה ברורה (תמד ד). וזאת למרות שבכל שבת יש מנהג לאחר לבוא לביהכנ"ס (כמבואר ברמ"א רפא) מ"מ כאן כדי שלא יבואו לידי מכשול, מקדימים. ומקורו בספר חסידים (שיד). ובפרי חדש (ב) ובשו"ע הרב (ז) הוסיפו שיש להזהיר את החזן על כך "ובפרט אם יש שמחה". ובבן איש חי (צו ב) מוסיף "אך יזהרו שלא יתפללו בחיפזון ובמרוצה".


� עי' לעיל (סימן א פרק ב סעי' ג) וקמ"ל שאע"פ שאין להאריך בתפילה, מ"מ פיוטים אומרים - לנוהגים כן. ולמרות שיש בפיוטים הרבה מדיני פסח, ודרשת שבת הגדול מקדימים שבוע קודם כדי שידעו העם את הלכות, מ"מ הפיוטים לא נתקנו כדי ללמוד הלכות וע"כ לא מקדימים אותם. ובלוח א"י כותב שאין לומר פיוטים בשבת זו. וכ"ה ב"פסח מעובים" (אות יג). אבל בקובץ מבית הלוי כותב שאומרים את הפיוטים.


� בכל שבתות השנה, אינו פשוט להוסיף על השבעה קרואים כמבואר במ"ב (רפב ד), מכל מקום בשבת זו וודאי שאינו כדאי, ועי' בן איש חי (צו ב), ואם יש חתנים באותו שבת לא יזמינו אבות הבנים אורחים הרבה לעליית ספר תורה כדרכן, כדי שלא להאריך הזמן בכך.


� ישנן שלשה שיטות לגבי קריאת הפטרה זו. (א) הבאר היטב (תל א) כותב אין מפטירין "וערבה" אלא כשחל שבת הגדול בערב פסח, וכן הוא בא"ז (תל ב) ובשו"ע הרב (תל ג) מסביר "לפי שבאותו פרשה כתוב הביאו המעשר אל בית האוצר וגו' והרי זה מעין המאורע, שבערב פסח הוא זמן הביעור" ובכה"ח (ג) כותב שכ"ה מנהג א"י. (ב) במעשה רב (קעו) כתוב "בענין הפטרת וערבה בשבת הגדול, בסוף ימיו צוה להפטיר וערבה בשבת הגדול שאינו חל בע"פ והיה אומר שאם חל שבת הגדול בע"פ אין להפטיר וערבה", וכבר העיר שם הכותב שזה היפך מנהג העולם. הערוך השולחן (ה) כותב שאצלם נהגו כהגר"א, ומסביר טעמו "דבשבת א"א לבער (את המעשרות)" וע"כ קוראים על ביעור מעשרות רק כאשר ערב פסח אינו שבת (רק קצ"ע שהגר"א לומד שזמן ביעור מעשרות הוא ביו"ט האחרון של פסח, עי' רמב"ם פי"א ממע"ש ה"ז ודרך אמונה כו). (ג) אבל המנהג הנפוץ הוא שתמיד קוראים הפטרת "וערבה" בשבת הגדול, וכ"ה במנחת אלעזר (א לה) ובלוח א"י, ואורחות רבינו. הלבוש מביא את המנהגים השונים, ומסיק "ופוק חזי מאי עמא דבר", ומסביר את טעם המנהג לקרוא וערבה "משום דכתיב בה הנה אנכי שולח לכם את אליהו וגו', שהוא דומה לבשורת משה (על) הגאולה במצרים, והוי מעין המאורע בכל שבת הגדול". ואם שינה ממנהגו לקרוא הפטרה אחרת - המ"ב (תכה ד) כותב "שאם שכח (בשבת ר"ח) וקרא בהפטרה של שבוע קורא אחריה השמים כסאי, ואם נזכר אחר שכבר בירך ברכות אחרונות קורא אותה בלי ברכה". ואפשר דהכא קיל טפי כי יש מנהגים שונים ואין הכרע ברור בקדמונים הלכה כמאן, ואפשר שאינו צריך לקרוא את הפטרה השניה בכלל.


� בשל"ה הק' (תמיד נר מצוה קיז) מביא הטעם שיש שאינם אומרים אותו בכלל וכותב "מי שירצה להזכיר שבחים ותוארים ואינו מבין בהם בשום בחינה מבחינה הנזכרת לעיל, עבירה גדולה היא בידו. ואומר אני עליו עבירה גוררת עבירה, כי נוסף על עבירה חמורה הנזכרת לעיל, עובר על לא תשא שם שמים לבטלה", ובספר של הרב צבי כהן מביא ממנו עוד: שאם כבר אומרים אותו, אין לאומרו במרוצה וכו' אלא בנחת ועדיף שלא לאומרו מאשר לאומרו במרוצה, ועל כן בשבת זו אם הזמן קצר ואין זמן לאומרו בנחת, עדיף שלא לאומרו כלל.


� השאלה הזו יש לו לדון עליו מכמה אנפי. ועיקר השאלה כבר נידונה בשו"ת בצל החכמה (ד קעא) שמסיק להלכה שלא יאכל סעודת שבת קודם התפלה, אף שעל יד כך לא יאכל פת בסעודת שבת שחרית, וגם אם הוא רעב ואינו יכול לכוין דעתו בתפלה עד שיאכל וישתה, לא יאכל וישתה רק עד כמה שצריך בכדי שיוכל לכוין דעתו בתפלתו, וכעין זה נמצא בשו"ת שרגא המאיר (ד סב.א) ומשנה הלכות (ח קצ). ולהתפלל ביחידות ואז יספיק לאכול, אפשר עדיף לו שיתפלל ביחידות ולא יאכל לפני התפילה, והרי הביה"ל (פט ג "וכן") כותב "כתבו האחרונים דאיש חלש שאינו יכול להעמיד על נפשו עד עת שגומרים הצבור תפלתם בבית הכנסת טוב יותר להתיר לו שיתפלל לעצמו בביתו בבוקר ויאכל מעט ואח"כ ילך לבית הכנסת לשמוע קדיש וברכו ושאר דברי קדושה, משיאכל קודם התפלה וילך לבהכ"נ להתפלל עם הצבור", ואמנם ששם מדובר על איש חלש ולא על מי שמחמת תפילתו בציבור יפסיד סעודת שבת, אפשר דה"ה בעניינינו הואיל וצריך לאכול כדי לענג את השבת, אע"ג שמצוות עונג שבת אינו מתיר אכילה לפני התפילה, אבל עכ"פ י"ל שאפשר להתיר תפילה ביחידות כדי לענג את השבת כראוי (ועי' להלן בענין אכילה לפני מוסף בשם שו"ת חת"ס להשוות סעודת מצוות לחולה, ואפשר די"ל שא"כ שה"ה בזה, להתיר עבור סעודת שבת תפילה ביחידות כמו שמתירים בחולה). ותפילה בדילוגים למי שאין לו זמן להתפלל כל תפילת שחרית (אפילו ביחידות) אפשר שיכול להתפלל בדילוגים. ועי' במ"ב (נב א) "שלכתחילה ראוי לבוא לבית הכנסת בהשכמה כדי שלא יצטרך לדלג, כי כתבו הספרים שהמגיד הזהיר לבית יוסף לבוא לבית הכנסת בהשכמה כדי שיוכל להתפלל כסדר ולא בדילוג כי העושה כן מהפך הצינורות", אבל היינו לכתחילה, אבל בדיעבד מבואר מדבריו (וכן מוכח מדברי השו"ע שם שמביא דינו של המאחר לבוא לביהכנ"ס) שמותר להתפלל אף בדילוגים. אולם, אולי הני מילי שמותר לדלג היינו רק כאשר עושה כן בכדי להספיק להתפלל עם הציבור, וכמבואר שם בהמשך דברי המ"ב "אבל בתשובת חכם צבי סימן ל"ו כתב שמה שכתב בספר הזהר שיש להתפלל על הסדר היינו כשאינו מתפלל עם הצבור אבל אם איחר לבוא לבהכ"נ ובא כשהצבור מתפללין כו"ע מודו דידלג כדי להתפלל בצבור וכ"פ הפר"ח בסימן נו"ן ואפילו מי שאינו רגיל להתפלל עם הצבור בתמידות שאינו משכים כ"כ מ"מ אם אירע לו איזה פעם שבא לבהכ"נ ומצא לציבור בסוף פסוקי דזמרה יעשה כמו שכתב בשו"ע דעכ"פ יש לו לזכות בפעם זה להתפלל עם הצבור", אבל אם מתפלל כולו ביחידות, אפשר שאינו רשאי לדלג כדי שיהא לו עכ"פ זכות תפילה שלמה. ובאגר"מ (ד צא.ב) כותב שמלמד או פועל שנתאחר לקום מותר לו לדלג על פסוד"ז כדי שלא לאחר, ובמקום הפסד גדול מותר גם לצורך מלאכת עצמו. ואם צריך לדלג, מה הם הדברים שחייבים לומר? כותב שם המשנה ברורה שיאמר עכ"פ ברוך שאמר אשרי וישתבח (ויש לציין כי במחנה ישראל החפץ חיים כותב שיאמר אשרי ועוד מזמור אחת, אבל במ"ב כותב שבאמירת אשרי לבד סגי), ומבואר שם עוד (ס"ק ה) שיאמר ג"כ נשמת. ובהל' שבת (רפא ג) מביא שצריך לומר ג"כ לא-ל אשר שבת. לגבי ברכת התורה, דעת השו"ע (מו ט) שאין לומר פסוקים אפילו דרך תפילה לפני ברכת התורה והרמ"א שם מקיל אבל מדברי המ"ב (כז) נראה שנוטה בזה כדברי השו"ע. ובשש"כ (נב הע' מח) מסתפק כשיש לו אפשרות או לצאת יד"ח תפילה לפי הרמב"ם (א תפילה ב) ע"י אמירת תפילה קצרה שהוא שבח בקשה הודאה, ברכת התורה וק"ש ואח"כ יאכל ואח"כ ילך לביהכנ"ס לשמוע קדיש וקדושה, או יתפלל כל השחרית ביחידות ואח"כ יאכל, הי מינייהו עדיפא, ונשאר בצ"ע, והיינו האם עדיף להתפלל הכל לפני שאוכלים, אפילו ביחידות או שמא אפשר לדלג, ונשאר בצ"ע. ועכ"פ אם אי אפשר לו להתפלל אפילו ביחידות, וודאי שיש לו להתפלל תפילה קצרה לצאת לדעת הרמב"ם כנ"ל ורק אח"כ יאכל ובכך עכ"פ אינו עובר על לא תאכלו על הדם (עי' שש"כ שם נב הע' לו), ודבריו קצ"ע שהרי בביה"ל (פט ג "ולא") מבואר שכל זמן שלא התפלל שמו"ע עדיין עובר משום לא תאכלו, ואפשר שהיינו לכתחילה אבל בדיעבד, הואיל ולדעת הרמב"ם יצא ידי תפילה ס"ל שלדעתו אין בו משום לא תאכלו. ומש"כ שם השש"כ שאינו עובר על לא תאכלו על הדם, כוונתו לדברי המ"ב (פט כא) שמביא שני סיבות לאיסור אכילה לפני התפילה וזה לשונו: "והעובר ע"ז (ואוכל לפני התפילה) אמרו חז"ל שעליו אמר הכתוב ואותי השלכת אחר גוך אמר הקדוש ברוך הוא לאחר שאכל ושתה ונתגאה קבל עליו מלכות שמים וגם הסמיכו דבריהם על הפסוק לא תאכלו על הדם לא תאכלו קודם שתתפללו על דמכם". הגר"מ שטרנבוך (תשובות והנהגות א עג) כותב "לאחר שאמר ברכת התורה וברכות השחר וק"ש על תנאי, שקיבל ע"ע מלכות שמים, ואין כאן משום "אותי השלכת אחרי גויך" שהרי מקדים קבלת עול מלכות שמים, וכן מה"ת כבר יצא בזה גם חובת תפלה", והיינו שאם כבר אמר ברכת התורה גם אין בו משום "אותי השלכת". ולגבי תפילת מוסף, וכגון שהיה לו זמן להתפלל שחרית ושואל האם יכול לאכול לפני תפילת מוסף או עדיף להתפלל מוסף ולא לאכול. הנה בטור (רפו) כותב "אף על פי שאין הלכה כרב הונא דאמר אסור לאדם שיטעום כלום קודם המוספין מ"מ צריך להתפלל אותה קודם אכילה", וא"כ טעימה לפני מוסף מותר, אבל סעודה אסור. וכותב שם הב"ח ("אע"פ") שמש"כ הטור שאין אדם "רשאי" לאכול קודם מוסף, אינו, אלא שאין הדרך לאכול קודם מוסף אבל מעיקר דדינא שרי אפילו לכתחילה. וכ"ה בשו"ת חת"ס (או"ח סט) שנשאל לגבי סעודת ברית לפני מוסף, וכותב שהואיל ומדינא מותר לאכול קודם מוסף, "מאן דחליש ליבא טובא ואי אפשר לו בלי סעודה יכול לסעוד קודם מוסף דאדעתא דהכי לא נהגו", א"כ גם סעודת ברית אפשר לעשות אז. ולדבריו, אפשר לומר שכמו שאפשר לאכול סעודת ברית שהוא מצוה לפני מוסף ה"ה סעודת שבת שהוא ג"כ מצווה מותר לפני מוסף הואיל ואי אפשר אח"כ. ואמנם השו"ע (רפו ג) סותם שסעודה אסורה לפני מוסף אך בשו"ת שלמת חיים (רנד) נשאל לגבי אכילה לפני מוסף בהעמדת שומר וכותב "מראיית הגר"א שם בסימן רפ"ו מש"ס תענית נראה דאין בזה היתר", וביאור דבריו, שהרי על השו"ע הנ"ל שסותם לאסור סעודה לפני מוסף כותב הגר"א (ח) שמקור דברי המחבר הוא מהא דתענית (כו:) ששחרית ומוסיף לא שכיחא שכרות (ועל כן יש בהם ברכת כהנים) ופירש השו"ע שאי אפשר בכלל שכרות (ולא רצה לפרש ששכרות אפשר ולא שכיחא שהרי גם במנחה לא שכיחא ובכל זאת אין ברכת כהנים, ע"כ פירש שלא שייך שכרות) והיינו משום שאסור לאכול לפניהם. ומזה מכוח דגם ע"י שומר אסור לאוכל, דאלת"ה היה יכול לאכול ע"י שומר והיה אפשר שכרות. ומזה למד השלמת חיים לאסור אפילו ע"י שומר. אולם על דברי השו"ע הנ"ל, בעטרת צבי ובעטרת זקנים שם מציינים לדברי הב"ח הנ"ל. והמ"ב (ח) מפרש דברי השו"ע שמי שחלש ליבו יכול לאכול קצת פת היינו עד כביצה, ועוד כותב שם המ"ב (ט) שמי שחלש ליבו יכול לאכול עוד יותר מזה, וכבר כתבנו ע"פ החת"ס שיתכן שמשווים דין סעודת מצוה למי שהוא חלש, שיהיה אפשר לו לאכול לפחות דבר מה של סעודה לפני מוסף (ועי' שעה"צ ט שבמקום דחק סומכים על המקילים). ואולם אם אפשר לו להתפלל מוסף ביחידות, יתכן שזה עדיף מלאכול לפני מוסף, וצ"ע (עי' שש"כ נב הע' נה). ואם אוכל, יצטרך לקדש. הביה"ל (פט א) כותב "ומי שהותר לו לאכול ולשתות קודם תפלה כגון שהוא לרפואה וכדלעיל סימן פ"ט ס"ג פשוט דצריך לקדש מתחלה". אולם בשו"ת אגר"מ (ב סוסי' כח) כותב "אף שלכאורה אין זה פשוט כל כך דאולי לא תקנו רבנן לקדש אלא כשהוא זמן סעודה לכל, ולא כשבעצם אינו עתה זמן סעודה כיון שהוא קודם התפלה שאסור לאכול ורק שהוא מותר מצד שהוא חולה וחלש דבזה לא תקנו וכן היה מסתבר יותר וצ"ע בפשיטותא. אבל עכ"פ למעשה כבר הורה זקן ויש לו לקדש תחלה". והלכה למעשה, כותב בעל האג"מ (סוסי' כו) "נראה לע"ד להכריע דאם צריך לאכול פת אף שהוא רק פת הבאה בכיסנין שיש לו דין פת בקביעות סעודה צריך לקדש כהוראת המ"ב בבאור הלכה, ואם סגי לו במזונות מבושלין שבשום אופן אינם בדין פת לא יקדש". ובשש"כ (מ הע' צג) הביא בשם הגרשז"א באופן דסגי לחולה באכילת פירות ואינו צריך לאכול כזית דגן הרי אפשר דחשיב כאילו אסור בסעודה ולא חל עליו חובת קידוש. ואמנם, המ"ב בעצמו, להדיא לא ס"ל הכי שהרי לגבי אכילה לפני מוסף, שמותר לטעום פירות כותב המ"ב (רפו ז) "ואף על גב דלאחר תפלת שחרית כבר נתחייב בקידוש ואסור לאכול ולשתות מקודם ואין קידוש אלא במקום סעודה י"ל דדי כשישתה כוס יין אחר הקידוש דגם זהו מקרי סעודה או כשאין לו יין כל כך יש לסמוך על הפוסקים דס"ל דדי כשישתה כל הכוס יין של קידוש שמחזיק רביעית דזהו מקרי ג"כ קידוש במקום סעודה", הרי שאפילו לפירות מחייב המ"ב שקודם יעשה קידוש. ויש לדעת כי גם ב"דעת תורה" נוקט דלא כמ"ב במש"כ (רפו ג) שמאחר ואסור לקבוע סעודה קודם מוסף ממילא אינו חייב אז בקידוש ומותר לטעום בלי קידוש (ועי' במעשה שהיה עם מהר"א סג"ל שששתה קפה לפני קריאת התורה בלי קידוש, וכותב שם שמי שעושה קידוש לפני מוסף אינו אלא הדיוט). ומ"מ אין זה נוגע לדידן שברצונו לאכול ממש לפני קידוש, והואיל וכן לכאורה חייב מדינא לקדש. אלא שלדעת הברכ"י (רפו ז), אף אם לא קיל"ן כדעת תורה, מכל מקום יש לחוש לדעתו (בפרט בקידוש של שבת בבוקר שאינו אלא ברכת בורא פרי הגפן) ואם קידש לפני מוסף יש לו לחזור ולקדש קודם הסעודה, וכ"ה בכה"ח (רפו סוס"ק טו), אולם בשש"כ (נב הע' סב) מביא ששמע מהגרשז"א שהמנהג הוא שאין חוזרין ומקדשים (ובכל זאת, בהלכה שם סעי' טז, השאיר את הלשון "טוב יעשה אם יהדר לחזור ולקדש"). ומסקנא דמילתא: אין לאכול לפני שמתפלל עכ"פ דבר מה, אפילו אם ע"י כך לא יכול לקיים סעודת שבת. וישתדל להתפלל ברכת התורה, ברוך שאמר, אשרי, נשמת, ישתבח, לא-ל אשר שבת, ברכת יוצר ואהבה רבה ק"ש ושמו"ע. במקרה הצורך יכול לקדש ולאכול לפני מוסף אבל אם יכול להתפלל מוסף אפילו ביחידות לפני שמתפלל הכי עדיפא טפי.


� לשון השו"ע (תמד א) הוא "משיירין מזון שתי סעודות לצורך השבת, דסעודה שלישית זמנה אחר המנחה ואז אינו יכול לעשותה לא במצה ולא בחמץ אלא במצה עשירה, וצריך לעשותה קודם שעה עשירית". וביאור דבריו, ששיטת המחבר (רצא ב) "זמנה משיגיע זמן המנחה דהיינו משש שעות ומחצה ולמעלה, ואם עשאה קודם לכן לא קיים מצות סעודה שלישית", שאי אפשר לקיים דין סעודה שלישית לפני שש שעות ומחצה. והאם צריך לעשות דווקא בפת: השו"ע (שם ה) כותב "צריך לעשותה בפת, וי"א שיכול לעשותה בכל מאכל העשוי מאחד מחמשת מיני דגן, וי"א שיכול לעשותה בדברים שמלפתים בהם הפת, וי"א דאפילו בפירות. וסברא ראשונה  עיקר, שצריך לעשותה בפת אא"כ הוא שבע ביותר", הרי שלדעת השו"ע כל שאינו "שבע ביותר" צריך לכתחילה לעשותה בפת שהרי מסקנתו שסברא זו, עיקר. וא"כ בערב פסח שחל בשבת שאי אפשר לעשותה בפת, וסעודה שלישת צריך לאוכלה אחרי שש ומחצה, אין עצה אחרת כי אם במצה עשירה, וזה צריכים לאכול לפני שעה עשירית. זו היא דעת השו"ע, וכותב הכה"ח (רצא יב) שכן נהגו. ולנוהגים כדעה זו לא יחלקו סעודה ראשונה לשנים (כפשטיה דמרן שלא מביא עצה זו) ויקיים סעודה שלישית במצה עשירה אחרי שש שעות ומחצה ולפני שעה עשירית. זו היא שיטה ראשונה. בנטעי גבריאל (ערב פסח שחל בשבת כג ב) מביא (הערה ז) מהרבה גדולים שנהגו כן, שלא לחלק את הסעודה אלא לאכול סעודת בוקר כבכל שבת, ואחה"צ לאכול מאכלי פסח. אולם, יש נוהגים לחלק את הסעודה, שהרי על מה שכתב השו"ע הנ"ל (רצא ה) שיש לו לעשות סעודה שלישית דווקא בפת "אא"כ הוא שבע ביותר" מוסיף הרמ"א "או במקום שאי אפשר לו לאכול פת כגון בערב פסח שחל בשבת". וכן בדיני ערב פסח מציין המ"ב (תמד ח) לדין הנ"ל בשו"ע וכותב "דיש דעות בפוסקים אם צריך לעשותה דווקא בפת או דסגי ג"כ בשאר דברים". וכותב המ"ב שאפשר לקיים סעודה שלישית בשבת זו בבשר ודגים או בפירות רק שעדיף בשר ודגים מאשר פירות (ועי' להלן הערה קכה). ומביא עוד "ועיין באחרונים שכתבו דטוב ג"כ שיחלק סעודת שחרית של פת לשנים דהא י"א דיוצא בזה ידי סעודה ג' וכ"כ בביאור הגר"א דנכון לעשות כן" (ועי' להלן הערה קכג בשם הגר"א). ובשו"ת תשובות והנהגות (ב ריא.יט) הביא שכך נהג ג"כ החזו"א. הרי שהמ"ב מביא שני אפשרות (לאכול בלי פת אחרי חצות, או לחלק סעודת בוקר לשנים). אך, יש לדעת, שהני מילי רק ערב פסח הואיל והוי כשעת הדחק, אבל באופנים אחרים, גם לבני אשכנז צריך לכתחילה לאכול סעודה שלישית אחרי חצות כמבואר ברמ"א (רצא ג), וכן במש"כ המג"א (ריש רצא) "מי שיש לו מזון ב' סעודות ואם יחלקם לג' סעודות לא יהיה לו לכל סעודה לשבעה מוטב שיאכל ב' סעודות לשבעה", והמג"א מסיק שיכול לחלק סעודת בוקר לשנים (וראייתו מערב פסח שחל בשבת) כותב השעה"צ (ז) שלא העתיק דבריו בזה, משום שהוא חומרא דאתי לידי קולא שהרי לדעת השו"ע אינו יוצא ידי סעודה שלישית קודם חצות. הרי שבאופן כללי, גם בני אשכנז יש להם לחוש לדברי השו"ע ולאכול סעודה ג' רק אחרי חצות, רק שאם עשאה לפני כן יצא כמבואר ברמ"א (רצא ג), אבל בערב פסח שחל בשבת, דעת הגר"א וחהזו"א להקל בזה וכנ"ל, ועי' להלן (הערה פא) מה שמבוא בהליכו"ש בשם הגרשז"א. ובשו"ת מנחת יצחק (ח לט סוף אות ב) לאחר שמצדד על עיקר חלקות סעודת בוקר לשנים, כותב "י"ל בזה נהרא ונהרא ופשטיה". ועי' להלן (פרק ח סעי' ד).


� המ"ב (רעד ט) כותב אם יש לו אונס שאינו יכול לקיים סעודת ערבית ידחה הסעודה עד למחר שיאכל ג' סעודות ביום. ומשמע שדווקא ביום יכול לקיים גם סעודת לילה, אבל בלילה אי אפשר לקיים סעודת יום משום שכבוד יום עדיף. אולם, בשו"ת רבבות אפרים (א רז) כותב שבשעת הדחק שאינו יכול לקיים ג' סעודת ביום יאכל ג' סעודת בלילה ויתכן שיצא. וראיתי מובא בשם שו"ת מגדנות אליהו (א קמח) שמסתבר שאינו יכול להשלים סעודת יום ע"י אכילה בלילה.


� במ"ב (תמד ח) כותב דאין לו לחלק סעודת בוקר לשתים אלא "אם יש לו שהות לברך בינתים ולהפסיק איזה שהות כדי שלא יהיה בכלל ברכה שאינה צריכה" ובמ"ב (רצא יד) כותב "יקום וילך מעט בינתים והנשארים במקומן לא יצאו ידי חובתן דהוי כסעודה אחת" והא מהמג"א (ו). ובמהות ההפסקה הנצרכת: הט"ז (ב) מביא בשם המרדכי "שטוב להפסיק מעט ביניהם שלא ליטול ידיו מיד אחר ב"ה וכן ראיתי נוהגין להפסיק מעט בד"ת או בטיול קצת", משמע שאם מספיק בדברי תורה אינו צריך לטייל ועוד נראה ש"טיול" היינו מחוץ לבית (שהרי הרבה פעמים מוזכר בהלכה "טיול" והכוונה שייצא החוצה, ומש"כ בהל' סוכה, תרלט א, שהיא שיהיה אוכל ושותה וישן ומטייל בסוכה, הא גופא קמל"ן שאע"פ שבד"כ מטיילים בחוץ, כאן יש לעשוותו בסוכה). ובקיצור שו"ע שכותב (קטו ד) הוא "ומפסיק מעט בהליכה ובדברי תורה או בטיול", נראה שגם אם מדבר דברי תורה "ילך", ואפשר כוונתו שאינו צריך לצאת אלא ילך אפילו בתוך הבית, או יטייל בחוץ. אבל המ"ב הנ"ל לא הביא דברי הט"ז רק כתב (רצא יד) "יקום וילך מעט" (ולשון המג"א שהוא מקור דברי המ"ב, כותב "וילך וימתין מעט בנתיים", ויל"ע למה השמיט המ"ב המילים "וימתין מעט"). באשל אברהם (בוטש' תעד א) כותב "שמברך במקומו ואחר כך הולך ממקומו", מבואר שלמד שצריך לצאת ממקומו (וכמש"כ שם בהמשך מיד שיעשה הפסק גדול). ובהגהות הגרי"ח זוננפלד לערב פסח שחל בשבת (אות ה) כותב רק "ישהה מעט", משמע שלמד שאינו צריך לצאת ממקומו בכלל. ובשו"ת תשובות והנהגות (ב ריא.יט) ובדיני ערב פסח שחל בשבת שלו (אות יט) כותב "ויש מדקדקין להפסיק באמצע הסעודה ולברך ברכת המזון ואחר כך עוקרים את עצמם מהחדר ושולחן לזמן קצר מאוד וכו'" עי"ש.  ושיעור השהות בין הסעודות, לדעת מרן החזו"א (אגרות, א קפח) יש לשהות חצי שעה, ובדרכי חיים ושלום (עמד תא אות י) שימתין רבע שעה, ושם לא מביא לצאת לטייל, רק להמתין, ובחמד משה (ו) כ' שדי להמתין כדי הילוך ד' אמות (ובשיעור כזה בוודאי אין זמן לצאת החוצה). אך בהליכו"ש (ח טו 65) מובא שבשנים שהגרשז"א לא קם בהשכמה, ולא היה שהות בידו לאכול שתי סעודות גמורות, לא היה ניחא ליה לסמוך על שהות קצרה ויציאה לרחוב, בכדי לאכול סעודה שניה לפני סוף זמן אכילת חמץ.


� שהרי ראוי שסעודה ראשונה של היום יהיה בה מאכלים חשובים יותר מסעודה שלישית ועי' לעיל (הערה פ) שכבוד יום עדיף, וכ"כ השש"כ (נד הע' סא) בשם מנוחה נכונה (ועי' ס"ק הבא) וכ"ה בשבט הלוי (א נז). ויש לציין את מש"כ באורחות רבינו (ב סה) סדר ערב פסח שחל בשבת וכותב שם (אות א) בבוקר אוכלים מאכלים קרים, חלב, גבינה, ביצים, פירות, מיץ לברך ברכהמ"ז ולהפסיק חצי שעה, ולאכול כזית פת עם מיץ וכו', עי"ש.


� עי' במש"כ בסעי' הקודם ובהע' שם. והנה השש"כ שם שואל על דבריו מדברי המ"ב (תמד ג) שכותב "וכהיום נהגו בכמה מקומות במדינתנו שאחר התפילה אוכלים מאכלים קרים של חמץ ואחר חצי היום אוכלים תבשילים חמים שעמדו בתנור ושנתבשלו בכלים של פסח ויוצאים בזה ידי סעודה שלישית". ונראה פשוט שהואיל וערב פסח אין לו אפשרות אחרת שהרי אם מבשל את החמים בקדירה של פסח, אינו יכול לערות מתוכו לכלי של חמץ (כמבואר בשעה"צ ד), ואם משבלו בכלי של חמץ, שבזה מותר להדיחו כמבואר ברמ"א (ג), היינו רק בדיעבד וכדיוק לשונו "אם עבר ובישל", וכן מוכח במ"ב (יד) שאע"ג שהדחה זו היא שלא לצורך שבת "שרינן בדיעבד משום איסור חמץ", ע"כ נהגו לאכול את החמים רק אחרי חצות, ובסעודה ראשונה הסתפקו במאכלים קרים. ועי' בקבוץ אגרות של החזו"א (א קפח) שג"כ כותב לאכול את התבשיל החם שנעשה בכלים של פסח אחרי חצות, ובכל זאת כותב שלפני חצות יחלק את הסעודה לשנים ויקיים שני הסעודות במאכלים קרים. אולם בזמנינו שנפוץ מאוד השימוש בכלים חד פעמיים, ואפשר לבשל בקדירה של פסח ולערות לתוך צלחת חד פעמי, פשוט שראוי לקיים עיקר הלכה ולאכול את המאכלים החשובים בסעודה ראשונה ולא בסעודה שלישית. (ומה שראיתי מביאים בשם הגריש"א בקובץ הליכות והנהגות שיאכל בסעודה ראשונה של היום רק כביצה שיהא תאב לאכול סעודה שלישית, אין ספר תח"י ולא הבנתי, שהרי וודאי שסעודה ראשונה היא העקרית, ומהיכי תיתי לצאת בה יד"ח באופן הכי בדיעבד כדי שיהא תאב לאכול סעודה שלישית, ואי משום ברכה לבטלה, אין קשור לכמות האוכל שאוכל). 


� הרבה נוהגים לאכול ביצים בכל שבת, ומנהג זו מוזכר בפמ"ג (רצ א"א א) בשם שכנה"ג, ולנוהגים כן יש לאוכלם גם בשבת זו, וכמש"כ בבן איש חי (א צו ג) "מותר לאכול ביצים בשבת זו בשחרית, ואין חשש בזה משום אכילת ביצים בליל פסח, דאין זה דומה לחזרת וכיוצא, אך יש נוהגים שלא לאכול בשבת זו ביצים בשחרית מפני שמניחים ביצה בליל פסח בקערה ואוכלים אותה זכר לקרבן חגיגה". ואע"פ שמביא שם מחמירים וכותב שכל אחד יעשה כמנהגו, לכאורה העיקר כמתירים מאחר ואפילו חזרת שאוכלים בליל הסדר, שכותב הרמ"א (תעא ב) שיש נוהגים שלא לאוכלו בערב פסח כדי לאוכלו בלליה לתיאבון, כותב עליו המ"ב (טו) שהוא מנהג בלי טעם, וא"כ ביצה, שמן הדין אין חיוב לאוכלו בכלל בליל הסדר, רק הידור כמבואר במ"ב (תעו יא), אינו צריך להימנע מלאכול אותו בערב פסח.


� עי' במש"כ לעיל בהערה (פג) וכל מה שלא אכלו חמץ או קטניות הוא רק משום שא"א להדיח את הכלים, וכן מש"כ בקובץ אגרות חזו"א הנ"ל (א קפח) שאין לאכול אורז, היינו מהאי טעמא, שהיה צריך להכינו בכלי חמץ ולכתחילה לא מכינים מאכלים לשבת זו בכלי חמץ, אבל מצד עצמם אין איסור באכילתם כלל. 


� בשו"ע (תע ג) כתוב "האיסטניס מתענה בערב פסח, כדי שיאכל מצה לתיאבון", וכותב על כך המ"ב (יא) "ונראה דאם חל ערב פסח בשבת אין כדאי לדחות לגמרי סעודת שבת בשביל זה רק שיזהר לאכול מעט לצאת ידי סעודת מצוה לבד". ומש"כ שיאכל מעט, היינו שיאכל עכ"פ כביצה של לחם (עי' שו"ע קנח ב ומ"ב רצא ב).


� שו"ע (רצא א) "יהא זהיר מאד לקיים סעודה שלישית, ואף אם הוא שבע יכול לקיים אותה בכביצה, ואם א"א לו כלל לאכול אינו חייב לצער את עצמו. והחכם עיניו בראשו שלא ימלא בטנו בסעודת הבוקר, כדי ליתן מקום לסעודה שלישית". ושם במ"ב (ב) שלכתחילה יש להחמיר לאכול קצת יותר מכביצה אם שייך, אבל אם לא, יוצא גם בכזית.


� עי' נטעי גבריאל (ערב פסח שחל בשבת כג ז) והוא שע"פ סוד אין מקום לסעודה שלישית לפני חצות, ועי"ש מש"כ.


� כמבואר בשו"ע (קפח) ועי"ש כל פרטי הדינים, ומ"מ הברכה המיוחדת למי שנזכר לאחר סיום ברכת בונה ברחמיו יכול לומר גם בסעודה השניה (עי' מ"ב קפח לא וביה"ל דינה).


� השו"ע (קעז ב) כותב שדברים הבאים לאחר סעודה קודם ברכת המזון, טעונים ברכה הואיל וכבר סילק ידו מן הפת. ואמנם שהשו"ע שם מסיים שדין זה אינו מצוי כ"כ אצלנו אבל בביה"ל שם ("למשוך") כותב שהוא מצוי אם נטל לידו הכוס לברך עי"ש. והנה, כשמגיע זמן איסור אכילת חמץ, לכאורה אין לך סילוק יותר גדול מזה, שאי אפשר לאכול לא לחם ולא מצה, ואפילו מצה מבושלת, כותב השעה"צ (תמד א) שאין נוהגים לאוכלו בשבת זו בבוקר. וא"כ לכאורה יצטרך לברך על כל המאכלים. ועי' חשב האפוד (ב קלא) שיש לברך ברכת המזון ואח"כ לאכול מאכלי פסח מטעמא הנ"ל - דהא סילק ידו מן הפת. איברא, בהליכו"ש (ח יד) כותב שאינו צריך משום שזה המשך הסעודה, ואפשר טעמו שהרי מבואר מתוך דברי הביה"ל הנ"ל שיש שסוברים שלא נאמר דין סילוק ידו מן הפת על דברים הבאים מחמת הסעודה, וגם אי נימא שיש "סילוק" גם בדברים הבאים מחמת הסעודה נחלקו הראשונים האם דין "סילק ידו מן הפת" נאמר מיד כשאין דעתו לאכול עוד לחם (וא"כ בשבת זו אחרי סוף זמן אכילת חמץ הוי כסילק ידו מן הפת) או דווקא בסוף הסעודה שמסלקין שולחנן קודם ברכת המזון ונראה כסעודה אחרת, וכמבואר בביה"ל (שם "שאין"), ובצירוף שני הדברים (שאפשר שאין סילוק בדברים הבאים מחמת הסעודה ואין סילוק באמצע הסעודה) דעת הגרשז"א שאע"פ שאסור לאכול עוד פת, יכול לאכול שאר המאכלים בלי לברך עליהם. והרוצה לחשוש בזה, עצה פשוטה היא שלפני הסעודה יברך האדמה ושהכל וכו' על מאכל אחר ויכוון לצאת כל מה שיאכל עד סוף הסעודה.


� ישנם כמה עצות מה לעשות כאשר נשאר חמץ אחרי שסיים לאכול וכמובא בסעיפים הבאים, אולם, אם אפשר לסיים הכל, משמע דהכי עדיפא טפי, וכן נראה לשון השו"ע (תמד ה) "אם נשאר חמץ אחר שאכלו", משמע שעדיף שלא יישאר חמץ, וכן בן איש חי (צו ב) כותב "ויאכלו כל חמץ שיש אצלם בבית קודם שיחול איסור אכילתו, ואם נשאר חמץ", משמע שלכתחילה לאכול את הכל קודם זמן איסורו.


� לשון השו"ע (תמד ד) "ואם נשאר פת יכול ליתנו לא"י על מנת שלא לצאת בו לר"ה, דרך הערמה, ודבר מועט", ועי"ש במ"ב בדין אם הגוי יוציאנו לרה"ר או לכרמלית, ואם מותר לתת לו הרבה, ולא הארכנו בכל פרטי הדין בזה, כי זה לא מצוי כל כך. וה"ה שאפשר לתת לבהמה כל שעה חמישית, אם עומד עליהם לראות שלא יצניעו ממנו כמבואר בשו"ע (תמג א). אולם כל זה רק בבהמה שמזונותיו עליך כמבואר בשו"ע (שכד יא). ואפשר מה שהשו"ע לא ציין כאן שיכול לתת גם לבהמה, משום שדין זה מבואר כבר במקומו (תמג א). והמ"ב (כא) כותב שהא שמבטלו וכופה עליו כלי "מיירי דלית כותי או כלב ליתנו לו" (ובשבת מותר לתת לכלב אפילו אינו שלו כמבואר שם בסי' שכד).


� המשנה ברורה (תמד כא) כותב "וכן מותר לטלטלו ולהשליכו לביה"כ", והמשליך חמץ לבית הכסא, כותב המ"ב (תמה ה) אינו צריך לפוררו והרי הוא כמבוער מן העולם לגמרי כיון ששום אדם לא יכול ליהנות ממנו (ולגבי דין טוחן כאשר מפרר לחם, עי' מחצה"ש תמו ב). אולם דעת החזו"א (קיח ג) ש"ואין דין זה (להטילו לביהכ"ס) אלא לפני זמן איסורו, אבל אחר שש דחייב לבער מן העולם לא סגי בזה.. לא חשיב איבוד מן העולם ועדיין ראוי לחזיר ולהסקה וראוי גם לכלב ע"י נקיון". (ויש לציין שלמרות שמדברי המ"ב כאן נראה שמיירי גם אחרי זמן איסורו, מ"מ לגבי מש"כ השו"ע תמב ב, פת שעיפשה ונפסלה מאכילת כלב שאינו צריך לבער, כותב שם המ"ב ט, שהיינו דווקא שעיפשה קודם זמן ביעורו אבל אחר זמן ביעורו חייב לבערו מן העולם). אולם, למעשה כתבו הפוסקים (קובץ מבית הלוי, וכן קובץ ערב פסח ע"פ פסקי הגר"מ פיינשטיין) שיש לזרוק את החמץ שנשאר לביהכ"ס ונראה שבזמנינו שהמים יורדים לביוב, אינו ראוי אפילו לכלבים וחזירים והוי כמבוער מן העולם וכ"ה בשו"ת אור לציון (ג יד ב ובהערות שם).


� חמץ שנפסל מאכילת כלב הרי הוא כעפר ואינו חייב עוד לבערו (עי' שו"ע תמב ב וט ומב ט וי) וכבר כתבנו לעיל (בהערה הקודמת) שהיינו רק אם עושה כן לפני זמן איסורו. וכדי להביאו לכך אפשר לשפוך עליו נפט או אקונומיקה. אבל בשבת י"א שאסור לטלטל נפט משום מוקצה, ואפשר שאם מכינם לזה לפני שבת מותר (עי' אורחות שבת יט רלט ושצט), או שיניח את החמץ לתוך הנפט. אולם, אקונומיקה, י"ל דאינו מוקצה שהוא ראוי לחיטוי.


� הבן איש חי (צו ג) כותב "ואחר אכילתם ינערו השלחן או המפה בר"ה... וישליך הזבל לר"ה, ולא יניח הזבל באשפה שבחצרו" וכן בשו"ת אור לציון (ג יד.ב "אבל") "אין די בהשלכת החמץ לפח האשפה שברשותו, שאף אם נפסל מאכילת אדם, כל שעדיין ראוי לאכילת כלב חייב בביעור" וכ"ה בקובץ הלכות ע"פ פסקי הגר"מ פיינשטיין. ולהשליכו לפח שברשות הרבים, בשו"ת מנחת יצחק (ד נו) לימד זכות על המשליכים חמץ בפח שברה"ר מאחר ואינו ברשותו אלא ברשות הערייה, וכעין זה כתוב ג"כ בהליכות שלמה (ח דב"ה כד). וגם בשו"ת אגרות משה (ג נז) אשר לדעתו בשנה רגילה אם הניח בפח שברה"ר לא קיים מצוות ביעור משום שמצוותה בשריפה, אבל המניחו שם וודאי אינו עובר עוד על בל יראה ויש לדון את החמץ כהפקר (וכשחל ערב פסח בשבת שאי אפשר לבער בשריפה, אפשר דמודה שיכול להניחו שם לכתחילה). ובמנחת יצחק הנ"ל ובשבט הלוי (א קלז) מסיקים שיש לשפוך שם ג"כ נפט וכיו"ב כדי שייפסל מאכילת כלב (ועי' בס"ק הקודם שאפשר שיש איסור מוקצה בנפט). ובקובץ מבית הלוי כותב שבהנחת החמץ במיכל שברה"ר "הדבר יכול להביא למכשולים אבל מן הדין מותר לעשות כן". ועי' אורחות רבינו (ב סג.ט).


� המג"א (תמו ב) כותב לגבי מי שמוציא חמץ ביו"ט "לזרות לרוח אפשר דהוי מלאכה דאורייתא". אבל המ"ב שם (ו) כותב מותר לטלטלו ולהשליכו לנהר או לבית הכסא או לפררו ולזרוק לרוח. ומציין בשעה"צ למש"כ בביה"ל (שיט יז "מפזר") בשם הגרעק"א דמלאכת זורה הוא כעין בורר דמברר פסולת מתוך אוכל, אבל בכולו פסולת אינו חייב משום זורה. ומאחר והמ"ב כתב שאפשר לפזר לרוח, ולא חשש בזה משום זורה, משמע שסמך לגמרי על רע"א ודלא כמג"א (וכמש"כ בשעה"צ "שגמגם בזה המג"א" שלמד שגם המג"א לא החליט בזה דבר ברור שהרי כותב "אפשר"). אולם, כל זה להתיר שלא יהא בזה איסור דאורייתא, וכמש"כ השעה"צ שזרייה לרוח "אינו מלאכה דאורייתא" (לאפוקי משיטת המג"א הנ"ל), משמע שעכ"פ מדרבנן מיהא אסור, והא שהתיר שם לזרותו לרוח היינו כמש"כ שם במ"ב (ו) "אתי לאו דבל יראה ודחי על כל פנים טלטול דרבנן", וא"כ בשבת ערב פסח שאין לאו דבל יראה (עכ"פ מן התורה) ויש עצות אחרות כמבואר כאן בפנים, אין לזרותו לרוח. וכ"כ בשו"ע הרב (תמו ו) שהואיל ויש אומרים שיש בזרייה מלאכה, אם אפשר לו להשליכה לבית הכסא או לנהר לא ישרפנה ולא יזרנה לרוח כדי למעט בחילול יום טוב. ובדרשות מהרש"ם לשבת הגדול (אות עו, הובא בכמה ספרים) הזהיר שלא לנער ברוח המפה מהפירורים שבה, מטעם זורה (ואפשר שכוונתו מדרבנן).


� שו"ע (תמד ה) ועי"ש מ"ב (כא), וה"ה אם מצא חמץ לאחר זמן איסור.


� שו"ע (תמד ד), שיקנח את הקערות באצבעו, וכותב שם המ"ב (טו) ואותן פירורין דקים וקינוח הקערות אין צריך להוציאן מרשותו דנדרסין ברגלים ומתבערים מאליהן. ועי' פמ"ג (א"א ו) דפירורין ממילא בטלי, אבל חצי שיעור חייב לבער מן התורה. ומיהו הואיל ונדרסין ומטונף קצת אין צריך לבער. ובשו"ע הרב (ט) מוסיף שכל זה רק בפירורים קטנים אבל אם נשארו לו פירורין גדולים צריך ליתנם לנכרי במתנה (או לבער אותם באחת מן האפשריות האחרות). ומה שמותר להדיח ולקנות את הכלים בשבת אע"ג שאינו צריך אותם בשבת ויש בזה משום טרחה ואסור (כמבואר בשו"ע שכג ו ומ"ב כח), הכא שרי בדיעבד משום איסור חמץ (מ"ב יד). ואע"ג דאיסור חמץ חל כבר בשבת, והרי הניקוי הוא לצורך שבת, מכל מקום אפשר בכפיית כלי ואינו צריך לנקות (שש"כ כו הע' קעו, ועי"ש שנשאר בצ"ע). ועי"ש במ"ב (יד) שעדיף ע"י נכרי, ועי' פמ"ג (א"א ה) שאם נדבק חמץ ואי אפשר כי אם ע"י גרידה, שרי ע"י עכו"ם, דהוה שבות דשבות במקום מצוה (ומזה קצ"ע על השש"כ הנ"ל).


� כ"כ בשו"ע (תמד ד) משום שכלי חמץ צריכים להיות מונחים בארון (עי' תנא א שו"ע רמ"א ומ"ב ז ו ח). ולגבי מוקצה בכלים אלו, עי' להלן (פרק ז).  


� עי' לעיל (סימן ב פרק ב סעי' ג הערה כב). הרמ"א (תלג יא) כותב שהטעם שהכיסים צריכים בדיקה משום שנותנים בהם לפעמים חמץ. והמ"ב (מז) מוסיף "ואפילו הוא אומר ברי לי שלא ניתן בהם חמץ, משום דמילתא דלא רמיא עליה הוא ולאו אדעתיה", וכ"ה בחק יעקב (כה). ולטעם זה אפשר שמה שאינו מועיל "ברי לי" היינו במשך שנה שלמה אבל אם בדק את הכיסים בערב שבת הסמוך לפסח, ובשבת בבוקר אומר ברי לי, אפשר שאינו צריך שוב בדיקה. אבל בחק יעקב שם מוסיף טעם אחר דלפעמים דבוק פירור חמץ בידים ונותן לתוך כיסו ובתי יד שלו בלי ידיעתו כי ידים עסקניות הם, ולטעם זה צריך לבדוק שוב בשבת בבוקר. ובמג"א (תלג כב) ושו"ע הרב (מג) כותבים שרק מי שדרכו לפעמים ליתן חמץ לתוך הכיסים של הבגדים צריך בדיקה אבל מי שלעולם אין דרכו בכך אין צריך בדיקה, ובשועה"ר מוסיף שמ"מ המחמיר תע"ב (ואפשר משום דחש לטעם השני של החק יעקב). וע"כ ראוי לבדוק את הכיסים גם בשבת בבוקר. וכאשר מנקה בגדיו יעשה ביד ולא בבגד (עי' ביה"ל שב א "ועיין").


� עי' שו"ע (תנא כ) שמנקים שולחנות לפסח ע"י עירוי רותחים, ואמנם אין אנו נוהגים לעשות כן היום מחשש שהציפוי של השולחן ייהרס (עי' אורל"צ ג י.י) ובפרט שמקפידים ברוב מקומות שהשולחן יהיה מכוסה במפה, ועוד יותר בשבת שבוודאי לא היה השולחן בלי מפה (עי' מ"ב רסב ד), מכל מקום הואיל ואכל שם חמץ, יש לעיין ולראות שלא נשאר שם כלום ובפרט בכיסאות, שהם כל-שכן מכיסי הבגדים הנ"ל. אבל יזהר שלא לנקותם עם מטלית רטובה שלא יבוא לידי איסור סחיטה.


� מ"ב (תמד טו), ועי"ש שיעשה ע"י עכו"ם, אבל האידנא שאין חשש משום אשווי גומות מותר גם ע"י ישראל כמבואר בביה"ל (שלז ב "ויש"). אך יעשה עם מטאטא רך, ואם נשפך נוזלים, מותר לגרור אותם באמצעות מגב, ואפשר שמותר גם לשפוך מים רק על המקום שנשפכו נוזלים והתלכלך (עי' שש"כ כג ז והע' ל). וכן יש לבדוק עגלת התינוקות אם יתכן שהכניס שם חמץ. ומש"כ עכ"פ בחדרים וכו', היינו משום שבחדרים אחרים אין חשש חמץ שהרי ניקו אותם לפני שבת, ומכל מקום כל שחושש שאולי נכנס שם חמץ, נראה שוודאי צריך לנקות גם שם. ויש להצניע את המטאטא עם הכלים של חמץ, או לשפוך עליו (או להטבילו ב) אקונומיקה.


� עי' לעיל (ב ד ז) שניקוי השיניים התותבות והפלטות וכדומה יעשה כבר לפני שבת, מכל מקום הואיל ואכל בהם חמץ יש לנקותם שוב. ובקובץ מבית הלוי כתוב להדיח ולשפשף היטב במים ואח"כ ינערם מן המים וישפשפם במברשת שיניים מניילון יבשה. וראוי להכין חוט דנטלי לפני שבת (עי' שש"כ יד לט) כדי לנקות בין השיניים היטב. בנטעי גבריאל (כח סק"ה) שמביא מעשה באחד שהיה נזהר הרבה בשמירת המצה בלישה ואפיה ובכל הלכות פסח והנה בליל פסח חלם דא"ל אדם אחד אוי לו שאכל חמץ במשהו, ויקץ ויתמרמר מאוד ויבך בכי גדול ויחזור וישן מתוך בכייתו ויחלום והנה האיש מדבר עימו וא"ל זה החמץ שאכלת (בערב פסח) הוא שנשאר בין השיניים פירור קטן חמץ ובעת שהיה אוכל ולועס המצה בלילה נפרד אותו פירור מבין השיניים ונדבק במצה ואכלו עם המצה.


� כה"ח (תמד לב) שכ' ובפרט אם יש שם חורים וסדקים. ומותר לשטוף פיו במי פה (עי' שכח לו ומ"ב קטז).


� שו"ע (תמד ו) ומ"ב (כב). ובפסח מעובים (יד) כותב לרחוץ ידיו לפני כן מן החמץ שבהם (ועי' לעיל הע' כ). ועי' אורל"צ (ג יד.ב) שאין לומר לשון "הפקר" לחוש לשיטות שאסור להפקיר בשבת (עי"ש תשובה ז.טז). 


� כן כתבו הפוסקים שיכול לומר נוסח היהי רצון שאומרים כל שנה אחרי הביטול. והוא ע"פ דברי המג"א (רפח יא).


� לאו דווקא כאשר ערב פסח הוא שבת אלא ה"ה בכל שנה יש שהקדימו תפילת מנחה כמבואר בכה"ח (תנח ד) משום שמנחה הוא כנגד קרבן התמיד והקדימו עשייתה בערב פסח. אבל בשבת יש טעם נוסף להקדים תפילת מנחה ע"פ האר"י הק' (מובא בכה"ח רצא ב וטו) שיאכל סעודה שלישית אחרי מנחה. ועוד טעם משום סדר קרבן פסח כמובא בסעי' הבא.


� עי' לעיל (סימן א פרק א סעי' ו).


� המשנה ברורה (תעא עב) כותב "ואחר תפלת המנחה נכון שיתעסק בדיני קרבן פסח ויחשוב לו הקדוש ברוך הוא כאילו קיים בפועל". ונמצא במחזורים סדר אמירתו. ואומרים אותו אחרי מנחה כי הקריבו את קרבן הפסח אחרי תמיד של בין הערביים. ו"בפסח מעובים" (טז) כותב שבירושלים עיה"ק הרבה נוהגים לומר סדר זה אצל הכותל המערבי.


� עי' לעיל (סימן א פרק ב סעי' ה).


� עי' מ"ב (רצ ד ושז א). והנה, המ"ב (רצ ד) כותב "לא יאמר נלך ונישן כדי שנוכל לעשות מלאכתנו במוצ"ש שמראה בזה שנח וישן בשביל ימות החול". והרי, לכאורה עצם השינה בשבת, גם כשיודע שבזה יהיה לו כח למוצ"ש, אין בו איסור כלל, אלא שמש"כ המ"ב לאסור הוא משום "שאומר" כן להדיא, וכלשון המ"ב הנ"ל (ועי' שעה"צ תקג ב שמותר מעשה של הכנה כאשר אינו בגדר "מוכחא מילתא"). ויש לדון, מי שאומר להדיא שהולך לישון עבור הלילה, האם באמירתו הפך את השינה להכנה עבור הלילה ועבר משום איסור הכנה משבת לחול, או שאין בכוחו של דיבורו זה להפוך את השינה למעשה הכנה, ובפרט שהוא נהנה כבר בשבת מהשינה, אלא שעבר משום "ודבר דבר" שמטעם זה אסור לומר "דבר זה אעשה למחר" (שו"ע שז א). והנפק"מ בזה היא, שאם הטעם הוא משום איסור הנכה, הרי שאסור לעשות כן אפילו לדבר מצוה, ולא מצאנו היתר להכין בשבת דבר מצוה למוצאי שבת, אבל אם האיסור הוא מטעם ודבר דבר, הרי להדיא בשו"ע (שו ו) שחפצי שמים מותר לדבר בהם, וא"כ יהיה מותר לכתחילה לומר שהולך לישון כדי שיהיה לו כח בליל הסדר דהוי דבר מצוה (ובפרט אם הוא האבא ויש עליו חיוב דאורייתא של והגדת לבנך). והנה, על השו"ע הנ"ל (שז א) לגבי איסור ודבר דבר, כותב  המג"א (א) בשם ספר חסידים, והמ"ב (א) מביאו שאפילו דבר מצוה אסור. ולכאורה דבריהם צ"ע מדברי השו"ע (שו ו) שמותר לדבר על חפצי שמים. ומצאנו לזה שני תירוצים באחרונים ושניהם מובאים שם במחצית השקל; בתוספת שבת כתוב "דשאני האי דסימן ש"ו דיש צורך בדבורו היום, ופה מיירי דאין צורך בדבורו היום". והיינו דיבור שאין לו צורך להיום, אסור לאומרו בכל מקרה. וכן דיבור שאינו של מצוה, ג"כ אין לו לאומרו בשבת. אבל, דבר שיש לו צורך לשבת, וגם הוא דבר מצוה מותר לאומרו בשבת. הא"ר (א) לומד (בהבנת המג"א בספר חסידים, רק שהוא עצמו מבאר דברי הספר חסידים באופן אחר במקצת) שבמה שהוא אומר שהוא הולך לישון בשביל הלילה, מוכיח שמעשה השינה שלו אינו לתענוג שבת, ממילא כותב הספר חסידים שאסור לומר על שום מעשה, אפילו מעשה שמצד עצמו מותר בשבת, אם אומר עליו שכוונתו במעשה הזה עבור מוצ"ש, הרי"ז אסור. אבל הני מילי מעשה שהוא עושה מעשה כעת, אבל לדבר בשבת שמחר ייעשה מעשה מסוים, אם הוא דבר מצוה, מותר, ואם אינו דבר מצוה אסור (וכ"ה לשון הא"ר בשם ספר חסידים "כשאומר נישן כדי לכתוב ספר תורה למחר, דאז אין תענוג השינה בשביל כבוד השבת, אבל אומר שיעשה מצוה למחר מנא ליה"). ויש מקום לומר שלדעת התוספת שבת, עיקר איסור אמירה בשבת על מעשה שהוא עושה למחר הוא משום ודבר דבר, וכל שהוא לצורך מצוה התירו לדבר עליו מחר, אלא שאם אין שום צורך לדבר עליו היום, החמיר הספר חסידים, ובעקבותיו המג"א והמ"ב שלא ידבר עליו היום, אבל בעיקרון דבר דבר לצורך מצוה מותר. אבל לדעת הא"ר דיבורו מראה שמעשיו של היום הם הכנה למחר, ואז המעשה נהיה מעשה הכנה. ולמעשה בזה: הערוך השולחן (רצ א) כותב "ואסור לומר אישן כדי לעשות מלאכה בערב ואפילו כדי ללמוד בערב דזהו כמכין משבת לחול", ופשטות דבריו שכותב "ללמוד" היינו דבר שבקדושה שיש מצווה בלימודו, ומבואר שדעתו שיש איסור מטעם מכין אפילו בדבר מצוה. ובמ"ב הנ"ל (רצ ד) מוסיף שטעם האיסור לומר שישן היום כדי לעשות מלאכתו בלילה הוא "שמראה בזה שנח וישן בשביל ימות החול". להלכה כותב המ"ב (שז א) "יש שכתבו דאפילו דבר מצוה כגון כתיבת ס"ת וכה"ג אסור לומר אעשה למחר, אבל בא"ר וכן במאמר מרדכי וברכי יוסף חולקים עליהם וסוברים דכל לדבר מצוה שרי, ומ"מ נכון לכתחילה להחמיר כשאין צורך לזה בדבורו היום". והשש"כ (כח פ) כותב שלא יאמר אדם בשבת שהוא הולך לישון כדי שלא יהיה עייף במוצאי שבת, אבל מותר לישן בשבת גם אם כוונתו לצורך מוצאי היום. ועל דין זה האחרון, שמותר לישון כשכוונתו למוצאי היום, כותב שם בהערה (קעט) דדוקא כשעושה כן לצורך מצוה (ומביא ראיה מהמ"ב תרסז ה ולא הבנתי כי שם מיירי על מעשה ממש). משמע דלומר להדיא שהוא ישן בשבת לצורך מוצ"ש אסור אפילו לצורך מצוה. והאורחות שבת (כב הערה רצד) לומד שאין האיסור מצד מכין אלא משום זילותא דשבתא. ומ"מ בין למר ובין למר אין לומר שהשינה היא כדי להיות ער בליל הסדר. ויש מקום לומר שדברי הס"ח הינו ממידת חסידות ולא מעיקר הדין. ומ"מ נראה שעכ"פ לכתחילה ראוי ליזהר בזה.


� ראוי לטבול בערב יו"ט כמש"כ המ"ב (תעא כב) "אחר חצות ילך לבית המרחץ ויטבול לכבוד הרגל". וכאשר יו"ט חל במוצש"ק, שמעתי מהגרי"א דינר שליט"א שאין בזה חשש הכנה לטבול כבר בשבת עבור יו"ט ובתנאי שלא אומר להדיא שהוא עושה כן עבור יו"ט שהרי התועלת של הטבילה יש לו כבר בשבת, וכמו שמותר לישון (כמבואר בסעיף הקודם) ואע"פ ששינה עושים כל שבת ואין בשינתו הוכחה שעושה כן כדי שיהיה לו כח בשביל הלילה, משא"כ טבילה, שלא טובלים בשבת אחה"צ בדרך כלל, אין בכך מספיק בכדי לומר שמוכח ממעשיו שעושה מעשה הכנה ליו"ט (דאלת"ה היה צריך להיות שאחד שאינו יושן כל שבת, אסור לישון בשבת ערב פסח משום דמוכח שעושה כן כהכנה לליל יו"ט, וזה לא שמענו בשום מקום). אולם, בשו"ת קנה בושם (ג כב) כותב שלדעתו פשוט שאסור משום הכנה, ומסיים שם דאולי יש יחידי סגולה שזוכים להרגיש את תוספת הקדושה ששורה עליהם מחמת טבילה זו, ולדידהו יהיה מקום להקל בזה, אבל זה שייך רק ביחידי סגולה ולא באינשי דעלמא. הרי שלדעתו לא מספיק שיש תועלת מהטבילה כבר בשבת, אלא צריכים להרגיש את זה, ולדברי הקנה בושם יש לעיין אם מותר לו להתרחץ (באופן המותר) בשבת עבור יו"ט שהרי בזה בלא"ה לא עושים כן "כדי להרגיש תוספת קדושה" והתועלת לזה יש לו מיד.


� הרמ"א (תל) כותב "פוסקים לומר ברכי נפשי", אבל בשו"ע הרב (ב) הלשון הוא "אין אומרים ברכי נפשי אלא אומרים עבדים היינו", ולדבריו י"ל שמש"כ הרמ"א שאומרים הגדה ופוסקים לומר ברכי נפשי, הא בהא תליא, שהטעם שבשבת זו אין אומרים ברכי נפשי הוא משום שצריכים לומר את ההגדה. אבל אין אנו נוהגים כן, אלא כמש"כ הרמ"א (רצב ב) "אבל אומרים פרקי אבות בקיץ", שכל הקיץ אומרים פרקי אבות ולא ברכי נפשי בכלל. והנה, דעת הגר"א שאין אומרים את הגדה כלל לפני פסח (עי' לעיל הע' יד) אולם גם לדעתו, גם אין אומרים ברכי נפשי (מע"ר קמח).


� בהקדמה לאגרת הזאת, ר' שמשון מאוסטרופולי כותב "כל מי שמעיין הסוד הנפלא והנורא הזה על מכונו, אפילו פעם אחת בשנה, ובפרט בערב פסח, מובטח לו שינצל באותה שנה מכל מכשול וממיתה משונה". הרי שעיקר זמן קריאתה הוא בערב פסח.


� מ"ב (תרסז ה). ואמנם הערוה"ש (תרסז ב) כותב שמותר לגלול אם לומד ממנו קצת, ועי' לעיל (הע' ט) שיש פוסקים שלא הסכימו לקריאת פרשת נשיאים מס"ת, ואפשר דהתם רק משום שאין להוציא ס"ת בשביל זה, אבל אם כבר הוציא כדי לגלול, מותר גם לקרוא בו ואז אינו הכנה, אבל סתמא דמ"ב הנ"ל משמע לאסור, וכן נראה מהשש"כ (כח עט).


� שש"כ (כח פב) ועי"ש שבזה וודאי מועיל ללמוד ממנו דבר מה בעודו יום.


� המ"ב (שב יט) כותב "מציעין את המטות מלילי שבת לשבת ולכתחילה טוב יותר שיציע מע"ש אבל אין מציעין משבת למוצאי שבת, ומ"מ אם המטה עומדת בביתו והוא דבר מגונה ובזיון לשבת שיעמוד כך מותר להציע דמקרי צורך שבת" (ועי"ש שעה"צ כג בשם הגרעק"א שמיו"ט לשבת מותר אף בלי עירוב תבשילין, ושם ברע"א שמשבת ליו"ט אסור). ועי' בקצות השולחן (קיז בדה"ש ט) שסידור הכרים והכסתות על המטה אינו הכנה למוצ"ש רק כן הוא הדרך בכל יום, ואדרבא זהו כבוד שיהיו מונחים בסדר ולא יגרע מימות חול, עי"ש. ולפי"ז נראה שגם מי שמיד אחרי השינה יוצא מהבית עד הלילה, מותר לסדר את המיטות, כי זה כבודו של שבת שיהיה החדר מסודר. ועי' עוד בשש"כ (כח פו) ושם בהערה (קצה) שאם יש ספק אם זה לצורך שבת, מותר.


� עי' לעיל (סימן ב פרק ה) שם מובא כל ההכנות הנצרכות מערב שבת לליל הסדר.


� דבר זה פשוט הואיל ואין מה לעשות עימו, וכן מבואר במ"ב (תמד כא). ואף שבתחילת השבת היה מותר בטלטול ולא הוקצה בבין השמשות, הרי שאינו גרוע מכלי שנשבר בשבת ואינו ראוי לכלום שהוא מוקצה כמבואר בשו"ע (שח ו).


� מ"ב הנ"ל. והגרנ"ק (טו ה) צידד שגם בטלטול מן הצד אין לטלטלו ואין להתיר מטעם שהטלטול אינו לצורך המוקצה אלא כדי שלא לעבור על בל יראה ויהא טלטול מן הצד לצורך דבר המותר, כי זה נחשב לצורך המוקצה עצמו בכדי לבערו מן העולם.


� משנה ברורה (תמד כא), ופשטות טעמו דהוי שבות דשבות במקום מצוה וכעין מש"כ המ"ב עצמו להלן (תנט לה).


� צריך להצניע כל הכלים של חמץ בפסח (כמבואר בשו"ע תנא א ומ"ב ז-ח), ולכאורה לאחר שהצניעם הקצה דעתו מהם, וכמש"כ ברמ"א (שח א) שכלים המיוחדים לסחורה ומקפיד עליהם הרי הם מוקצה, וכ"כ בשלמי יהונתן (לוח המוקצה הע' 345) שכלי חמץ בפסח מוקצה מהאי טעמא. אלא שכותב שם המ"ב (ז) שהיינו דווקא אם מקפיד עליהם שלא יתקלקלו אבל בלא"ה שאינו מקפיד עליהם אף שנתנם לאוצר שרי בטלטול, והיינו שבמה שהצניעם לבד כל שאינו מקפיד עליהם לא הופך אותן למוקצה ככלים העומד לסחורה. ואמנם שלגבי יו"ט יש מקום להחמיר יותר כמבואר ברמ"א (תצד ה) ובמ"ב שם (טו) שהרי ביו"ט מחמירים יותר במוקצה, אבל בשבת, בזה שמכניסם לאוצר, עדיין לא מיחל עליהם דין מוקצה. וכן אפילו לגבי יו"ט אפשר דמה שכתב המ"ב הנ"ל שמקפיד עליהם היינו שלא ייפסדו או שלא יתקלקלו אבל כלים של חמץ שאין ההקפדה מצד הכלי אלא כדי שלא לבוא לאכול עליהם וכדומה, אפשר דזה לא מקרי מקפיד עליהם אפילו ביו"ט. אולם, הערוך השולחן (שט א) כותב "נבילה וטריפה וכל דבר האסור אפילו מדרבנן כמו יין נסך וחלב וגבינה שלהם דאסורין בטלטול", ולא תהוי איסור חמץ, גם באותם שעות שאינו אסור אלא מדרבנן, גרוע מנבלה וטריפה. ובשלמי יהודה (ו כה) מביא שבם הגריש"א שכלים של חמץ מוקצים הם בפסח משום שמצניעים אותם, עי"ש. ולדבריו לכאורה גם בשבת לאחר שהצניעם יהיו מוקצה, אולם, אם עבר ולא הצניעם אפשר שאינם מוקצה. בנחלת ישראל (עמ' תקסא) מביא בשם הגרח"ק זצוק"ל שהואיל ומותר להשתמש בהם בצונן, אינו מקצה דעתו מהם. ומי יבוא אחרי הארי להעיר בדבריו, אבל ברור לכל בר דעת שבימינו אין אף אחד שיניח אפילו דבר צונן, על כלי של חמץ. ואפשר כלי חמץ שמשתמשים אותו למשחקים וכדומה (ולא דווקא לאוכל) אותו ישמשו להניח עליו משחקים, אבל אוכל כשר לפסח אפילו צונן אין אף אחד שמניח על כלי אוכל חמץ, אפילו אם אותו כלי לא השתמשו בו אלא צונן, אפילו אם ע"פ הלכה מותר לעשות כן. 


� הגר"א (תמד א "ובמדינות") מביא מהזוהר שבשבת זו, סעודה שלישית נדחה מכל וכל והמג"א (ב) מביא בשם השל"ה "בשם הזוהר שרשב"י הי' עוסק בתורה במקום סעודה שלישית". אולם בנזירות שמשון כותב שבזוהר משמע דווקא מעשה מרכבה. ובביאור הדבר היאך יוצאים ידי אכילת סעודה שלישית בלימוד תורה, בנטעי גבריאל מציין לדברי האור החיים הק' שכותב (שמות כד יא) ויחזו אלקים ויאכלו וישתו "נתכוין לומר כי על ידי מחזה שדי נהנו והרגישו הבריאות והשובע כאיש אכל ושתה" (וכעין זה בתרגום שם), וכן כתב על הפסוק (שמות לד כח) ויהי שם ארבעים יום וארבעים לילה, לחם לא אכל ומים לא שתה", וכותב על כך האוה"ח "ולא הספיק לומר לא אכל ולא שתה, לדייק בדבריו בא כי דווקא לחם ומים הוא שלא אכל ושתה אבל אכילה אחרת ושתיה אחרת אכל ושתה כאומרו ותורתך בתוך מעי".


� כ"כ המ"ב (תמד ח) שטוב ג"כ שיחלק סעודת שחרית של פת לשתים. ולעיל (הערה עט) הסברנו שזה לדעת הרמ"א שאפשר, במקום דחק, לצאת ידי סעודה שלישית לפני זמן מנחה קטנה, עי"ש.


� רמ"א (תמד א). והנה הרמ"א מקדים פירות לבשר ודגים משמע שעדיף פירות מדגים, ואע"ג דלענין סעודה שלישית מבואר מלשון השו"ע (רצא ה) דיותר טוב בשר ודגים מפירות, כותב החק יעקב (ב) "דמשום מצה לתיאבון יותר טוב לקיים במיני פירות, שאינו משביע כולי האי. ועוד, כיון שדרך בבשר ודגים ללפת בו את הפת, חיישינן דלמא אתי למטעי לאכול בו מצה", ובמחצה"ש (ב) כותב על דברי החק יעקב "ואינו מוכרח, בפרט דאינו אוכל כי אם דבר מועט". והמ"ב (ח), ע"פ המג"א (ב), כותב "דיותר טוב בבשר ודגים מבפירות (ועי' פמ"ג א"א ב שכותב עי' מג"א ועי' חק יעקב, ויל"ע בכוונתו). ומאחר ופשטות הרמ"א להעדיף בשר ודגים, וכן נקטו כמה אחרונים, וכ"ה סתימת המ"ב, לכאורה יש לנהוג כוותייהו.


� השו"ע (תמד א) לא מביא עצה אחרת כי אם לקיים סעודה שלישית במצה עשירה קודם שעה עשירית, אבל הרמ"א כותב שאין נוהגים לאכול מצה עשירה (עי' להלן מיד בשם החק יעקב). אך, עי' לעיל (פרק ב סעי' ו) שלדעת כמה פוסקים אין לאכול מצה העשירה כל היום. ולנוהגים היתר במצה עשירה, אינו צריך להטריח את עצמו לעשות תבשיל ממצה עשירה בכדי שיכול לקיים בה סעודה שלישית (למרות שעדיף לקיים סעודה שלישית בה' מיני דגן לפני שעה עשירית מאשר בבשר ודגים, עי' להלן בסמוך), שהרי, במה שכותב הרמ"א הנ"ל לקיים סעודה שלישית במיני פירות משום "דבמדינות אלו אינו נוהגים לאכול מצה עשירה כדלהלן סי' תסב סעיף ד" כותב החק יעקב (א) שמה שציין בדין זה לסי' תסב, אינו ענין להתם, "דאפשר דדוקא התם תוך הפסח נוהגין לאסור", אבל הכא שמדובר בערב פסח, מותר לאכול מצה עשירה, אלא שכוונת הרמ"א, לדעת החק יעקב הוא "כיון שאין נוהגין במדינות אלו בפסח במצה עשירה, לא אטרחהו כולי האי בשביל סעודה שלישית שבערב פסח ללוש מצה עשירה". ולגבי קניידליך: המ"ב (ח) כ' "דיכול לקיים בתבשיל (כגון קניידליך) אך יש נ"מ דזה אינו מותר רק קודם שעה עשירית והיכא שמקיים בפירות או בבשר ודגים יוכל לקיים אפילו אחר שעה עשירית". ותבשיל עדיף אפילו מבשר ודגים: הנה, בס"ק הקודם הבאנו שעדיף בשר ודגים עדיף מפירות הואיל והוא מהדברים שמלפתים בו את הפת (עי' שו"ע רצא ה), ושם בשו"ע נראה שתבשיל מה' מיני דגן עדיף מבשר ודגים, וא"כ אם עושה סעודה שלישית לפני שעה עשירית, אפשר דעדיף בתבשיל. וכן נראה פשטות בשש"כ (נו יב.א), דעדיף תבשיל כמו קניידלך, אם עושה לפני שעה עשירית (ויברך בורא מיני מזונות, עי' מ"ב קסח נט). ולגבי מצה מבושלת: עי' להלן (סעי' הבא).


� "קניידליך" הוא מצה מבושלת, ו"חרעמזליך" מצה מטוגנת (ואולי מגובל בשומן, עי' מ"ב קסח נט, אלא ששם משמע שקניידלך וחרעמלזעך הוי היינו הך). השער הציון (תמד א) מביא מחלוקת שהחיי אדם (קכט יג) מתיר אכילת חרעמזליך, והדרך חיים אוסר. וכבר כתבנו לעיל (הע' סט) דנראה שגם לשיטות שאוסרות לאכול מצה עשירה כל היום של ערב פסח, אבל מצה מבושלת מותר. ומצה מבושלת (היינו מצה שלמה שבשלו אותה, ולא קניידלך, שפיררו לפני הבישול), השעה"צ הנ"ל מביא שאע"פ שהחיי אדם מתיר אבל המג"א כותב שאין נוהגין כן וכך דייק הגר"א מדברי הרמב"ם, עי"ש.


� הבית יוסף (רצא) בשם "רבינו יהודה" והשל"ה (פסחים נר מצוה יט) כותבים שיעדיפו פירות מז' מינים, וכך מסיק הכה"ח (טז). ועי' אשל אברהם (אופנהיימר רצא) בשם שו"ת דבר משה (א כה.ו) שכאשר יוצאים סעודה שלישית בפירות היינו כשהם מבושלים, אולם המעיין שם בדבר משה משמע שכוונתו משום שכן נכון לנהוג ע"פ קבלה.


� המג"א (תעז ד) כותב "כתב הסמ"ק דמי שאינו נזהר בכל השנה בסעודה שלישית, גם כשחל ע"פ בשבת לא יאכל". והא וודאי שאינו מזיק מה שיאכל בצהריים פירות או אפילו בשר ודגים, ואדרבא, הואיל ובדרך כלל יעבור זמן רב עד שיגיעו לשולחן עורך, ואם הוא רעב לא יוכל לכוון כראוי באמירת הגדה, ראוי להקפחד לאכול דבר מה בכל שנה בערב פסח אחה"צ, ובפרט כשחל בשבת דאפשר שמקיים בזה סעודה שלישית (כדלעיל סעי' א.ג) אלא שכוונת הסמ"ק שאין לו לעשות טצדיקי, וכגון לחלק סעודה ראשונה לשנים, שיש בזה צד קולא קצת, בכדי לקיים סעודה שלישית כאשר אינו מקפיד על סעודה זו בכל שבת.


� מלבד הטעם המובא בס"ק הקודם, שראוי בכל שנה בערב פסח לאכול דבר מה אחרי הצהריים, בשבת זו יש טעם נוסף,שאע"פ שלהלכה (לבני אשכנז) קיל"ן שאפשר לחלק סעודה ראשונה לשנים ולצאת בה יד"ח סעודה שלישית, אבל כדי לחוש לשיטת המחבר (רצא ב, תמד א) שאינו יוצא סעודה ג' לפני שש שעות ומחצה (וכבר כתבנו לעיל הע' עט שהמ"ב חושש לדבריו בדרך כלל), וע"כ בשבת זו מקיימים סעודה שלישית במיני פירות וכדומה ראוי לאכול דבר מה אחרי הצהריים. ואפשר שהמ"ב עצמו מרמז כן בדבריו שכותב (שם ח) "דטוב ג"כ שיחלק סעודת שחרית של פת לשנים", ומש"כ "טוב ג"כ" אפשר שבא לרמוז בדבריו שאף אם מחלק סעודה ראשונה לשתים מ"מ לא יסמוך על זה בלבד, אלא "ג"כ" יאכל דבר אחה"צ. אך בכ"ז יזהר שיאכל רק מעט ולא למלא כריסו כדי שיאכל מצה לתיאבון (לשון המ"ב הנ"ל, וע' רמ"א תקכט א).


� רמ"א (תעא ב). ועי' במנחת יצחק (ח לז "והעולה") שדן לגבי מצה שאינו יוצא בה יד"ח בליל פסח ומסיק שם "והעולה מדברי הש"ע ופוסקים ראשונים ואחרונים הנ"ל, אשר מפיהם אנו חיים וכן עמא דבר מדור דורות שלא לאכול שום מצה בער"פ כל היום באין חילוק אם נאפה לשמה או שלא לשמה, [ואף לא מצה של חמץ קודם זמן איסור חמץ בער"פ]" וכ"ה בקובץ מבית הלוי שלא יאכל אפילו מצה שלא נאפה לשמה בערב פסח, וכ"ה באורחות רבינו (ב סד.יב). ובמשנה הלכות (ו קב) מצדד קצת להקל שרק מצה שיוצאים בה יד"ח בלילה אסור לאכול בערב פסח. במקראי קודש (ב כה) דן לגבי אכילת מצת מכונה בערב פסח (וברור שכוונתו למי שמקפיד שלא לאכול מצות אלו בפסח). וכ"ש מצה שנאפתה שלא לשם מצה שאין לאכול בערב פסח (שש"כ נו הע' מז ואור לציון ג יג.ד). ואיסור זו חמור מאוד עד שאמרו בירושלמי (פסחים י א) שכל האוכל מצה בערב פסח כאילו בא על ארוסתו בבית חמיו, וברמב"ם (ו יב) כותב "מי שאכל מצה בערב הפסח מכין אותו מכת מרדות עד שתצא נפשו".


� שו"ע (תעא ב) קודם שעה עשירית מותר לאכול מצה עשירה. ואמנם שבשעה"צ (תמד א) כותב שלדעת הגר"א שלמד כן ברמב"ם אסור לאכול מצה עשירה ומצה מבושלת בערב פסח אפילו קודם שעה עשירית, אבל במ"ב (תעא כ) כותב שאם בישל מצה בכלי ראשון או שעשו מהמצה כדורים הנקראים קניידלעך מותר לאכלם לפני שעה עשירית. וכן כותב לענין ערב פסח בשבת (תמד ח) שמותר לאכול קניידלעך עד שעה עשירית, ולא חשש לדעת המחמירים. ובתפארת ישראל (פסחים י יכין ג) כותב מצה שנתבשלה עד שנתמעכה ונימוחה כמו מצה בריי"א מותר. אבל מצה מטוגנת ראוי להימנע מאוכלו (אור לציון ג יג ג).


� לשון הרמ"א (תעא ב) "מצה שנאפה כתקנה ואח"כ נתפררה ונילושה ביין ושמן, אינה נקראת מצה עשירה ואסורה לאכלה בערב פסח", ושם במ"ב (כ) שאין כדאי לצאת בה ידי חובת מצה בליל הסדר לחוש לי"א דגם זה בכלל מצה עשירה. ועי' שהע"צ (טז) שהיינו אם יש בה עדיין תוריתא דנהמא (וזה הבדל שזו אסור, ובס"ק הבא בשם הליכו"ש, מותר).


� הליכו"ש (ח דב"ה ה). אבל עוגה אפויה מקמח מצה (ולא שרק עירבו בו מעט קמח מצה) ונילוש בשמן ודבש, אם בזמן הלישה נאבד ממנו תוריתא דנהמא יש מקום להתיר אכילתו בערב פסח (הליכו"ש ח ד). וכ"ה בשו"ת שבט הלוי (ח קיז א). ועי' שו"ת אור לציון (ג יג ג).


� שו"ע (תעא ב). ופחות מרוב כוס מותר (מ"ב ו), וגדר "הרבה" שג"כ מותר לשתות כותב שם המ"ב (ז) שתי כוסות של רביעית או רובן יש לחשוב להרבה, ושרי, ומ"מ לא ישתה כל כך עד שהוא שבע כי וודאי יתקלקל תאוות המאכל וגם יכול להשתכר ולא יקיים מצוות הלילה כראוי (מ"ב ח).


� הרמ"א (תעא ב) כותב "ויש נוהגין שלא לאכול חזרת בערב פסח, כדי לאכול מרור לתיאבון.... ויש מחמירין עוד שלא לאכול פירות, כדי לאכול החרוסת לתיאבון, ואין לחוש למנהג ההוא". וגם על המנהג שלא לאכול מרור, כותב שם המ"ב (טו) ואין למנהג הזה טעם, ומסביר הערוך השולחן (ה) "דאטו המרור אכילה טובה היא שתהא לתיאבון אדרבא הרי הוא זכר לעינוי", ובשו"ת רב פעלים (ג או"ח כז) מסביר טעם המנהג "האי לתאבון שאמרו גבי חזרת אינה משמעות תאות אכילה אלא היינו שיהיה לו כדבר חדש ויאכלנו בחיבה", והוב"ד בכה"ח (כז). ומ"מ, הפירות של חרוסת, כבר כותב הרמ"א שאין לחוש למנהג הזה, וכן שאר הדברים שאוכלים בליל הסדר, ועי' לעיל (פרק ד סעי' ד) שה"ה שמותר לאכול ביצים.


� המקור לחומרא של שרויה הוא השו"ע הרב (חלק התשובות סי' ו) שכותב שמי שיכול להחמיר בזה תע"ב. והשו"ע הרב עצמו (תעא ח) כותב מצה שנאפית כתקונה ואח"כ נתפררה בין במים בין בשאר משקים מותר לאכלה בערב פסח קודם שעה עשירית. מוכח מדבריו שחומרא ד"שרויה" אינו נוהג אז (ואח"כ ראיתי שהשש"כ נו ס"ק נד מביא בשם שערים מצויינים בהלכה שבערב פסח מותר לאכול שרויה). ואע"פ שאינו ראיה גמורה, נראה שיש בה סמך גדול ובפרט שמלכתחילה הדין של שרויה אינו אלא חומרא (ועי' מש"כ על זה המ"ב תנח ד).


� כן הוא בחק יעקב (תעא ב). והנה הפמ"ג (תמד א"א ו) כותב מצה ממיני קטניות טטרק"י וכדומה מותר לאכול בערב פסח, ובמהרש"ם בשו"ת (א קפג) ובדע"ת (תנג) הסתפק שמא כוונת הפמ"ג רק על מצה העשויה מקטניות אבל בלא"ה גם לדעתו אסור, או אפשר שדעתו לחלוק על החק יעקב. ובשו"ת שבט הלוי (ג סוסי' לא) נוקט שהפמ"ג קאי רק על מצה של קטניות, ומסיים שם ומנהג רבותינו בערב פסח לאכול רק פירות ובשר וכיו"ב סתמו כמפורש דקטניות אסורים, ולית להו גם הא דפמ"ג הנ"ל, ואין להרהר בזה והוא בכלל הפורץ גדר. 


� בכל מוצאי שבת יש ענין לאחר תפילת מעריב כדי להוסיף מחול על הקודש (שו"ע רצא א), אבל בליל הסדר כתוב בשו"ע (תעב א) שמצוה למהר ולאכול בשביל התינוקות שלא ישנו. ובפמ"ג (תעב א"א א) כותב (לגבי שנה רגילה שאינה שבת) שיכול להתפלל מעריב מבעוד יום, אולם לגבי ערב פסח שחל בשבת, כותב בתשובות והנהגות (ב ריא.כו) "בערב ימתין עד צאת הכוכבים ואז יתפלל מעריב, ולא יקדים שעלול להביא לידי מכשולים הרבה" (בשנה רגילה, שערב פסח אינו שבת, הפמ"ג א"א תעב א כותב שאפשר להתפלל מעריב מבעוד יום, אולם הגר"ח פלאג''י בספרו חיים לראש עמ' מ כותב שהואיל ויש אנשים שאינם יודעים ספר, ואם יתפללו מעריב מבעוד יום יבואו לקדש ולאכול מבעוד יום, ראוי שלא להתפלל מעריב לפני הלילה). 


� מ"ב תקצט (א) שכותב המנהג שמתפללין מתוך הסידור אף שלא בירכו עדיין ברכת בורא מאורי האש, ועיין בשע"ת הטעם שאין זה הנאה גמורה דקצת שגורה בפיו והמחמיר יחמיר לעצמו אבל אין להורות לאחרים.


� מ"ב (רצג א) שגם לנוהגים לזמר "לדוד ברוך" כל מוצאי שבת, כאשר חל אז יו"ט אין המנהג לזמר משום שאין אומרים תחינה בשבת ויו"ט. ובספר נועם מגדים (טז הובא באישי ישראל לו הע' רמח) כותב משום שאלו הם פסוקי ברכה והצלחה במעשה ידינו ועסקנו בתחילת ימי השבוע ובליל יו"ט לא שייך טעם זה.


� שעה"צ (תפח א) והיינו שאע"פ שבשחרית של יו"ט אומרים מזמור שיר ליום השבת משום שיו"ט נמי אקרי שבת (מ"ב נא כב, ובפרט פסח שנקרא כן בתורה) מ"מ בכניסת היום אין אומרים אותו.


� מ"ב (רסז ט). ומנהג הגר"א (מעשה רב סז) שאין לומר הפסוקים משום דהוי הפסק בין גאולה לתפילה, וכן נוהגים בני אשכנז בא"י אבל לנוהגים לאומרו, כותב המ"ב הנ"ל, לגבי אמירת "ושמרו" בשבת, דלא הוי הפסק משום שאם ישמרו ישראל שתי שבתות מיד נגאלין והוא ג"כ מעין הגאולה (טור רסז) ומשום דכל המועדים הם זכר לגאולת מצרים ע"כ גם "וידבר" אינו הפסק דהוי כגאולה אריכתא (לבוש תקפב). ומי שאינו נוהג לומר ונמצא בביהכנ"ס שאומרים א"צ לומר עמהם (קצוה"ש עז ד).


� שו"ע (תצא ב) ומ"ב (ד) הואיל ויבדיל אח"כ על הכוס. ובמט"א (תקצט ז) כותב שאפילו רק התחיל ותתן לנו אין לחזור. והגרשז"א (הליכו"ש תפילה טז דב"ה ד) כותב שלמרות שדבריו תמוהים משום שלכאורה דינו כמו אתה חוננתנו (שו"ע רצד ד) שכל שלא אמר את השם יחזור, מ"מ כבר הורה זקן, המטה אפרים, ואין להחמיר ולחזור. מאידך בעל שבט הלוי (ט כג ב) כותב שאם חזר ואמרו אין מוחין בידו.


� ביה"ל (רצד א "ואם טעה"). וה"ה אם שכח להבדיל גם בתפילה וגם בקידוש (כה"ח רצו מד).


� שו"ע (תפז ד), אולם הרמ"א שם כותב שאין אנו נוהגים כן. ועי' באגרות משה (ב צד) "הנוהגים בשיטת הגר"א אומרים הלל בביהכ"נ בלילי פסחים ולכן אף שביהכ"נ הוא של נוסח אשכנז אומרים הלל שמסתמא היו שם מהבע"ב שנוהגין כהגר"א, וממילא אסור לשנות לומר להם שלא יאמרו וכן אסור ממילא לצאת דכיון שנהגו כן שם אזי גם מי שאינו נוהג לומר הלל כיון שעתה מתפלל בביהכ"נ זה אסור לשנות מפני המחלוקת". אולם, אם הוא נוהג לומר ומתפלל בביהכנ"ס שאינו אומר, הנוהגים לומר יכולים לאומרו ביחידות עם הברכות (ברכ"י תפז ח). ומנהג החזו"א (אורחות רבינו ב פא) לאומרו בלי ברכה. ומש"כ השו"ע שיאמרו "בנעימה" אפשר כוונתו שאף שממהרים להתחיל את הסדר (כדלעיל סעי' א ובהערה שם) מ"מ יאמרו בנעימה.


� רמ"א (רצט י) מ"ב (לו) שביו"ט אומרות ברוך המבדיל בין קודש לקודש. ועי"ש בשעה"צ (מז) בשם הא"ר "שיאמר כל הנוסח של הקידוש (והיינו כל ברכת המבדיל בין קודש לחול עד המבדיל בין קודש לקודש) ואך שלא יאמר שם ומלכות" אבל מסיק שלמעשה אין להחמיר ויאמר רך ברוך המבדיל בין קודש לקודש. ובמט"א (תקצט ה) נראה שצריך לכתחילה לומר את כל נוסח הברכה לפני שמותרים בעשיית מלאכה. ודיני טעות בנוסח הברכה בקידוש, עי' להלן (פרק ג סעי' ב).


� המט"א הנ"ל (תקצט ה) ממשיך "וכן יש ללמד הנשים שצריכים לבשל לצורך הלילה ואינן יודעות להתפלל שיאמרו כן (ברכת המבדיל) קודם עשיית מלאכה". ושם באלף המגן (ה) "ומצוה לדרוש זאת ברבים שילמדו בנותיהם לומר המבדיל מיד במוצ"ש או במוצאי יו"ט מפני שהרבה מהן עושות מלאכות גמורות האסורים קודם הבדלה".


� לכתחילה אין מקדשין את הלבנה לא בליל שבת ולא בליל יו"ט, אלא א"כ הוא היום האחרון ולשון הרמ"א (תכו ב) הוא ואין מקדשין אותה במוצאי שבת שחל בו יום טוב, וכותב שם המ"ב (יב) "ומכ"ש שאין מקדשין אותה בליל שבת והרבה טעמים נאמרו בזה ע"פ הקבלה ומ"מ אם לא קידשו עד שבת ויו"ט ויעבור הזמן בודאי מותר לקדש גם בשבת ויו"ט". ומתוך לשונו שכותב "כל שכן" שאין מקדשין בליל שבת, יש שרצו ללמוד שכאשר פסח חל במוצ"ש ובליל שבת נזכר שעוד לא קידש את הלבנה, עדיף לקדש בליל פסח מאשר בליל שבת מכח ה"כ"ש" של המ"ב הנ"ל (וכן הורה לי פעם רב אחד). אולם, באלף למטה על המט"א (תרכה סוס"ק ו) מצדד שבליל פסח "ששקדו למהר ולהסב" אין לעשות כן אלא שיעדיף ליל ש"ק מליל פסח. אך, מדברי המ"ב הנ"ל יש ללמוד דלא כמותו, דאלת"ה במאי קא מיירי המ"ב, אם לא לגבי פסח, שאילו סוכות לא יחול לעולם במוצ"ש ואילו שבועות, שיקדשנו אחרי יו"ט, וא"כ מש"כ המ"ב "ויעבור הזמן" היינו רק במוצ"ש ליל פסח ועל זה כותב "כ"ש" היינו שיקדשנו בליל יו"ט ולא בליל שבת.


� נחלקו השו"ע והרמ"א (תצח א) על מלאכת אוכל נפש ביו"ט. דעת השו"ע שגם אם אינו מפיג טעם מותר לכתחילה להכינו ביו"ט, ודעת הרמ"א שכל אוכל שאינו מפיג טעם צריכים לכתחילה להכינו מערב יו"ט, רק אם לא עשה כן אפשר להכינו ביו"ט בשינוי. ואם לא הכינו לפני יו"ט כי היה אונס, יכול להכינו ביו"ט ללא שינוי. ולכתחילה אין להמתין ליו"ט כדי להכינו בשינוי (שו"ע ורמ"א הנ"ל ומ"ב י). ובדיני ליל הסדר (סימן א פרק ג) הבאנו עוד בדין הכנת מאכלים.


� המשנה ברורה (תקד יט) כותב לגבי תמכא שקורין חריי"ן שעכ"פ יש לשנות קצת. וכשטוחן התמכא שלא ע"ג קערה אלא על המפה או על השולחן מקרי שינוי. אולם, בהלכות פסח כותב המ"ב (תעג לו) שהגר"א הנהיג לפורר את התמכא לאחר שחזר לביתו מביהכנ"ס בליל הסדר ולא הזכיר הצורך בשינוי. וכ"ה באורחות רבינו (ב עג) שא"צ שינוי הואיל והוא מפיג מטעמו ולא יקיים המצוה כראוי. ובקובץ מבית הלוי כותב לטחון בשינוי.


� על עצם עשיית החרוסת, עי' לעיל (סימן ב פרק ה סעי' ה ובהערות שם). ועי' מ"ב (תצה ח) שלישה אינו צריך לעשות מערב יו"ט משום דהוי מפיג טעם וכ"ה בקובץ מבית הלוי.


� שו"ע (תקב א) ומ"ב (א וד) ובדיני ליל הסדר (סימן י פרק ג). ועי' לעיל (פרק א סעי' ט וי) שלא תדליק עד שתאמר ברוך המבדיל או ותודיענו. ועי' להלן (סעי' יב) לגבי זמן ההדלקה.


� בהוצאת הדסקיות הללו ישנם כמה שאלות, ולמעשה נקטו הפוסקים להקל (עי' אורחות שבת יט רח בשם הגריש"א והגרשז"א, אלא שאינו דן שם אלא מצד מוקצה ושמעתי מהגרי"א דינר שליט"א שבד"כ מוציאים את הדיסקית ע"י דבר אחר והוי טלטול מן הצד שלא לצורך המוקצה). וגם מצד מוקצה, שמותר מן הדין לטלטל מוקצה לצורך אוכל נפש ושמחת יו"ט כמבואר ברמ"א (תקט ז), וכ"כ הגרעק"א (על הט"ז תקא ז "בהא וודאי"). ומ"מ אין להרבות בטלטולה אלא להוציאו מיד לאשפה. ועי' בספר נחלת ישראל (עמ' תקנז והלאה).


� עי' רמ"א (תקא ז) ועי' מ"ב (לד) שפתילה שהודלקה כבר נוחה יותר להדליקה שוב, נמצא ששבת הכינה ליו"ט במה שהדליקה בו עבור שבת, ואע"פ שמן הדין קי"ל להתיר מ"מ נכון להכין פתילות מבעוד יום, ואם לא הכין עכ"פ יראה להדליק את הפתילות מצד שני. ועי' ערוך השולחן שבימינו שהפתילות קלות מאוד להדליק, אין בין נדלקו ללא נדלקו. ולענ"ד עדיין ראוי להחמיר היכן שאפשר שהמציאות מוכיחה שקצת יותר קל להדליק פתילה שכבר הודלקה (והרי נוהגים להבהב נרות בכל ערב שבת מהאי טעמא, ועי' לעיל הע' נז ע"פ הצל"ח).


� שש"כ (יג כד). ועי"ש בהערה שגם זה ראוי לעשות מבעוד יום.


� רמ"א (תקב ע) ומ"ב (י) ושו"ע (תקיד א).


� ברכת הדלקה מבואר בשו"ע (רסג ה ותקיד יא). ונהגו לברך קודם: בנות אשכנז נהגו בשבת להדליק לפני הברכה (רמ"א רסג ה), משום שמקבלות שבת בברכתן. וא"כ ביו"ט יכולות לברך עובר לעשייתן, וכ"כ המג"א (רסג יב) בשם אמא של הדרישה, אולם המג"א כ' שאין חכמה לנשים אלא בפלך ולא חילקו חכמים בתקנותיהם ותמיד מדליקים קודם. הדגו"מ (שם הוב"ד בשע"ת) כותב שא"א "לא פלוג" בדבר שברכותיהם אינם שוות, כגון ברכת הדלקה של שבת ושל יו"ט, וע"כ ביו"ט יכולה לברך ואח"כ להדליק. ועי' בהגהות הגרעק"א. והמ"ב (כז) כותב שהרבה אחרונים ס"ל דביו"ט תברך קודם.


� עי' שו"ת התעוררות תשובה (א קיב) דאפשר שיצא משום שיו"ט אקרי שבת, ורוצה לדמות דין זה לתפילה אם חתם בשל שבת לחוד. ועי' שש"כ (מד ה והע' כ).


� שש"כ (מד ו) ועי"ש (הע' כד) שאם אפשר לה להדליק עוד נר ולברך עליו מה טוב.


� אשתו של הגאון בעל הדרישה (מובא בהקדמה ליו"ד מבן הדרישה על שם אמא שלו) צווחת על מה שנהגו הנשים להדליק ביו"ט סמוך לאכילה. ולדעתה זה מגיע ממה שהיו עושים כן בליל יו"ט שני של גליות, אבל בליל ראשון של יו"ט יש להדליק כמו כל שבת בכניסת החג, אבל רבים וטובים נוהגים להדליק בבואם מבית הכנסת (מט"א תרכה לג).


�  שו"ע (תעג א), והיינו י"ין - ברכת בפה"ג, ק"ידוש - ברכת אשר בחר בנו, נ"ר - מאורי האש ברכת ה"בדלה וז"מן (מ"ב ג). ואין מברכים על הבשמים (מ"ב שם). ובטעם הדבר כותב הרשב"ם (פסחים קב: "ושמואל") "שהרי גם ביום טוב יש לנו נשמה יתירה כשבת" ובתוס' (שם "רב אמר") הקשה עליו "וקשה דאם כן במוצאי יום טוב אמאי לא תקינו בשמים לכך נראה דביום טוב ליכא נשמה יתירה והכא אין מזכיר בשמים משום דשמחת יום טוב ואכילה ושתיה מועיל כמו בשמים", ומדברי הרמב"ן (אמונה ובטחון כא) נראה כרשב"ם שכותב "רמז לנשמה יתירה שיש לאדם בשבת וביו"ט ואינה מסתלקת בחולו של מועד" ובמ"ב (תצא ג) נוקט כדברי תוס'. ואין לומר נוסח הקידוש של יקנה"ז בעל פה כמבואר בשו"ע (ק).


� שו"ע הרב (תעג ו במוסגר) וכעין זה בתוספת שבת (רחצ ב). והטעם דבזה לא יצא משום שעשה כדברי בית שמאי נגד בית הלל.


� הלבוש (תעג א) מביא נוסח הברכה המבדיל בין קודש לקודש, וכן מבואר במ"ב (רצט לו). ואם טעה: אם נזכר תכ"ד ועוד לא התחיל ברכה אחרת, פשוט שאפשר לתקן את עצמו (שש"כ סב כא), ואם לא נזכר תכ"ד, כתוב בשבט הלוי (ח קיח) שלא יצא, וכך העידו על מרן בעל קה"י (אורחות רבינו קיא). ובכל זאת יש לומר דאינו נחשב כהפסק להצריכו לברך ברכת הגפן שוב (שבה"ל שם ועי"ש בשש"כ ובהערה מז).


� עי' שו"ע (תעג א) שאם שכח להבדיל ולא נזכר עד שהתחיל ההגדה, ישלים ההגדה עד גאל ישראל ואחר כך יבדיל. וכותב שם המ"ב (ד) דמה שצריך להשלים עד גאל ישראל הוא משום  ש"להבדיל תיכף כשנזכר אינו יכול שהרי הבדלה טעונה כוס והמברך צריך שיטעום ובאמצע הגדה אסור להפסיק בשתיה, ומלשון המחבר שכתב עד שהתחיל הגדה משמע דאם נזכר קודם שהתחיל ההגדה א"צ להמתין אלא תיכף מוזג כוס ואומר עליו ברכת הבדלה ושותהו, אכן זהו רק לדעת המחבר דאין מברכין על כל כוס, אבל לדעת הרמ"א דמברכין על כל כוס ויצטרך לברך עליו ברכת בפה"ג א"כ נראה כמוסיף על הכוסות דאסור, א"כ אפשר דאף אם נזכר קודם שהתחיל ההגדה ג"כ אין תקנה עד שישלים ההגדה אם לא שבשעת ברכת כוס ראשון כיוון שישתה בין הכוסות (דאז אינו צריך לברך בפה"ג כששותה את הכוס ואינו נראה כמוסיף על הכוסות)". ואם נזכר קודם אכילת הכרפס: המ"ב מביא שם בביה"ל ("עד") בשם הגר"ז שיאכל את הכרפס בלי הבדלה, אבל הוא עצמו מסתפק בזה מאוד שהרי אכילה בלי הבדלה הוא איסור גמור, ולהוסיף על הכוסות אינו חמור כ"כ ובפרט בזה דמוכח דהוי לשם הבדלה ואפשר שאין בו משום מוסיף על הכוסות. ואף שהשו"ע והמ"ב דיברו על מי ששכח להבדיל לגמרי, לכאורה ה"ה למי שאמר המבדיל בין קודש לחול שצריך לחזור ולברך. אולם אם נזכר באמצע שתיית כוס ראשון, ימלא את הכוס, יאמר עליו ברכת המבדיל וישתה ואינו צריך לברך ברכת בפה"ג מאחר שלא סילק את עצמו משתיית הכוס (עיק ביה"ל תעב ז "אין", כה"ח תעג כב).


� מ"ב (תעג ה), ועי"ש (שעה"צ טו) שה"ה מיד אחרי כוס שני ימזוג כוס שלישי ויבדיל ולא יברך בפה"ג אא"כ לא היה דעתו לשתות בסעודה, ואם חשב לשתות יין באמצע הסעודה אינו צריך לברך ברכת בפה"ג. ואף אם לא חשב וחייב לברך בפה"ג מותר ואינו כמוסיף על הכוסות (שש"כ סב מב*).


� מ"ב שם ושו"ע הרב (ז) שה"ה אם היה לפני ברכת המזון אחרי אכילת אפיקומן.


� מ"ב שם.


� מ"ב שם, וצריך לברך ברכת בפה"ג שכבר הסיח דעתו מן השתייה. ומשמע שאין בזה משום מוסיף על הכוסות לאחר כוס חמישי משום דאין עצה אחרת (אולם, כאשר שותה כוס רביעי שלא בהסבה, המ"ב חושש משום מוסיף על הכוסות וסומך על שיטת ראבי"ה שיצא בלי הסבה, עי' שעה"צ תפ יג).


� מ"ב (תעג א). ולגבי כוס: המ"ב (תרמג ב) כותב שאם לא בירך זמן בלילה יוכל לברך כל שבעה ואפילו בלא כוס דזמן יכול לומר אותו אפילו בשוק, ויש לברר האם כוונתו שהואיל ורואים שאפשר לברך בשוק ע"כ מוכח שאינו צריך כוס או שאם מברך בשוק מברכו בלא כוס אבל אם מברכו בזמן אחר יקח כוס. מ"מ נראה שבליל הסדר ימתין עד הכוס הבא ואז יברך שהחיינו.


� מ"ב (רצו כח, תעג ג). וכה"ח (תעג כ) ושש"כ (סב הע' כט).


� הרמ"א (רצו א) מביא את המנהג הזה, ועי"ש במ"ב (ה) לשפוך לפני הבדלה, וטעם המנהג משום כל בית שלא נשפך בו יין כמים אין בו סימן ברכה. אולם ביקנה"ז לא יעשה כן משום בזיון ליו"ט (שש"כ סב טו).


� המנהג מובא בשו"ע (רחצ ג). ובהליכו"ש (פסח ט 155) כותב שאין לעשות כן בליל יו"ט.


� בכל מוצאי שבת מכבים את הנר ביין של הבדלה (רמ"א רצו א) כדי שיהא נראה לכל שלא הודלק נר זה אלא למצוה לנר של הבדלה לברך עליו (שו"ע הרב ה). ופשוט שבליל יו"ט אין לכבותו (שש"כ סב יח).


� שו"ע (רחצ ב). ומאחר שאינו אלא מצוה מן המובחר ולא חיוב מן הדין, צ"ע אם מותר להדליק נר ביו"ט עבור זה (עי' שש"כ סב הע' לא בשם הגרשז"א וציין לשעה"צ תלה ט). ועוד נפסק שם בשו"ע "ואינו צריך לחזור אחריו", וא"כ אם אין אפשרות להדליקו באופן המותר, לא מדליקים אותו. וע"כ אם יש נר דלוק כבר אפילו אם אינו אבוקה, ראוי לברך עליו. ועי' בסעי' הבא ובהערה שם העצות למעשה לנר הבדלה.


� ביסוד ושורש העבודה (ט ה) שיש נוהגים להחזיק את השתי נרות סמוכים זה לזה. והוב"ד באלף המגן (תר ג). וכותב בשו"ת אגר"מ (ה כ.כט) שאין לחוש שימס השעווה ברגע אחד, ומשו"ה כ' שיש להקפיד שלא יתקרבו זל"ז כי אם לזמן קצר. ואם החזיקם ביחד לכאורה יש איסור להפריד את הנרות כמבואר בשו"ע (תקב ב ומ"ב יט) שאגודה של עצים וכבר אחזה האש באחד מהם, אסור לסלקו דבזה ממעט האש של האגודה. אך דעת הגריש"א (מובא ביו"ט שני כהלכתו א ס"ק סח) שמותר להפריד את שני הנרות כי לא היתה כוונתו שיתחברו יחד לכדי מדורה אחת. אלא שמביא שם שלכתחילה יש להקפיד שלא יגעו הפתילות. ולכאורה אפשר להדליק נר מיוחד עבור הבדלה. ואדרבא אם נר מיוחד זה הוא אבוקה, כגון שנשאר מנר הבדלה, אפשר בזה עדיף טפי הואיל ואינו מדביק או מפריד את הנרות. אלא שיש לחוש בזה משום נר של בטלה (עי' שו"ע תקיד ה). ואמנם ששם בביה"ל ("נר") מסיק (לגבי נר ייא"צ) שאם ידליקנו עכ"פ בחדר שאוכלים בו ויש משום תוספת אורה (והגרי"א דינר מוסיף להניחו בחדר שאין בו אור), אפשר להקל ובפרט דהוי מצוה, וכ"ש בזה דהוי מצוה. אולם, לגבי מי שלא ביטל את החמץ ונזכר ביו"ט, כותב השעה"צ (תלה ט) שצ"ע אם מותר להדליק נר עבור זה, אע"פ שגם התם הוי מצוה לא סמך לבו להקל (עי' שש"כ סב הע' לא). עוד אפשרות היא לברך ברכת הנר על הנרות שהדליקה האשה לכבוד יו"ט וכן נהגו כמה גדולים (הגרי"א דינר מביא שכך שנהג הגריש"א והגרשז"א והגרנ"ק ואביו הגאון), אולם, בשו"ת ציץ אליעזר (יד מב) כותב שאפשר יש בכך משום עושים מצוות חבילות חבילות. ולדעתו ידליק נר אחר בבית שיהנה מאורו (וממילא אינו נר של בטלה) ויבדיל עליו ויניח אותו בביתו במקום שאינו מואר כל כך.


� למרות שיש נהגו שאין נשים מבדילות לעצמן (עי' שו"ע רצו ח ורמ"א ומ"ב שם), מ"מ בליל הסדר הואיל ואומרות נוסח הקידוש, מושכות על עצמן חיוב הבדלה ויכולות לומר נוסח יקנה"ז (שש"כ סב הע' כז שכן שמע מהגרשז"א). ולגבי ברכת מאורי האש: ועי"ש בשש"כ שלא תברך על האש (ע"פ ביה"ל סוסי' רצו שנשים אינן חייבות בברכת מאורי האש). וכ"ה ב"ויגד משה" (טו י) שאפילו אם בכל מוצ"ש מברכות על הנר, בלילה זה לא תברכנה כדי שלא יהיה הפסק בין ברכת הגפן לשתייה. ולגבי עניית אמן: להלן (הע' קעט) הבאנו דברי האגר"מ (ד כא וקא) שאין בעניית אמן משום הפסק, אך התם היינו משום שעכ"פ יש לה שייכות לאותה ברכה, ואילו בברכת מאורי האש, עד כמה שנשים אינה חייבת, אין לה שייכות לברכה זו, ואע"פ שמושכות על עצמה חובת הבדלה (וזה טעמו של הגרשז"א בשש"כ הנ"ל) אבל מאורי האש אינו שייך מעיקר הדין להבדלה (כמבואר בביה"ל הנ"ל) ואם עונה אמן, אולי יש בזה הפסק. אולם, בנטעי"ג (לח ח) לומד שאין בעניית אמן שלה לברכת מאורי האש, הפסק. וכ"ה בהליכו"ש (ט דב"ה מה) שאין בעניית אמן שלה משום הפסק, אף על ברכת מאורי האש, שהמ"ב לא הזכיר שלא תענה אמן.


� לדעת רוב פוסקים אין מניעה בכלל לנשים לשתות מהיין של קידוש למרות שאמרו בו גם הבדלה (עי' הג' הגרעק"א על שו"ע תפט ט דנשים חייבות בהבדלה, ועי' שו"ת באר משה ו קלו ומשנה הלכות ח לו ושש"כ סב טז). ובפרט שהרי היא חייבת בארבע כוסות, וכוס של קידוש הוא הכוס הראשונה.


� בשו"ת יעב"ץ (קז הוב"ד בקיצור בהגהות הגרעק"א לשו"ע רסג ה) כותב שמתחילה חשב למחות באשתו במה שהיא מברכת שהחיינו בשעת הדלקת נרות, אבל לא מיחה מאחר שהוא מנהג המוחזק בידה והיא ברת מרי דעובדא, ואי לא דחזיא לבני נשא לא עבדא, ורק במקום שלא נהגו אין להנהיג, והמ"ב (רסג כג) כותב שאין צריך לברך זמן על ההדלקה, מיהו במקום שנהגו, אין למחות בידן, ובבן איש חי (ב נח י) פשיטא ליה לברך שהחיינו בהדלקת נרות. בשו"ת להורות נתן (ד כא) דן במקור המנהג הזה לברך שהחיינו בשעת הדלק"נ ומסיק "ומבואר דהקדמונים לא מצאו יסוד למנהג זה, ברם מאידך הרי חזינן דכבר נהגו במנהג זה עוד בזמן הקרוב לראשונים, וצריכים למשכוני נפשין למצוא טעם לדבר". וכן מוכח מכמה מגדולי הפוסקים שהיו מברכים זמן בשעת הדלקת נרות (עי' פרי יצחק ב ט, ושו"ת צי"א יד נג, ושו"ת באר משה ח רטו, ועוד). ועי' מנחת שלמה (ב ס.כד) "שההדלקה היא רק בגדר של הכנה בלבד ולא מצינן דמברכין שהחיינו אא"כ ניכר ממעשהו שזה מיוחד לחג כמו עשיית סוכה ולולב, משא"כ הדלקת נרות כיון שמדליקין בכל ערב שבת יתכן דאע"ג שמברכין להדליק נר של יום טוב אשר הוא בא מזמן לזמן, מ"מ צריכים ראיה מהפוסקים שגם על זה יכולים לברך שהחיינו". ויש לדון שאם כבר מברכות שהחיינו, ראוי לעשות כן לאחר ההדלקה כדי שלא יהיה הפסק בין הברכה למצווה (עי' מועדו"ז ז קיז והלכות חג בחג פסח טו כז). ולגבי עניית אמן על שהחיינו שבקידוש: כתבו הפוסקים שאין ענייתה חשובה הפסק, ועי' שו"ת אגר"מ (ד כא וקא) שאם לא היו יכולות הנשים לענות אמן לא היו מנהיגין לנשים לברך שהחיינו בשעת הדלקת הנרות ביום טוב כדי שלא יבואו להפסיק, ומותר להם לענות דמ"מ אין זה הפסק, מאחר דלבעלה שמקדש, הרי"ז מברכת הקידוש דהא תיקנו שיאמרו גם ברכת הזמן על הכוס, א"כ אין זה הפסק אף לדידה אף שכבר אמרה ברכת שהחיינו, מאחר דעכ"פ שייכא אף לדידה גם ברכת שהחיינו לקידוש שהיא שומעת. ובמקראי קודש (פסח ב לח "ובעצם") מצדד לומר שמאחר ובברכה זו היא מוציאה גם שאר מצוות הלילה, אינו הפסק. וכן מובא בשו"ת רבבות אפרים (א קפב בסופו) ובשו"ת שבה"ל (ג סט). ואפשר לפי"ז שיש ללמדם לכוון להדיא על שאר מצוות הלילה.


� השעה"צ (תעג פ) כותב וזה לשונו "כשחל פסח במוצאי שבת צריך לומר באותה לילה מן הפסחים ומן הזבחים, שהרי אין חגיגה נאכלת בלילה זה דאין חגיגה קריבה בשבת, והזבחים הם חגיגה ושלמי שמחה שמקריבין למחר ביום זה. ועיין תשובת כנסת יחזקאל סוף חלק אורח חיים מה שפירש שם, שאין מדקדקין בכך שהרי אנו מבקשים שיגיענו ה' למועדים הבאים ששים בעבודתו, ושם נאכל לשנה הבאה, כשלא יהיה פסח במוצאי שבת מן הזבחים, דהיינו חגיגה ואחר כך מן הפסחים". וכ"ה באורחות רבינו (ב סה.ג) בשם החזון איש שיאמרו במוצ"ש מן הזבחים ומן הפסחים כמו כל השנים.


� כ"כ בויגד משה (כז.יא "ועיין בהגדה"), ואם באמת "שולחן עורך" נחשב גם כסעודת ראש חודש, ברור שיש להוסיף בה דבר וכמש"כ המ"ב (תיט ב) "כתבו האחרונים דהמדקדקים נוהגים כשחל (ראש חודש) בשבת עושים מאכל אחד יותר ממה שנוהגים בכל השבתות כדי שיהיה ניכר כבוד של ר"ח". והנה, לגבי יוה"כ שחל בשבת, האם צריכים לאכול מלווה מלכה במוצאי יוה"כ, הגר"י טשזנר שליט"א כותב (שערי הימים הנוראים עמוד תרפ) שאחד הטעמים של מלווה מלכה מבואר בב"י משום שאבר קטן יש באדם ונסכוי שמו וכו', ולטעם זה וודאי צריך לאכול מלווה מלכה גם במוצאי יוה"כ. וא"כ אפשר שה"ה בליל הסדר, שהסעודה נחשב כמלווה מלכה לטעם זה, וא"כ לכאורה ראוי להוסיף בה מאכל, כנ"ל.


� מ"ב (רסג כד, תקיד מח). ושהחיינו: עי' שו"ע (תצג ז), והטעם משום ששביעי של פסח אינו רגל בפ"ע (מ"ב  יג). ומשום הכי כותב המ"ב (תסח לח) שמותר להקיז דם בערב שביעי של פסח.


� עי' לעיל (הע' קנט) בשם שו"ת התעוררות תשובה (א קיב) דאפשר שיצא משום שיו"ט אקרי שבת, ועי' בשש"כ (מד ה הע' כ) מה שהקשה עליו אך למעשה הסיק (סעי' ה) לסמוך עליו בדיעבד.


� דין זה אינו אלא אם היא לא קבלה שבת בהדלקת הנרות אבל נשי דידן בד"כ מקבלות שבת בהדלקה ודינה כמבואר בהמשך, אבל גבר שהדליק נרות בד"כ אינו מקבל שבת אא"כ אמר כן להדיא. ואף שאם לא בירך יצא בדיעבד, מ"מ מאחר והמצוה אינו מעשה הדלקה אלא שיהיו נרות דלוקים, א"כ כל זמן המשכת המצוה אפשר עדיין לברך (כמבואר בביה"ל רסג ה "כשידליק"). ומ"מ אם מברך, ראוי שיעצום עיניו (שש"כ מד הע' קסד).


� התעוררות תשובה הנ"ל ושש"כ (מד ה) ועי"ש שאפשר שתדליק ב' נרות נוספים וצ"ע.


� ביה"ל הנ"ל, דבדיעבד אין הברכה מעכבת את המצוה.


� שש"כ (מה ה), ולא ידעתי מה תועלת יש בדבר שהרי היא לא ברכה ומה שאחר מדליק ומברך (דמברכים על תוספת אורה, מ"ב רסג לה) אין בכך תיקון על מה שהיא הדליקה בלי ברכה.


� כעין מש"כ המ"ב (קפח יג).


� למרות שביו"ט יש שמברכים ואחרי זה מדליקים (כדלעיל פרק ב סעי' ט), אבל הואיל וזה גם שבת תדליק ואח"כ תברך כמו כל שבת (עי' מ"ב רסג כז). וממילא גם תכסה עיניה (רמ"א שם). ועי' במחזיק ברכה (רסג ד) ובן איש חי (נח ח) ואור לציון (ב יח ג) שהרבה קהילות ספרדיות נוהגות בזה כדברי הרמ"א.


� הרמ"א (ער ב) כותב שאין אומרים במה מדליקין ביו"ט שחל להיות בשבת (עי"ש במ"ב ג) ובשע"ת שם (ב) מביא בשם שלמי חגיגה בשם בית דוד שאין לומר לכה דודי משום דהוי כביוש ליו"ט שאומרים לקראת שבת ולא לקראת יו"ט, ומביא דעה החולקת. אולם, הברכ"י (תפז ו) מביא "בית דוד" שאין מניעה מלומר לכה דודי, וקצ"ע. הפמ"ג (תפח א"א א) כותב "יש מקומות שאין אומרים לכה דודי כשחל יום טוב בשבת או שבת חול המועד, רק מזמור שיר ליום השבת, ויש מקומות שאומרים ומדלגים התנערי, ומכל מקום לכו נרננה אין אומרים". ובמט"א (תקפב ב) כותב שאין אומרים לכו נרננה, אבל מזמור לדוד ובואי בשלום אומרים. ובאלף המגן (ט) כותב שאומרים שני בבות ראשונות ושנים האחרונות של לכה דודי (ובאלף המגן תרכה נו כותב שהטעם לזה ידוע ליו"ח, ומאאמו"ר זצ"ל שמעתי שכל שאר הבבות מרמזים על שפלות ישראל, התנערי מעפר, שבת בעמק הבכא וכו' ואין נאה להזכירם ביו"ט). ועוד כותב שם שהנוהגים לומר כגוונא כל שבת יאמרו בר"ה שחל בשבת, ובאלף המגן (י) כותב שאין נוהגים לאומרו (וק"ק ממש"כ המט"א עצמו תרכה מא). ובקיצור שו"ע (קכט ז) מסיק שכל אחד יחזיק במנהגו.


� עי' לעיל (פרק א סעי' ה), ועי' מט"א (תריט טו) שמקדימים של שבת.


� שו"ע (תפז א) ומ"ב (ו).


� מ"ב (תפז ב) ומחצית השקל (תפז סוס"ק ב).


� מאמ"ר (רסח ט) מט"א (תקפב כא) שו"ת התעוררות תשובה (א קיב), וכן יש ללמוד מדברי המ"ב (תפז יג).


� עי' מ"ב (תפז ז ויג).


� מ"ב שם, ובהליכות שלמה (יז י) כותב שאינו חוזר משום סב"ל, ועי' אישי ישראל (מב טו) שבשחרית ומנחה ראוי לצאת מהש"צ.


� מו"ק (רסח).


� בכה"ח (רסח יח) כותב שיצא אם הזכיר באמצע ובסוף, וכ"ה באורחות רבינו (ב פט), והכה"ח מוסיף שה"ה אם הזכיר באמצע ולא בסוף ושכ"ה בברכ"י. ובחכמת שלמה (תפז א) מבואר שצריך להזכיר החג דווקא בברכה אמצעית ולא ב"רצה". ובמו"ק (רסח) כתב שאם לא הזכיר יו"ט כלל לא יצא. ועי' ביה"ל (תפז א "מקדש") שאם בחתימה אמר רק של יו"ט לא יצא.


� שו"ע (רסח ה). ואינו יוצא בברכת מעין שבע הואיל ואין מזכיר יום טוב בברכת מעין שבע (שו"ע רסח יג, ומ"ב כח וביה"ל "או", "יצא" ועי"ע ביה"ל קיד ד "מחזירין"). ו"עקר רגליו": היינו "כשסיים תפלתו ואינו רגיל לומר תחנונים אחר תפלתו" (מ"ב קיז יח, רצד ו).


� שו"ע (רסח ח) ומ"ב (כג) משום "שלא תקנוה אלא בשבת ומה דתיקון תיקון, ואין להוסיף עליה.


� שו"ע (תפט ט).


� עי' מט"א (תקפג א) ובאלף המגן שם, ויש בזה כמה מנהגים, וכל אחד יעשה כמנהגו.


� עי' שו"ע (תעג א) לגבי ליל פסח ראשון שאומרים ויכולו, ועי' מט"א (תרכה מה) כמה הוספות של שבת ובסידורים שלנו יש עוד הוספות.


� משנה ברורה (רעא מח). ואם נזכר בטעותו באמצע קידוש: בספר שולחן שלמה (רעא יג) מביא שדעת הגרשז"א שיכול לומר ויכולו בין ברכת בפה"ג לקידוש. אך בשו"ת שבט הקהתי (ג ג) דן לומר דבכה"ג הוי הפסק, וכותב ששאל על כך להגרשז"א ואמר לו שלכתחילה לא יאמרו, ואם אמרו לא הוי הפסק בדיעבד. הגר"ש דבליצקי זצוק"ל (קיצור הלכות ראש השנה סדר הקידוש) כותב שאם נזכר לאחר שאמר את השם של ברכת בורא פרי הגפן, יגמור את הקידוש ואחר שתיית הכוס ימלא את הכוס ויאמר עליו ויכולו וישתהו בלי ברכה (בין קידוש להמוציא, וי"ל שבלי ברכה היינו רק אם לא נשאר עוד יין בכוס ולא היה בכוונתו לשתות עוד בסעודה), וכ' שם שזה דלא כברכת הבית (מו יט) שיאמר ויכולו לאחר בורא פרי הגפן. וכן כתב הגרש"א שטרן שליט"א (קובץ שערי הוראה ב עמ' נא) שאין לויכולו דין וחשיבות של ברכה גמורה שיהא רשאי להפסיק עימה בין ברכת היין לשתיה.


� שהרי הפוסקים לא הטריחו עצמם להביא דינים אחרים למי שטועה בקידוש, ומזה נראה דחד דינא להו. 


� רמ"א (תצ ט). ולגבי ברכה עי"ש ברמ"א ובמ"ב (יט). ובלבוש (ה) ובגר"א (מע"ר קעה) הוסיפו לברך גם שהחיינו.


� עי' נטעי גבריאל (לט ב) שהביא דיון בזה והוא משום שזה עיקר הקריאה והיאך מושיבים בעל הבית בחוץ. ועי' מג"א (תכח ח) לקרוא לחכם לעלות לשירת הים.


� הנידון אם לעמוד בשירת הים (וה"ה בעשרת הדברות) מתחיל כבר בראשונים, ודבר זה כבר נשאל לרבנו הרמב"ם (שו"ת רסג, בהוצ' אחרות סי' מו) שהסכים עם השואל בשם רב אחד שיש למנוע אנשים מלעמוד הואיל וזה מביא לידי חיסרון באמונה לומר שיש מעלות ומדרגות בתורה, ומוסיף שם "ומה שטען החכם האחר, שבגדאד ומקצת הערים עושות זאת, אין זה ראיה בשום פנים, לפי שאם נמצא אנשים חולים, לא נחליא הבריא מאנשיהם, כדי שיהיו שווים, אלא נשתדל לנתח כל חולה שנוכל". מאידך, היעב"ץ בסידורו (א' של שבועות יט) כותב שצריך לעמוד בשעת קריאת עשרת הדברות,  וכן מבואר בשערי אפרים (ז לז) שכן נהגו, ואין ליחידים לפרוש מן הציבור. וכ"כ החיד"א בספרו טוב עין (יא). והשיב שם על דברי הרמב"ם שעמידה לא יביא לחיסרון באמונה מאחר ורק העשרת הדברים נכתבו על הלוחות וכאשר הקב"ה אמרן חרדו כל העם, לפיכך עושים איזה זכר באמירתם (ולדבריו היינו רק לעשרת הדברות ולא לשירת הים). וכעין זה נמצא בשו"ת דבר שמואל (רעו) לגבי עמידה בשעה שאומרים שירת הים שאין מקום לחוש למינים מאחר וכוונתו במה שעומד ברור ומפורסמת, וכותב עוד שאדרבא ראוי לעמוד וזה קובע אמונת מעבר ההוא (של קריאת ים סוף) בלבנו. וכן הוא בשו"ת ציץ אליעזר (יז כו) "מנהג זה לעמוד בעת קריאת עשרת הדברות יסודתו בהררי קודש, והתשב"ץ במנהגי ארג'יל מזכיר כבר מזה ובספר לקוטי מהרי"ח מכנה זאת בשם 'מנהג העולם' לעמוד בשעת קריאת עשרת הדברות", ועי"ש שמאריך בזה קצת בכמה מקומות שנהגו כן ולא חששו לרמב"ם. וסיים "ומעידני כי זה עשרות בשנים שהתפללתי בבתי כנסיות וישיבות ובאהלי תורה כאן באה"ק עם גאונים צדיקים קדושי עליו זיע"א, וכולם המשיכו ברתת להחזיק ולחזק מנהג זה לעמוד בשעת קריאת עשרת הדברות ובהשגחה שיחידים לא יפרשו מזה". וכן הוא בשו"ת ישכיל עבדי (או"ח ח"ב ב.ג-ד) שבין ע"פ הנגלה וע"פ הנסתר יש מקום לעמוד בקריאת עשרת הדברות. ובשו"ת רבבות אפרים (ג קצד וה' ריט) מביא דברי הזוהר הק' שדוד המלך זכה ויצא ממנו משיח על כי שהפקיד לעמוד בשעה שהיה אומר שירה, וכותב שראוי לעמוד בשעת שירת הים ג"כ. בהליכות שלמה (פסח יב ח ודב"ה ח) הביא את הרמב"ם הנ"ל שאוסר לעמוד, אך הוא עצמו מתיר. באורחות רבינו (א עמ' קכ פה) כתב שהוא עמד בעשרת הדברות אך לא בשירת הים. איברא יש לציין כי בשו"ת תשובת והנהגות (א קמד) כותב פשרה לעמוד לכל העלייה ולא רק לשירה או לשרת הדברות, וכעין זה בשו"ת בצל החכמה (ה א). ובשם הגריש"א זצ"ל מוסרים שהיה מקפיד מאוד לנהוג כדברי הרמב"ם הנ"ל והיה אומר שאין לעמוד בכלל.


� מטה אפרים (תרכא א).


� הגר"א במעשה רב (קנח) כותב "כלל זה נקוט בידך א"א שני מזמורים ביום אחד ושל ר"ח דוחה את כלם אפילו של שבת ושיר של שבת דוחה של יום טוב וחוה"מ וחנוכה" (ונוסח אשכנז שאין נוהגים כגר"א, ממנ"פ אומרים מזמור שיר ליום השבת, ולא שיר המיוחד ליו"ט).


� מ"ב (תצ יט).


� עי' שו"ע (תכח ג) "סימן לקביעת המועדים, א"ת ב"ש, ג"ר ד"ק, ה"ץ ו"ף, פירוש: ביום ראשון של פסח יהיה לעולם ט"ב. ביום ב' בו שבועות, וביום ג' בו ר"ה, ביום ד' בו קריאת התורה שהוא שמחת תורה, ביום ה' בו צום כיפור, ביום ו' בו פורים שעבר". וממילא בהכרח יחול ל"ג בעומר ביום שישי וכו', ונציין כאן בקיצור כמה הלכות הנוגעות למעשה.


� ראש חודש אייר יחול ביום ג', וממילא בה"ב בתרא יהיה בי"ד אייר. באישי ישראל (מג ז) מביא מכמה גדולים שאין לומר סליחות, וכתב שכן שמע מהגרשז"א, וממביא שדעת החזו"א לומר סליחות. וקבלנו שכן דעת מרן בעל שבט הלוי לומר סליחות כרגיל. ואם מותר להתענות ביום זה, עי' דע"ת (קלא ז) ובהגהה שם. ומ"מ אומרים אא"א ולמנצח יענך (לוח).


� האשכנזים שמסתפרים בל"ג בעומר ביום (רמ"א תצג ב), וכותב המ"ב (יא) שאם חל ל"ג בעומר בערב שבת והוא לו שעת הדחק אפשר שיש להקל בערב שלפניו. ולספרדים שאין מסתפרים עד ל"ד בבוקר, כותב שם המחבר שמותרים להסתפר בערב שבת.


� הבית יוסף (תכה) כותב: "והרב רבנו דוד אבודרהם כתב שאין מדלגין תלתא דפורענותא וז' דנחמתא בשום הפטרה אחרת כלל, והוא היה בקי בהני מילי טובא ולכן ראוי לסמוך על דבריו". ולדבריו יש להפטיר "שמעו" ולא "השמים כסאי". שם בדרכי משה (ג) מביא חולקים. והרמ"א בשו"ע (א) מביא שני דעות "ראש חדש אב שחל להיות בשבת, מפטירין שמעו, וי"א השמים כסאי וכן עיקר במקום שאין מנהג", והוא מתרי טעמי חדא דגם ב"השמים כסאי" יש נחמות ירושלים (ט"ז ח) ועוד כיון דמפטיר קורא בתורה בשל ר"ח צריך לקרות גם ההפטרה של ר"ח (ערוה"ש ה). הגר"א בביאורו לשו"ע מאריך בזה ומביא גמרא כשו"ע ותוס' כרמ"א, ונוקט כדעת השו"ע (שיפטירו "שמעו") והמ"ב (ח) מביאו. אבל המג"א (ב) והלבוש כותבים שכדברי הרמ"א (להפטיר בשל ר"ח) עיקר, ושכן נהגו בפוזנא, וכן יש לנוהג אא"כ יש מנהג הפוך (ערוה"ש ה). אולם בלוחות בא"י, וכן הגר"ש דבילצקי כותבים שמנהג א"י לקרוא הפטרת "שמעו", ולא מיבעיא מנהג הפרושים שנוהגים כגר"א אלא בכלל מנהג בני אשכנז בא"י, וכן מערב אשכנז. אבל בפולין נהגו כדברי הרמ"א. בלוח "אהבת שלום" כותב שיקראו את ההפטרת "שמעו" (בהוספת שתי הפסוקים הראשונים מפרק ד של ירמיה) ולאחר מכן קוראים פסוק ראשון ואחרון של הפטרת השמים כסאי.


� ראש חודש אלול יחול ביום ראשון ושני. ואילו היה חל בשבת (בשנה שפסח ותשעה באב בשבת) כותב השו"ע (תכה א) "ראש חודש אלול שחל להיות בשבת שמפטירין עניה סוערה" והרמ"א שם חולק וכותב "ויש אומרים השמים כסאי", ומסביר המ"ב (ו) "דבהפטרה זו יש בה תרתי זכרון ר"ח ונחמות ירושלים". אך הני מילי  הפטרת ר"ח, אבל הפטרת מחר חודש נדחית מפני עניה סוערה שהוא מז' דנחמתא, ועי"ל (הע' א).


� הרמ"א (תרכד ה, ותרכה ט) כותב שיש לתקן הסוכה מיד לאחר יוה"כ. ועי' אלף המגן (תרכה סוס"ק טו) היות והיצה"ר מתקנא בנו  ומבקש להפיל אותנו מאיגרא רמה לבירא עמיקתא ע"כ יזהר לתהחיל תיכף במצוה, עי"ש. ובמ"ב (תרכה ב) כותב "בלילה התחלה בעלמא ולמחרת מתקן כולה". ובשנה זו שלמחרת הוא ערב שבת מביא שם המ"ב מהפמ"ג שיגמרנו עד חצות כי אחרי זה י"א דאסור. אבל אם צרכי שבת עדיין לא מוכנים לו, יכין קודם צרכי שבת ורק אח"כ יתעסק בסוכה (כה"ח ד).






